চুদৈফা - অসমীয়া ৱিকিপিডিয়া\nচুদৈফা বা তেজ সিংহ (ইংৰাজী: Sudoiphaa) আহোম ৰাজবংশৰ এজন স্বৰ্গদেউ আছিল আৰু তেওঁ ১৬৭৭-১৬৭৯ চনলৈকে ৰাজ্য শাসন কৰিছিল। চুজিন্‌ফাক ক্ষমতাচ্যুত কৰাৰ পিছত আতন বুঢ়াগোহাঁয়ে চুদৈফাক ৰাজ-সিংহাসনত বহুৱায়। এইজন স্বৰ্গদেউৰ শাসনকালতে আতন বুঢ়াগোহাঁইৰ একচ্ছত্ৰী কাৰ্যকালৰ অন্ত হয় আৰু ৰাজপাটৰ আঁৰৰ আচল কৰ্ত্তৃত্ব হিচাপে গুৱাহাটী তথা নামনি অসমৰ ৰাজ-প্ৰতিনিধি লালুকসোলা বৰফুকনৰ উত্থান ঘটে। ক্ষমতাৰ লোভত লালুকসোলা বৰফুকনে ৰাজদ্ৰোহ আচৰণেৰে গুৱাহাটীৰ দুৰ্গ আৰু আতন বুঢ়াগোহাঁইকে মুখ্য কৰি অন্যান্য সম্ভ্ৰান্ত বিষয়াক বন্দী হিচাপে মোগলৰ হাতত গতাই দিয়ে। পিছলৈ ক্ষমতা পুনৰুদ্ধাৰ আৰু বৰফুকনক বিদেশীৰে মিত্ৰতা কৰি ৰাজদ্ৰোহ আচৰাৰ শাস্তি দিবলৈ কৰা প্ৰচেষ্টাত চুদৈফা উচ্চাকাংক্ষী বিষয়াজনৰ হাতত ক্ষমতাচ্যুত হ'ব লগা হয়।\n1 উত্তৰাধিকাৰ আৰু প্ৰাৰম্ভিক জীৱন\n2 সিংহাসনত আৰোহণ\n3.1 আতন বুঢ়াগোহাঁইৰ প্ৰভাৱ বৃদ্ধি\n3.2 নতুন বিষয়াৰ নিযুক্তি\n3.3 সম্ভ্ৰান্ত লোকসকলৰ সৈতে সম্পৰ্কত ঘূণ\n3.4 হত্যাৰ প্ৰচেষ্টা\n3.5 জয়ন্তীয়া ৰাজ্যৰ কটকী\n3.6 মোগল ৰাজকুমাৰ আজমৰ গুৱাহাটী দাবী\n3.7 লালুকসোলাৰ বিদেশীৰ সহায় ভিক্ষা\n3.8 চিন্তামণি গড়\n3.9 লালুকসোলাৰ দ্বাৰা মোগলৰ হাতত গুৱাহাটী সমৰ্পন\n3.10 আতন বৰগোহাঁই আটক\n3.11 চুদৈফালৈ লালুকসোলাৰ আশ্বাস\n3.12 যুৱৰাজ আজমলৈ ৰাজদূত প্ৰেৰণ\n3.13 ক্ষমতা পুনৰুদ্ধাৰৰ চেষ্টা\n4 ক্ষমতাচ্যুত আৰু মৃত্যু\n5 উল্লেখনীয় কামসমূহ\nউত্তৰাধিকাৰ আৰু প্ৰাৰম্ভিক জীৱন[সম্পাদনা কৰক]\nচুদৈফা আহোম ৰাজবংশৰ পৰ্বতীয়া ফৈদৰ কোঁৱৰ আছিল। তেওঁৰ নাম আছিল খামচেও। তেওঁ আছিল পৰ্বতীয়া ফৈদৰ প্ৰতিষ্ঠাপক চুক্ৰং কোঁৱৰৰ পুত্ৰ আৰু স্বৰ্গদেউ চুহুন্মুঙৰ নাতি। কোঁৱৰ হিচাপে তেওঁৰ জীৱনৰ প্ৰথম কালছোৱা চুদৈফা চৰাইদেউ পৰ্বতৰ কাষত থকা নিজ ঘৰত কৃষিকাৰ্ষত জড়িত আছিল।\nসিংহাসনত আৰোহণ[সম্পাদনা কৰক]\n১৬৭৭ চনত সেই সময়ৰ স্বৰ্গদেউ চুজিন্‌ফা আৰু আতন বুঢ়াগোহাঁইৰ মাজত বিৰোধ হয়। দুয়োপক্ষৰ মাজত হোৱা অঁৰিয়াঅঁৰিত বুঢ়াগোহাঁই জয়ী হয় আৰু চুজিন্‌ফাক ক্ষমতাচ্যুত কৰি পিছলৈ হত্যা কৰোৱা হয়। ৰাজসভাৰ বিষয়াসকলে বুঢ়াগোহাঁইক ৰাজপাটত বহিবলৈ কয় যদিও কেৱল চুকাফাৰ পোনপটীয়া উত্তৰসূৰী, ৰাজবংশৰ লোকহে ৰজা হ'ব পৰাৰ কথা উনুকিয়াই তেওঁ ৰজা হ'বলৈ অপাৰগ হয়। ইয়াৰোপৰি দেওধাই আৰু বাইলুঙসকলেও ৰাজবংশৰ তেজ গাত নথকা কোনো লোক ৰজা হোৱাৰ বিৰোধিতা কৰে। সেয়ে তেওঁ এজন উপযুক্ত ৰাজকোঁৱৰৰ সন্ধান কৰিবলৈ লয় আৰু খামচেওক পাই তেওঁকে ৰজা পাতিবলৈ বিষয়াসকলৰ সন্মুখত প্ৰস্তাৱ ৰাখে। তেওঁলোকে খামচেও কোঁৱৰক যোগ্য বিবেচনা কৰি এই প্ৰস্তাৱ গ্ৰহণ কৰে। সেইমতে খামচেওক চৰাইদেউৰ নিজ ঘৰৰ পৰা আনি ৰাজবিষয়াসকলে নতুন স্বৰ্গদেউ হিচাপে সন্মান যাচে। চূণপোৰা নগৰত খামচেওৰ শিঙৰিঘৰত উঠা অৰ্থাৎ ৰাজঅভিষেক সম্পন্ন কৰা হয় আৰু আহোম পুৰোহিতে তেওঁক চুদৈফা নাম দিয়াৰ লগতে হিন্দু পুৰোহিতে তেওঁক তেজ সিংহ নাম প্ৰদান কৰে। চৰাইদেউ পৰ্বতৰ কাষত ঘৰ হোৱাৰ বাবে তেওঁক পৰ্বতীয়া ৰজা বুলিও জনা যায়। ৰাজপাটত উঠি চুদৈফাই দীৰ্ঘজীৱনৰ বাবে ৰিকখ্ন পালন কৰে আৰু হিন্দু দেৱতা শিৱৰ লগতে আহোম দেৱ-দেৱীসকলৰ প্ৰতি উছৰ্গা আগবঢ়াই।\nআতন বুঢ়াগোহাঁইৰ প্ৰভাৱ বৃদ্ধি[সম্পাদনা কৰক]\nৰজা হৈ চুদৈফাই ৰাজনৈতিক সম্পৰ্ক সুদৃঢ় কৰিবলৈ তেওঁৰ সমৰ্থনকাৰী পক্ষৰ পৰিয়ালৰ পৰা একাধিক বিবাহ কৰে। ইয়াৰে মাজত আতন বুঢ়াগোহাইৰ জীয়ৰিক তেওঁ বৰকুঁৱৰী আৰু লালুকসোলা বৰফুকনৰ জীয়ৰিক পৰ্বতীয়া কুৱঁৰী পাতে। তেওঁ মেচা বৰবৰুৱা আৰু ভাতধৰা ফুকনৰ জীয়ৰিৰ লগতে বেতমেলা ফুকনৰ ভনীয়েককো বিয়া কৰায়। চুদৈফাৰ ৰাজ-অভিষেকৰ পিছতেই পূৰ্বৰ ৰজা চুজিনফাক ৰাজপাটৰ পৰা আঁতৰাবলৈ আতন বুঢ়াগোহাঁইক সহায় কৰা গুৱাহাটীৰ সামৰিক বাহিনীৰ সেনানায়কসকল নিজ নিজ পদবীৰ ঠাইলৈ ৰাজধানী এৰি যায়গৈ। অৱশ্যে তেওঁলোকে ভৱিষ্যতে সহায়ক হোৱাকৈ ৫,০০০ লোক বুঢ়াগোহাঁইৰ তাত থৈ যায়। ইফালে চুজিন্‌ফাৰ পুত্ৰ দীঘলা গোঁহাইক শ'ল'গুৰিত ৰাজবিষয়া টেপৰতলিয়া ৰাম ফুকনে কৰায়ত্ত কৰে আৰু চকু কাঢ়ি পেলোৱাৰ ফলস্বৰূপে তেওঁ মৃত্যুবৰণ কৰে। সিংহাসন অধিকাৰ কৰিব পৰা সত্ত্বেও নকৰি ইয়াক চুদৈফাৰ বাবে সুৰক্ষিত কৰি তোলাৰ কাৰণে চুদৈফাই বুঢ়াগোহাঁইৰ প্ৰতি কৃতজ্ঞতা জ্ঞাপন কৰে আৰু দোলা, দলিচা, তৰোৱাল, সোণৰ পাত্ৰ আৰু অলংকাৰ, হাতী-ঘঁৰা, চৰাইদেউ পৰ্বতৰ কাষত মাটি আৰু ডুলুঙত ঘৰ-সম্পত্তিৰে সৈতে ৮ জন লগুৱা উপহাৰ দিয়ে। তেওঁ ঘোষণা কৰে যে চুদৈফাৰ পৰিয়ালৰ ৰাজত্বকাল চলি থকালৈকে বুঢ়াগোহাঁইৰ উত্তৰপুৰুষে উক্ত ভূ-সম্পত্তি উপভোগ কৰিব পাৰিব। বুঢ়াগোহাঁইৰ আইচু অৰ্থাৎ পত্নীকো চুদৈফাই কেৱল ৰজা আৰু সম্ভ্ৰান্ত লোকসকলেহে ব্যৱহাৰ কৰিব পৰা কেঁকোৰা দোলা উপহাৰ দিয়ে।\nনতুন বিষয়াৰ নিযুক্তি[সম্পাদনা কৰক]\nনতুন ৰজাই শাসনভাৰ লোৱাৰ পিছতেই অৱধাৰিতভাৱে আতন বুঢ়াগোহাঁইৰ পৰামৰ্শ মতে বিষয়াসকলৰ পদবীৰো কিছু পৰিৱৰ্তন ঘটে কাৰণ বুঢ়াগোঁহায়ে তেওঁৰ অনুগামীসকলক স্বাভাৱিকতে ক্ষমতাত প্ৰতিষ্ঠিত কৰিব বিচাৰিছিল। প্ৰধান সালসলনিসমূহ আছিল এনেধৰণৰ:- ৰামচৰণক ভাঙি ক'লা পাতৰক বৰপাত্ৰগোঁহাই পদত, লালুক গুইমেলাক ভাঙি জাপাং চেন গোঁহাইক বৰগোঁহাই পদত, কিৰকিৰিয়াক ডেকাফুকন হিচাপে গুৱাহাটীলৈ বদলি কৰি ৰঙাচিলা দুৱৰা ফুকনৰ পুত্ৰ মেচা ৰাজখোৱাক বৰবৰুৱা পদত, আতন বুঢ়াগোহাঁইৰ ককায়েকক নাওবৈচা ফুকন পদত আৰু দিলিহিয়াল দীঘলা ফুকনক ভিতৰুৱাল ফুকন পদত নিযুক্তি। কলঞ্চুৰ পুত্ৰ বেতমালা, ফুলবৰুৱাৰ পুত্ৰ, মিৰি সন্দিকৈৰ পুত্ৰ আৰু ভাতধৰাক গুৱাহাটীত ফুকন হিচাপে নিযুক্তি দিয়া হয়।\nসম্ভ্ৰান্ত লোকসকলৰ সৈতে সম্পৰ্কত ঘূণ[সম্পাদনা কৰক]\nৰজা আৰু বুঢ়াগোহাঁইৰ মাজত আৰম্ভণিতে সুসম্পৰ্ক বৰ্ত্তি আছিল যদিও এই সম্পৰ্কত কিছু বিঘিণি আহি পৰে। নিয়ম অনুসৰি আহোম ৰাজসভাৰ তিনিজন ঘাই বিষয়া ক্ৰমে বুঢ়াগোহাঁই, বৰগোঁহাই আৰু বৰপাত্ৰগোঁহায়ে নতুন স্বৰ্গদেউ আৰু তেওঁৰ বৰকুঁৱৰীক সাতবাৰ আঁঠু লৈ সেৱা জনাব লাগিছিল। চুদৈফাক সঠিকভাৱে সেৱা জনোৱাৰ পিছত তেওঁলোক বৰকুঁৱৰীৰ ফালে আহোঁতে নিজ পিতৃক সন্মুখত আঁঠু লোৱা চাবলৈ অপাৰগ হৈ বৰকুঁৱৰী নিজ আসনৰ পৰা আঁতৰি যায় আৰু তেওঁলোক আটায়ে সেৱা জনাবলৈ কোনো নথকাত সেই ঠাই এৰে।\nস্বৰ্গদেৱে বুঢ়াগোহাঁইক মতাই আনি সুধিলে যে বৰকুঁৱৰীক সেৱা নজনাই ডাঙৰীয়াসকল কিয় ঘূৰি গ'ল? এই কাম কৰি তেওঁলোকে পূৰ্বৰে পৰা চলি অহা নিয়ম উলংঘা কৰিছে। ৰাজবংশৰ হোৱা বাবে তেওঁলোকে চুডৈফাক ৰজা পাতিছে। যদি ডাঙৰীয়াই দেশৰ নিয়ম নামানে তেন্তে তেওঁনো ইয়াত কিয় আছে। তেওঁলোকক আন কোনোবা এজনক নিৰ্বাচন কৰি ল'বলৈ দিয়া হওক আৰু চুদৈফা নিজৰ আগৰ গাৱঁলৈ উলটি যাব। তেতিয়া বুঢ়াগোঁহায়ে উত্তৰ দিলে যে প্ৰথা অনুসৰি বৰকুঁৱৰীৰ আগত সেৱা ল'বলৈ যোৱা হৈছিল। কিন্তু কুঁৱৰীয়ে আসন এৰি গুচি যোৱাৰ বাবে খালী ঠাই এখনত কাকনো সেৱা জনাব। গতিকে আন স্বৰ্গদেৱে আন এদিন সেৱা জনোৱা অনুষ্ঠানটো ৰাখিব লাগে আৰু তেতিয়া তেওঁলোকে এই কাৰ্য পূৰা কৰিব।\nপিতৃৰ পৰা সেৱা নোলোৱাৰ বাবে কুঁৱৰী হিচাপে অবাঞ্চিত আচৰণ কৰা বুলি স্বৰ্গদেৱে বৰকুঁৱৰীকো ককৰ্থনা কৰে আৰু তেওঁক ৰজা পতা-ভঙা কৰা বিদ্ৰোহীৰ জীয়ৰি আখ্যা দিয়ে। ইয়াৰোপৰি ৰাম ফুকন আৰু বেতমালা ফুকনৰ লগ লাগি বুঢ়াগোঁহায়ে নতুন ৰজাৰ সন্ধান কৰিছে বুলি তেওঁ কৰা সন্দেহৰো উমান দিয়ে। বৰকুঁৱৰীয়ে দেউতাকক এই গোটেই কথাৰ সম্ভেদ দিয়ে আৰু এই কথাত বুঢ়াগোঁহায়ে চূড়ান্তভাৱে লজ্জিত বোধ কৰে। পৰিস্থিতিৰ জটিলতা সমাধান কৰিবলৈ বুঢ়াগোঁহায়ে এটা উপায় উলিয়ায়। বৰকুঁৱৰীয়ে সন্মুখত এখন বঁটাত পৱিত্ৰ ৰত্নাৱলী গ্ৰন্থখন ৰাখে আৰু বুঢ়াগোঁহায়ে তেওঁক নকৰি গ্ৰন্থখনকহে সেৱা কৰিছে বুলি মনতে ভাবি পিতৃৰ সেৱা গ্ৰহণ কৰে। ইয়াৰ পিছত চুদৈফাই বুঢ়াগোহাঁইৰ প্ৰতি ৰখা বেয়া ভাৱ পৰিহাৰ কৰে। কিন্তু এই সমস্যা আঁতৰোতেই মেচা বৰবৰুৱাক লৈ আন এক সমস্যাই গা কৰি উঠে। মেচা বৰবৰুৱাৰ ৰাজপৰিয়াৰ ফালৰ একাধিক পত্নী আছিল। তাৰে ভিতৰত পূৰ্বৰ ৰজা চুক্লফা বা ৰামধ্বজ সিংহৰ বিধৱা পৰ্বতীয়া কুঁৱৰীও আছিল। আনহাতে তেওঁৰ নিজা জী অৰ্থাৎ চুদৈফাৰ পৰ্বতীয়া কুঁৱৰী ৰজাৰ প্ৰিয়পাত্ৰ হৈ উঠিছিল। ৰাজপৰিয়ালৰ সৈতে সুসম্পৰ্ক থকাৰ সুবাদতে মেচা বৰবৰুৱাই বুঢ়াগোহাঁইৰ প্ৰতি অসন্মান প্ৰদৰ্শন কৰিবলৈ লয়। তেওঁ নিজে কাহিনীও বুঢ়াগোহাঁইৰ ঘৰলৈ নগৈ ডাঙৰীয়াজনৰ সৈতে মেলত বহা আন আন সম্ভ্ৰান্ত লোকসকলক ইতিকিং কৰিবলৈ লয়। এই আচৰণত ক্ষুণ্ণ হৈ বুঢ়াগোঁহায়ে ৰাম ফুকন আৰু দীঘলা ফুকনৰ সৈতে আলোচনা কৰি বৰবৰুৱাক পদৱীৰ পৰা আঁতৰাই চক্ৰপানি তাৰ-শল'গুৰিয়া ৰাজখোৱাক বৰবৰুৱা পাতে। স্বৰ্গদেউক এই বিষয়ে অভিযোগ কৰাত চুদৈফাই টং কৰে যে মেচাৰ পদচ্যুতি আৰু চক্ৰপানিৰ নিযুক্তিৰ কথা তেওঁৰ কান চোৱাব লাগিছিল। কিন্তু নিযুক্তি ইতিমধ্যে হৈ যোৱাৰ বাবে ৰজাই কয় যে গোঁহায়ে মেচাক ভাল নাপায় সেয়ে খেতি-বাতি কৰি খাবৰ বাবে মেচাক গাৱঁলৈ পঠাই দিব লাগে। ইয়াৰ পিছত মেচাক দিহিঙৰ গাৱঁলৈ যাবলৈ আদেশ দিয়া হয়।\nহত্যাৰ প্ৰচেষ্টা[সম্পাদনা কৰক]\nকিছু মতভেদ থকা স্বত্বেও চুদৈফা আৰু বুঢ়াগোহাঁইৰ সম্পৰ্ক মোটামুটি ঠিকেই আছিল। কিন্তু ডাঙৰীয়াজনৰ সৈতে সুসম্পৰ্ক থকা টেপৰতলীয়া ৰাম ফুকন আৰু বেতমালা ভিতৰুৱাল ফুকনে পূৰ্বতে ৰজাই বৰকুঁৱৰীক কৰা ব্যৱহাৰ আৰু অভিযোগৰ কথা ভাল পোৱা নাছিল আৰু তেওঁলোকে ভাবিছিল যে স্বৰ্গদেউ যিকোনো মুহূৰ্ততে তেওঁলোকৰ পতনৰ কাৰণ হৈ উঠিব পাৰে। পিছলৈ বিপদৰ কাৰণ হৈ উঠিব পৰা কোঁৱৰ নিৰ্বাচনৰ কাৰণে তেওঁলোকে বুঢ়াগোহাঁইকে দোষাৰোপ কৰিছিল। এওঁলোক দুজন আৰু বেতমালাৰ পুত্ৰ তথা চুদৈফাৰ ব্যক্তিগত লিগিৰা চিকন তামূলীয়ে গোপনে মন্ত্ৰণা কৰি ৰজাক মাৰিবলৈ পাঙ পাতে। ৰজাৰ এগৰাকী কুঁৱৰী বেতমালাৰ ভানীয়েকেও এই ষড়যন্ত্ৰত ভাগ লৈছিল। অৱশ্যে বুঢ়াগোহাঁইৰ এই ষড়যন্ত্ৰত সমৰ্থন বা হাত আছিল নে নাই সেই সম্পৰ্কে বুৰঞ্জীসমূহ নিমাত।\nপৰিকল্পনা অনুসৰি চিকন তামূলী ৰাতি দা লৈ ৰজাৰ শোৱাকোঠাত প্ৰৱেশ কৰি চাকিবোৰ নুমুৱাই পেলায় আৰু কুঁৱৰীয়ে কাপোৰ আঁতৰাই দি ৰজাক আঘাত হানিবলৈ সুবিধা কৰি দিয়ে। কিন্তু চাৰিঘাপ মাৰোঁতে ৰজাই সাৰ পাই নিজকে বচাবলৈ হাত দাঙোতে তেওঁৰ বুঢ়া আঙুলি কটা যায়। এই ঘটনাই কাৰেঙত হুৱাদুৱাৰ সৃষ্টি কৰে আৰু পালি-প্ৰহৰীয়াই আক্ৰমণৰ সম্ভেদ পাই ঢপলিয়াই আহোঁতেই দাখন ৰজাৰ গা-ধোৱা ঘৰত পেলাই চিকন তামূলী পলাই যায়। এই ঘটনাৰ পিছত বুঢ়াগোহাঁই আৰু ফুকনসকলৰ দ্বাৰা কাৰেঙৰ নিৰাপত্তা ব্যৱস্থা কটকটীয়া কৰি তোলা হয় আৰু অভিজ্ঞ বৈদ্যৰ হতোৱাই ৰজাৰ চিকিৎসা কৰোৱা হয়। চিকন তামূলী সেই ৰাতিয়েই গুৱাহাটীলৈ পলাই যায়। ক্ৰমাৎ সুস্থ হোৱা ৰজাক বিষয়াসকলে আততায়ীৰ বৰ্ণনা সোধোঁতে তেওঁ দিয়া বৰ্ণনা পূৰ্বৰ বৰবৰুৱা মেচাৰ লিগিৰা যদু তামূলীৰ সৈতে মিল খায়। বেতমালা ফুকনেও ঘটনাৰ আগদিনা যদু তামূলীয়ে তেওঁক বাটত দেখা পাই ফালৰি কাটি যোৱা আৰু সন্ধানহীন হৈ পৰা কাৰেঙৰ মুখ্য দুৱৰীৰ সৈতে তামূলীৰ বন্ধুত্বৰ কথা কৈ এই সন্দেহ বঢ়াই তোলে। বিষয়াসকল এই সিদ্ধান্তত উপনীত হয় যে মেচাই এই ষড়যন্ত্ৰৰ মূল হোতা আৰু সেয়ে তেওঁক ধৰিবলৈ চন্তৰী পঠোৱা হয়। কিন্তু ৰজাৰ আন এগৰাকী কুঁৱৰী, মেচাৰ জীয়ৰিয়ে এই বিষয়ে সাৱধান কৰি পিতৃলৈ সংবাদ পঠিয়ায়। বাতৰি পাই মেচাই মাছমৰীয়া নাও এখনত লুকাই গুৱাহাটীলৈ পলায়ন কৰে। তাতেই তেওঁ পুৰণি বন্ধু লালুকসোলা বৰফুকন আৰু অন্যান্য বিষয়াক লগ পায় আৰু গড়গাঁৱত চলি থকা ঘটনাৰাজিৰ বিষয়ে অৱগত কৰে। ফুকনসকলে মেচাক সম্পূৰ্ণ সুৰক্ষা দিবলৈ আশ্বাস দিয়ে। ইফালে চন্তৰীয়ে আহি মেচা দিহিংৰ পৰা গুৱাহাটীলৈ পলাই যোৱাৰ বাতৰি লৈ ঘূৰি আহে আৰু বিষয়াবৰ্গই এই কাৰ্যই মেচাৰ দোষৰেই নিশ্চিতি দিয়া বুলি কয়। মেচাক আনিবলৈ কলীয়া নামৰ এজন কটকীক প্ৰেৰণ কৰা হয় যদিও গুৱাহাটীৰ ফুকনসকলে মেচাক গতাই দিবলৈ মান্তি নহয়। তেওঁলোকে জানিবলৈ দিয়ে যে ভালদৰে অনুসন্ধান কৰিলে প্ৰকৃত দোষীক ৰাজধানীতেই পোৱা যাব। ইয়াৰ পিছত মেচাক নিব নোৱাৰিলে ক্ঠোৰ শাস্তিৰ সন্মুখীন হ'ব বুলি ভয় দেখুৱাই ৰামকষ্ণ নামৰ আন এজন কটকী পঠায়। গুৱাহাটীৰ বিষয়ববীয়া নিজ সিদ্ধান্তত অটল থকাৰ বাবে শাস্তিৰ ভয়ত ৰামকৃষ্ণ তেওঁলোকৰ শৰণাপন্ন হয়। গড়গাৱঁত ৰাজবিষয়াসকলে হত্যাৰ প্ৰচেষ্টাত মেচা জড়িত থকাৰ কথাত চুদৈফাক পতিয়ন নিয়াবলৈ চেষ্টা কৰে যদিও তেওঁ কয় যে ৰাজধানীৰ কোনো লোকৰ সহায় অবিহনে ৰাতিৰ নিৰাপত্তাবেষ্টিত কাৰেঙৰ ভিতৰত দিহিংৰ পৰা কোনো লোকে আক্ৰমণ সংঘটিত কৰিব নোৱাৰে। যদু তামূলীক মুখ্য দুৱৰীৰ ঘৰত পাই দুয়োকে আটক কৰা হয়। কঠোৰ শাস্তি বিহাৰ পিছতো তেওঁলোকৰ মুখৰ পৰা কোনো স্বীকাৰোক্তি বা তথ্য উলিয়াব পৰা নাযায়। আক্ৰমণৰ ঘটনাত তেও৬লোক জড়িত হোৱা-নোহোৱাটো ঠাৱৰ কৰিব নোৱাৰি চৰম অনিচ্ছাস্বত্বেও ৰজাই তেওঁলোক দুজনক হত্যা কৰিবৰ বাবে বিষয়াসকলক অনুমতি দিয়ে। যদু তামূলী, তেওঁৰ ভাই-ককাই আৰু মুখ্য দুৱৰীৰ লগতে কৰ্তব্যত গাফিলতি কৰাৰ বাবে আন আন দুৱাৰৰখীয়াৰো শিৰশ্ছেদ কৰা হয়।\nজয়ন্তীয়া ৰাজ্যৰ কটকী[সম্পাদনা কৰক]\nসেই সময়ৰ অসম আৰু জয়ন্তীয়া ৰাজ্যৰ সৈতে থকা মিত্ৰসুলভ সম্পৰ্কৰ সুবাদত জয়ন্তীয়া ৰজাই বিজয়ৰাম নামৰ কটকীৰ হাতত চুদৈফালৈ উপঢৌকন পঠায়। কটকীক ৰাজধানীলৈ আদৰ সহকাৰে অনা হয় আৰু চুদৈফায়ো প্ৰতিদান হিচাপে বিজয়ৰামৰ হাতত জয়ন্তীয়া ৰজালৈ উপঢৌকন প্ৰেৰণ কৰে।\nমোগল ৰাজকুমাৰ আজমৰ গুৱাহাটী দাবী[সম্পাদনা কৰক]\n১৬৭৬ চনৰ মধ্যভাগত শৰাইঘাটৰ যুদ্ধত পৰাজিত হোৱাৰ পিছত অম্বৰৰ ৰজা ৰাম সিং মোগলৰ বাবে গুৱাহাটী পুনৰুদ্ধাৰৰ প্ৰচেষ্টা ব্যৰ্থ হোৱাত দিল্লীলৈ উলটি যায়। সম্ৰাট ঔৰংজেৱে তেওঁৰ পুত্ৰ আজম শ্বাহক (বা চুলতান আজমতাৰা) বংগৰ চুবেদাৰ পাতে আৰু গুৱাহাটী পুনৰুদ্ধাৰ কৰিবলৈ আদেশ দিয়ে। ঢাকা অভিমুখে আহি থাকোঁতে ১,০০,০০০ ঘোঁৰা আৰু ৩০০ হাতীৰে সৈতে আজম শ্বাহ ৰাজমহলত ৰয়। আজম শ্বাহে পূৰ্বতে স্বৰ্গদেউ চুতাম্লা বা জয়ধ্বজসিংহৰ কন্যা তথা লাচিত বৰফুকন আৰু লালুকসোলাৰ ভাগিনী ৰমণী গাভৰু বা নাংচেন গাভৰুক (পিছলৈ ৰহমত বানু বেগম) বিয়া কৰাইছিল। ১৬৭৭ চনৰ ছেপ্টেম্বৰ মাহত আজম শ্বাহে গুৱাহাটীকে ধৰি নামনি অসম মোগলৰ হাতত এৰি দিবলৈ কৈ লালুকসোলা বৰফুকনলৈ কটকী পঠায় আৰু অস্বীকাৰ কৰিলে ভয়াৱহ পৰিণতি হ'ব বুলি সঁকীয়াই দিয়ে। এই বিষয়ে লিখা পত্ৰখনত তেওঁ নিজৰ সামৰিক বাহিনীত অন্তৰ্ভুক্ত হাতী আৰু ঘোঁৰাৰ সংখ্যাৰ কথাও উল্লেখ কৰে। নীতি অনুসৰি এই বাৰ্তাটো বৰফুকনে স্বৰ্গদেউ আৰু বুঢ়াগোহাঁইলৈ প্ৰেৰণ কৰে। আজমতাৰাৰ এই দাবী অস্বীকাৰ কৰি বুঢ়াগোঁহায়ে চোকা ভাষাত উত্তৰ লিখি পঠিয়ায়।\nলালুকসোলাৰ বিদেশীৰ সহায় ভিক্ষা[সম্পাদনা কৰক]\nৰজাৰ হত্যাৰ প্ৰচেষ্টাত অভিযুক্ত মেচাক হস্তান্তৰ কৰিবলৈ বৰফুকন আৰু গুৱাহাটীৰ আন আন ফুকনসকলে অস্বীকাৰ কৰাৰ বাবে বুঢ়াগোহাঁই আৰু বৰফুকনৰ মাজৰ সম্পৰ্কত তিক্ততা আহি পৰে। বৰফুকনৰ বিৰুদ্ধে কঠোৰ ব্যৱস্থা ল'বলৈ বুঢ়াগোহাঁইৰ অনুগামীসকলে পৰামৰ্শ দিলেও মোগলৰ লগত সম্ভাব্য যুদ্ধৰ কথা চিন্তা কৰি আহোম সাম্ৰাজ্যৰ এনে কঠিন সময়ত কোনো প্ৰতিকূল পৰিস্থিতি সৃষ্টি কৰিব পৰা সিদ্ধান্ত ল'বলৈ তেওঁ অমান্তি হ'ল। আনহাতে গুৱাহাটীত লালুকসোলাৰ এজন ভায়েক মৰঙী দোলাকাষৰীয়া বৰুৱাই বৰফুকনৰ প্ৰতি আতন বুঢ়াগোহাঁই আৰু তেওঁৰ মানুহবিলাকৰ দ্বেষপূৰ্ণ মনোভাৱ তথা বৰফুকনৰ বিপদৰ কথা অৱগত কৰে। এই কথা শুনি বৰফুকনে নিজৰ সুৰক্ষাৰ বাবে ভাতধৰা ফুকন আৰু মৰঙী বৰুৱাৰ সৈতে ভৱিষ্যতৰ কাৰ্যপন্থাৰ বিষয়ে আলোচনা কৰিবলৈ গোপনে মন্ত্ৰণাত বহে। তেওঁলোকে নিজৰ শক্তি বঢ়াবৰ বাবে মোগলৰ সহায় বিচাৰিবলৈ থিৰাং কৰে। তেওঁ চুতাম্লাৰ ৰাজত্বকালত মোগলৰ লগ হোৱাৰ বাবে পলাই গৈ মোগল ৰাজ্যত থিতাপি লৈ থকা নিজৰ মোমায়েক বাদুলীলৈ কটকী পঠিয়ায়। চিঠিত তেওঁ লিখে যে যদিহে বৰফুকনক অসমৰ ৰজা পতা যায় তেন্তে তেওঁ গুৱাহাটীৰ গড় মোগলক এৰি দিবলৈ ইচ্ছুক। আজম শ্বাহ এই প্ৰস্তাৱত মান্তি হয় আৰু গুৱাহাটী মোগলক গতাই দিলে অতিৰিক্ত চাৰি লাখ টকা দিবলৈকো ৰাজী হয়। এই বুজাবুজিৰ কথা তলতীয়া বিষয়াসকলৰ পৰা গোপনে ৰাখি লালুকসোলাই তেওঁলোকৰ আগত আতন বুঢ়াগোহাঁইৰ স্বৈৰাচাৰিতাৰ বিষয়ে চিন্তিত হোৱা যেন ভাৱ দেখুৱায়।\nচিন্তামণি গড়[সম্পাদনা কৰক]\nলালুকসোলাই মোগলৰ সৈতে নিজৰ মিত্ৰতাক গোপনে ৰাখিবলৈ চেষ্টা কৰিলেও এয়া কিছুসংখ্যক তলতীয়া বিষয়াই গম পায়। পানীফুকন (নৌ-বাহিনীৰ মুৰব্বী) আৰু মিৰি সন্দিকৈ ফুকনে আতন বুঢ়াগোহাঁইক এই বিষয়ে অভিযোগ দিয়ে। বুঢ়াগোঁহায়ে পৰিস্থিতিৰ গম্ভীৰতালৈ চাই অন্যান্য বিষয়াসকলৰ মাজত উত্তেজনাৰ সৃষ্টি নকৰিবৰ বাবে কৌশলেৰে মন্তব্য কৰে যে বৰফুকন এজন জ্ঞানী লোক। তেওঁনো কিয় এনে কৰিব? চৰে ভুল বাতৰি দিছে নিশ্চয়।' সেয়ে হ'লেও তেওঁ চুদৈফাৰ সৈতে তাৎক্ষণিকভাৱে এখন বৈঠকত বহে আৰু মোগলৰ সম্ভাব্য আক্ৰমণৰ পৰা ৰাজধানী গড়গাওঁ সুৰক্ষিত কৰাৰ বাবে অতিৰিক্ত গড় বন্ধাৰ পৰামৰ্শ দিয়ে। প্ৰস্তাৱিত গড়টোৱে এমূৰে ব্ৰহ্মপুত্ৰৰ পাৰৰ দীঘমূৰীয়া গাওঁ আৰু আনটো মূৰে গাভৰু পৰ্বতৰ কাষৰ মূৰকটা, সৰাগুৰি আৰু তুলসীজান চুৱে। চুদৈফাৰ আদেশমতে ১৬৭৮ চনৰ প্ৰথমভাগতে গড়ৰ কাম সম্পূৰ্ণ হৈ উঠে। ইয়াৰ নাম লাইমাটি গড় ৰখা হয় যদিও ই চিন্তামণিগড় নামেৰে প্ৰখ্যাত হয়। এই গড় কিছুসংখ্যক জনবহুল গাৱঁৰ মাজেদি যোৱাৰ বাবে কিছু লোক ক্ষতিগ্ৰস্ত হয় আৰু তেওঁলোকে এই গড় বন্ধাৰ বিৰোধিতা কৰে।\nলালুকসোলাৰ দ্বাৰা মোগলৰ হাতত গুৱাহাটী সমৰ্পন[সম্পাদনা কৰক]\nইফালেদি লালুকসোলা আৰু গুৱাহাটীৰ ফুকনসকলে চিন্তামণি গড়ৰ নিৰ্মাণৰ বাতৰি পায় আৰু লালুকসোলাই এই কথাৰে গইনা লৈ বুঢ়াগোহাঁইৰ বিপক্ষে বিষয়াবৰ্গক উচটনি দিয়ে। তেওঁলোক সকলোৱে লালুকসোলাক সমৰ্থন কৰি মোগলৰ সৈতে বুজা-পৰা কৰিবলৈ থিৰাং কৰে। আজম শ্বাহে ঔৰংজেৱৰ পৰা অসম আক্ৰমণ কৰিবলৈ অনুমতি লাভ কৰে। তেওঁ ৰঙামাটিৰ ফৌজদাৰ নৱাব মনচুৰ খানক গুৱাহাটীলৈ আগবাঢ়ি গৈ লালুকসোলাৰ পৰা দুৰ্গৰ ভাৰ চমজি ল'বলৈ আদেশ দিয়ে। তেওঁৰ লগত বৰফুকনৰ মোমায়েক বাদুলী ফুকনো আহে।\nইফালে মোগল গুৱাহাটী অধিকাৰ কৰিবলৈ আহি আগিয়াঠুটি পায়হি। পানীফুকন আৰু মিৰি সন্দিকৈ ফুকনে খনিকৰ বৰুৱাৰ হতুৱাই এই কথা আতন বুঢ়াগোহাঁইক জনায়। মোগলসকলে পাহাৰৰ কেনিবা অসমীয়া সৈন্য লুকাই থাকি আক্ৰমণ কৰিব পাৰে বুলি সন্দেহ কৰি তিনিদিনলৈকে গুৱাহাটীত সোমোৱাৰ পৰা বিৰত থাকে। লালুকসোলাই কটকী প্ঠিয়াই তেওঁলোকক আশ্বাস দিয়ে আৰু বিনাদ্বিধাই আগবাঢ়িবলৈ কয়। ১৬৭৯ চনৰ ২৬ ফেব্ৰুৱাৰীত মনচুৰ খান আৰু বাদুলী ফুকনে গুৱাহাটীৰ দুৰ্গ চমজি লয়। বুৰঞ্জীত উল্লেখ থকা মতে আজম শ্বাহৰ সহধৰ্মিণী তথা লালুকসোলাৰ ভাগিনীয়েক ৰমণী গাভৰু ওৰফে ৰহমত বানু বেগমে এক পত্ৰৰ যোগে মোগলক গুৱাহাটী এৰি দিয়াৰ দৰে সাংঘাতিক দেশদ্ৰোহিতা নকৰিবলৈ ইংগিত দিছিল। মোগলৰ সৈতে দীৰ্ঘদিন ধৰি জড়িত বৰফুকনৰ মোমায়েক বাদুলী ফুকনেও তেওঁক গুৱাহাটীৰ অভেদ্য দুৰ্গ মোগলৰ হাতত এৰি দি নিজ দেশকেই কৰা বিশ্বাসঘাটকতাৰ বাবে সমালোচনা কৰিছিল।\nআতন বৰগোহাঁই আটক[সম্পাদনা কৰক]\nগুৱাহাটীৰ পৰা অহাৰ পিছত বৰফুকন নাৱেৰে নগাঁৱৰ কলিয়াবৰলৈ আহে আৰু স্বৰ্গদেৱলৈ মোগলে গুৱাহাটী অধিকাৰ কৰা বুলি বাতৰি পঠায়। কিন্তু চুদৈফা আৰু বুঢ়াগোহাঁয়ে ইতিমধ্যে লালুকসোলাৰ ৰাজদ্ৰোহৰ বাতৰি পায় আৰু চুদৈফাই বুঢ়াগোহাঁই, বৰগোহাঁই আৰু বৰপাত্ৰগোহাঁইক তৎক্ষণাত চিন্তামণি গড়ৰ কাম এৰি সৈন্যবাহিনী লৈ গুৱাহাটীলৈ যাবলৈ আদেশ দিয়ে। লালুকসোলাক নাকী লগোৱা আৰু মোগলক গুৱাহাটীৰ পৰা খেদাই পঠোৱা এই দুই কামৰ কোনটো কৰিব তাকে লৈ দোমোজাত পৰে। পৰিস্থিতিৰ ভালদৰে বুজ ল'বৰ বাবে তেওঁ নদীয়েদি ভটিয়াই আহি বিশ্বনাথ পায়হি।\nলালুকসোলাই খবৰ পাই যে ৰাজকীয় সেনা আতন বুঢ়াগোহাঁইৰ নেতৃত্বত আহি বিশ্বনাথত আছেহি। পোনপটীয়া আক্ৰমণত বুঢ়াগোহাঁইক হৰুৱাব নোৱাৰি বুলি জানি বৰফুকনে পত্ৰযোগে তেওঁক নিজে বিশ্বনাথতে থাকি মোগলৰ সৈতে যুঁজ দিবলৈ ফুকনসকলক গুৱাহাটীৰ অসমীয়া বাহিনীৰ সৈতে যোগ দিবৰ বাবে প্ৰেৰণ কৰিবলৈ পৰামৰ্শ দিয়ে। এই কথাৰ প্ৰকৃত উদ্দেশ্য বুজিব নোৱাৰি তিনিজন ফুকনক সৈন্য-সামন্তৰে সৈতে বৰফুকনৰ শিবিৰলৈ পঠিয়ায়। তিনিওজন ফুকনকে নিজৰ শিবিৰত বৰফুকনে আলোচনাত বহাৰ ছলেৰে তেওঁলোকৰ অধীনত থকা সৈন্যবাহিনীৰ ভাৰ আঁতৰায় আৰু বন্দী কৰি কলিয়াবৰৰ চামধৰাৰ এখন গাঁৱত শিৰশ্ছেদ কৰে। এই কথাৰ সম্ভেদ পাই বুঢ়াগোহাঁই কলিয়াবৰলৈ ভটিয়াই যায় আৰু দুইমুনিশিলাত দুয়োপক্ষৰ মাজত তয়াময়া যুঁজ হয়। যুঁজত হাৰি বুঢ়াগোহাঁই নগাপাহাৰৰ ফালে পলায়ন কৰে যদিও ককায়েক নাওবৈচা ফুকনৰ সৈতে তেওঁক বন্দী কৰা হয়। একেদৰে বৰগোহাঁই আৰু বৰপাত্ৰগোহাঁইকো বৰফুকনে বন্দী কৰে। ইয়াৰ পিছত বৰফুকনে কলিয়াবৰতে স্থায়ী বাহৰ পাতে আৰু চুদৈফাক অৱমাননা কৰি নিজস্বভাৱে কাম কৰিবলৈ লয় আৰু ইচ্ছামতে বিষয়া ভঙা-পতা কৰে।\nচুদৈফালৈ লালুকসোলাৰ আশ্বাস[সম্পাদনা কৰক]\nআতন বুঢ়াগোহাঁইক বন্দী কৰাৰ পিছত লালুকসোলা নিজৰ সহযোগীসকলৰ সৈতে গড়গাৱঁলৈ আগবাঢ়ে। এই খবৰ পাই চুদৈফাই ৰাজধানী পৰিত্যাগ কৰি চৰাইদেউৰ পুৰণি ঘৰলৈ গুচি যায় আৰু দুলীয়া বৰুৱাৰ হাতত বাতৰি পঠায় যে তেওঁ খেতি কৰি জীৱন নিৰ্বাহ কৰা মানুহ। তেওঁক লৈ গৈ ৰজা পতা হৈছিল যদিও তেওঁ একোকে নাজানে। যদিহে বৰফুকনহঁতে তেওঁৰ হানি কৰিব খুজিছে তেন্তে তাতেই গৈ কৰক। তেওঁলোকেই এই পাপৰ ভাগী হ'ব। চিনাতলীত এই বাতৰি পাই বৰফুকন আৰু গুৱাহাটীৰ বিষয়াসকলে উত্তৰ হিচাপে আশ্বাস পঠায় যে তেওঁলোকে ৰজাৰ কোনো হানি কৰিব বিচৰা নাই। এই উত্তৰ পাই চুদৈফা গড়গাৱঁলৈ উলটি আহিবলৈ আশ্বস্ত হয়। ৰাজধানী পাই লালুকসোলাই চুদৈফাক সাক্ষাৎ কৰে আৰু কয় যে প্ৰশাসনীয় দিশত আতন বুঢ়াগোহাঁই আৰু তেওঁৰ সহযোগীসকলৰ অতপালিৰ ফলত জনসাধাৰণ অসন্তুষ্ট হোৱাৰ ফলতেই গুৱাহাটী এৰি দিব লগা হ'ল। বুঢ়াগোহাঁয়ে ৰজাক অমান্য কৰি নিজৰ মতে ক্ষমতা প্ৰয়োগ কৰা বুলিও তেওঁ চুদৈফাক জনায় আৰু তেওঁক মৃত্যুদণ্ড দিবলৈ কয়। কিন্তু জনসাধাৰণৰ মাজত সৃষ্টি হ'ব পৰা অস্থিৰতাৰ প্ৰতি লক্ষ্য ৰাখি অন্য বিষয়ববীয়াসকলে এই কথাত আপত্তি দৰ্শায়। ইতিমধ্যে চুদৈফাৰ হত্যাৰ চেষ্টা কৰা প্ৰকৃত আততায়ী চিকন তামূলী ধৰা পৰে। এই কাৰ্ষত জড়িত থকা কুৱঁৰীৰ সৈতে চিকনক মৃত্যুদণ্ড দিয়া হয়। চুদৈফাৰ অনুমতি লৈ লালুকসোলাই নিজৰ ভ্ৰাতৃ মৰঙীক বৰবৰুৱা, তেওঁৰ পুত্ৰ থক'লাক ডেকাফুকন আৰু দিলিহিয়াল দীঘলা-ফুকনক বুঢ়াগোহাঁই, মেচাক ভিতৰুৱাল ফুকন আৰু ৰামধন তামূলীক নাওবৈচা ফুকন পাতে। লালুকসোলা আৰু তেওঁৰ সহযোগীসকলৰ আনুগত্য প্ৰকাশ তথা সহযোগিতাৰ বাবে চুদৈফাই তেওঁলোকক অলংকাৰ, বস্ত্ৰ আদি মূল্যৱান উপহাৰ দিয়ে। ইয়াৰ পিছত তেওঁলোক নিজ নিজ কাৰ্যভাৰ চম্ভালিবলৈ কলিয়াবৰলৈ উলটি যায়।\nযুৱৰাজ আজমলৈ ৰাজদূত প্ৰেৰণ[সম্পাদনা কৰক]\nমোগল যুৱৰাজ তথা সেই সময়ৰ বংগৰ চুবেদাৰ আজমলৈ সম্বৰ্ধনা প্ৰেৰণ কৰি ঢাকালৈ এজন ৰাজদূত পঠোৱাৰ বাবে লালুকসোলাই চুদৈফাক পৰামৰ্শ দিয়ে। কিয়নো পূৰ্বৰ স্বৰ্গদেউ চুতাম্লাৰ কন্যা ৰমণী গাভৰুক বিয়া কৰোৱাৰ সূত্ৰে সম্বন্ধত আজম শ্বাহ আছিল অসমৰ ৰজাৰ জোঁৱায়েক। সেইমতে চুদৈফাই ১৬৭৯ চনৰ ৫ জুনত গড়গাৱঁৰ পৰা আজম শ্বাহলৈ এখন প্ৰশস্তি পত্ৰৰ লগতে উপহাৰ প্ৰেৰণ কৰে। কিন্তু লালুকসোলাৰ প্ৰকৃত উদ্দেশ্য আছিল এই ৰাজদূতৰ লগতে পূৰ্বৰ চৰ্ত অনুসৰি অসমৰ ৰজা হিচাপে নিজকে প্ৰতিষ্ঠা কৰিবলৈ গোপনে বাৰ্তা পঠোৱা আৰু তাৰ বাবে মোগলৰ সামৰিক সহায় বিচৰা।\nক্ষমতা পুনৰুদ্ধাৰৰ চেষ্টা[সম্পাদনা কৰক]\nস্বৰ্গদেউ চুদৈফা আৰু লালুকসোলা বৰফুকনৰ মাজৰ সমিলমিল আছিল খন্তেকীয়া। বৰফুকনক তেওঁ গড়গাৱঁৰ পৰা যাবলৈ দিলেও তেওঁক বন্দী কৰি শাসনব্যৱস্থা আগৰ দৰে প্ৰতিষ্ঠা কৰিবলৈ ব্যৱস্থা হাতত লয়। এই কাৰ্যত পূৰ্বতে বৰফুকনক সমৰ্থন কৰা মেচা ভিতৰুৱাল ফুকন আছিল তেওঁৰ সোঁহাত। মেচাৰ ভ্ৰাতৃ কিৰকিৰিয়া ফুকনক লালুকসোলাক কৰায়ত্ত কৰিবৰ বাবে প্ৰস্তাৱ দিয়া হয়। এই কাম অকলে কৰিবলৈ অপাৰগ হৈ তেওঁ ৰাজধানীৰ পৰা সহায় বিচাৰে। সেইমতে গড়গঞা সন্দিকৈ ফুকনৰ পুত্ৰক নেওগ হিচাপে নিযুক্তি দি কিৰকিৰিয়া ফুকনৰ সাহায্যাৰ্থে কলিয়াবৰলৈ পঠোৱা হয়। তথাপিও ফুকনে লালুকসোলাক কৰায়ত্ত কৰাৰ সাহস কৰিব নোৱাৰি ৰজাৰ ওচৰত নিজৰ অপাৰগতা প্ৰকাশ কৰে।\nইফালে গড়গাৱঁত চুদৈফাই বৰফুকনৰ সমৰ্থকসকলক ক্ষমতাচ্যুত কৰিবলৈ লয়। মৰঙী বৰবৰুৱা আৰু ৰামধন নাওবৈচা ফুকনক বন্দী কৰি শিকলিৰে বান্ধি হাতীশালত ৰখা হয়। তেওঁ মন্তব্য কৰে যে লুখুৰাখনৰ চাকৰহঁত সৰ্বেসৰ্বাৰ দৰে হ'ল। ৰজাই দিহিঙীয়া অলুন খঙিয়াক ধৰিবলৈ মানুহ পঠায় যদিও তেওঁ কলিয়াবৰলৈ পলাই সাৰে আৰু বৰফুকনক এই সকলো কথা অৱগত কৰে। এই কথাৰ নিশ্চিতি বিচাৰি লালুকসোলাৰ আন এজন ভায়েক ভাতধৰা ফুকনে চুদৈফাক সমৰ্থন কৰাৰ ভাও ধৰে আৰু ৰাম সৰস্বতী নামৰ এজন কটকীৰ যোগে ৰজালৈ বাতৰি পঠায় যে তেওঁক বৰফুকন পদবী দিলে তেওঁ ককায়েকক বন্দী কৰিব। আচল উদ্দেশ্য বুজিব নোৱাৰি চুদৈফাই এই প্ৰস্তাৱত সন্মতি দিয়ে। ভাতধৰাই এই কথা লালুকসোলাক জনায়।\nক্ষমতাচ্যুত আৰু মৃত্যু[সম্পাদনা কৰক]\nলালুকসোলা বৰফুকন, গুৱাহাটীৰ ফুকন আৰু ৰাজখোৱাসকল গড়গাৱঁলৈ আহি চকবাৰীত ৰয়হি আৰু কিৰকিৰিয়া ফুকনক বৰফুকনৰ বিৰুদ্ধে ৰজাৰ সহযোগিতা কৰাৰ বাবে বন্দী কৰে। চুদৈফাই পঠোৱা সেনা বৰফুকনৰ সেনাৰ হাতত শোচনীয়ভাৱে পৰাজিত হয়। ৰাজকাৰেঙত আশ্ৰয় লৈ থকা চুদৈফাক বলপূৰ্বকভাৱে ক্ষমতাচ্যুত কৰি তেওঁক গৃহবন্দী হিচাপে ৰখা হয়। মেচা আৰু কিৰকিৰিয়াৰ চকু কাঢ়ি নিকাৰি নামৰ ঠাইলৈ নিrৰ্বাসন দিয়া হয়। ১৬৭৯ চনৰ অক্টোবৰত চামগুৰীয়া ফৈদৰ মাত্ৰ ১৪ বছৰীয়া আহোম ৰাজকোঁৱৰ চুলিক্‌ফা বা ৰত্নধ্বজ সিংহক ৰাজপাটত বহোওৱা হয়। নতুন ৰজাই চুদৈফাক বিষপান কৰোৱাই মৃত্যুদণ্ড দিয়ে। তেওঁৰ লগতে দুগৰাকী কুৱঁৰীকো মৃত্যুদণ্ড দিয়া হয়। কথিত আছে যে মৃত্যুৰ পূৰ্বে তেওঁৰ লগত হোৱা অন্যায় আৰু বিশ্বাসঘাটকতাৰ বাবে দেশত আকাল হ'বলৈ চুদৈফাই অভিশাপ দিয়ে।\nউল্লেখনীয় কামসমূহ[সম্পাদনা কৰক]\nচুদৈফাৰ দিনতে বকা (বকা পথাৰ) নগৰ স্থাপন কৰা হয়। শিলৰ সাঁকো নিৰ্মাণৰ কথাও বুৰঞ্জীত উল্লেখ আছে যদিও কোন ঠাইত সেই বিষয়ে ক'তো পোৱা নাযায়। চুদৈফা দক্ষিণপাট সত্ৰৰ অনুগামী আছিল আৰু তেওঁ এই সত্ৰৰ সত্ৰাধিকাৰ বনমালী গোসাঁইক আধ্যাত্মিক তথা ধৰ্মীয় গুৰু মানিছিল। চুদৈফা এক প্ৰতিকূল সময়ত ৰাজপাটত উঠিছিল যেতিয়া প্ৰকৃততে ক্ষমতা মন্ত্ৰীসকলৰ হাততহে আছিল। সৰ্বোচ্চ ক্ষমতা লাভৰ বাবে সততে তেওঁ সংগ্ৰাম কৰিব লগা হৈছিল আৰু তেওঁৰ দিনতে নামনি অসম আৰু গুৱাহাটী মোগলক সমৰ্পন কৰাৰ বিনিময়ত লালুকসোলা বৰফুকন ক্ষমতাৰ যুঁজখনত জয়ী হৈছিল।\n↑ Gait E.A. A History of Assam 1926 2nd edition Thacker, Spink & Co Calcutta page 163\n↑ Barbaruah Hiteswar Ahomar-Din or A History of Assam under the Ahoms 1981 page 206\n↑ Barbaruah Hiteswar Ahomar-Din or A History of Assam under the Ahoms 1981 page 207\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 129\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 132\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 132-133\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 133\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 134\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 134-135\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 135\n↑ Barbaruah Hiteswar Ahomar-Din or A History of Assam under the Ahoms 1981 page 209-210\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 136\n↑ Barbaruah Hiteswar Ahomar-Din or A History of Assam under the Ahoms 1981 page 207-208\n↑ Barbaruah Hiteswar Ahomar-Din or A History of Assam under the Ahoms 1981 page 220\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 136-137\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 137\n↑ Barbaruah Hiteswar Ahomar-Din or A History of Assam under the Ahoms 1981 page 210\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 137-138\n↑ Barbaruah Hiteswar Ahomar-Din or A History of Assam under the Ahoms 1981 page 210-211\n↑ Barbaruah Hiteswar Ahomar-Din or A History of Assam under the Ahoms 1981 page 211\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 138-139\n↑ Bhuyan Dr. S.K. Tunkhungia Buranji or A History of Assam (1681-1826) second edition 1968 Department of HISTORICAL AND ANTIQUARIAN STUDIES IN ASSAM Guwahati page 9\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 142\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 143\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 145\n↑ Bhuyan Dr. S.K. Tunkhungia Buranji or A History of Assam (1681-1826) second edition 1968 Department of HISTORICAL AND ANTIQUARIAN STUDIES IN ASSAM Guwahati page 10\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 145-151\n↑ Barbaruah Hiteswar Ahomar-Din or A History of Assam under the Ahoms 1981 page 212\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 144\n↑ Barbaruah Hiteswar Ahomar-Din or A History of Assam under the Ahoms 1981 page 213\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 148\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 152\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 157\n↑ Bhuyan Dr. S.K. Tunkhungia Buranji or A History of Assam (1681-1826) second edition 1968 Department of HISTORICAL AND ANTIQUARIAN STUDIES IN ASSAM Guwahati page 11\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 154\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 158-159\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 160\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 160-161\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 161\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 165\n↑ Bhuyan Dr. S.K. Tunkhungia Buranji or A History of Assam (1681-1826) second edition 1968 Department of HISTORICAL AND ANTIQUARIAN STUDIES IN ASSAM Guwahati page 12\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 166\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 168\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 168-169\n↑ লুখুৰাখন হৈছে আহোমসকলৰ এক ফৈদ আৰু লালুকসোলা এই ফৈদৰ লোক\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 216\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 169\n↑ Bhuyan Dr. S.K. Tunkhungia Buranji or A History of Assam (1681-1826) second edition 1968 Department of HISTORICAL AND ANTIQUARIAN STUDIES IN ASSAM Guwahati page 13\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 170\n↑ Bhuyan S. K. ATAN BURAGOHAIN AND HIS TIMES, Lawyers book stall, 1957 page 171\n↑ Gait E.A. A History of Assam 1926 2nd edition Thacker, Spink & Co Calcutta page 164\n↑ Barbaruah Hiteswar Ahomar-Din or A History of Assam under the Ahoms 1981 page 214\nBhuyan S. K. ATAN BURAGOHAN AND HIS TIMES, first edition 1957 Lawyers Book Stall, Guwahati\n"https://as.wikipedia.org/w/index.php?title=চুদৈফা&oldid=234785"ৰ পৰা অনা হৈছে


ভট্টাচাৰ্যৰ টেনশ্যন (অপূৰ্ব কলিতা) - সাহিত্য ডট অৰ্গ\nখেজুৰৰ গছৰ পৰা চিঙি অনা কলা কুকুৰটোৰ পৰা দুই চাহ চামুচ বানবাতিটোত ঢালি তাতে দুই টুকুৰ বৰফ দি গেছত অলপ সময় উতলাই লৈ মিষ্টাৰ ভট্টাচাৰ্যই ঠাণ্ডা হৈ যোৱা জিৰাফৰ ঠেং টুকুৰাও অলপ জুইত সেকি ললে। ভট্টাচাৰ্য মানে আমাৰ দিগন্ট ভট্টাচাৰ্য! আজি মিচেছ ভট্ট নাই ঘৰত, সদৌ মুম্বাই ভিত্তিত পতা পান্জা প্ৰতিযোগিতাত ১৮ কেজি শাখাত ভাগ লবলৈ গৈছে। মানুহজন এইকেইদিন বৰ টেনশ্যনত আছে। এনেই অফিচত ফেচবুক কৰি ধৰা পৰি ১৪ বছৰৰ বনবাস খাতি আহিছে তাতে আকৌ এইবাৰ সাহিত্য.অৰ্গ ৰ সম্পাদক পাতিছে। অফিচত এই কথা খিনি কৈ ছুটি বিচৰাত আকৌ এমাহৰ বাবে শাস্তি হিচাপে আফ্ৰিকাৰ পবিতৰা জংঘলত বদলি কৰিলে দাতা এনত্ৰি অপাৰেটৰ হিছাপে। মুঠতে মানুহটোৰ টেনশ্যনেই টেনশ্যন। “আহ……”-একে উশাহতে কলা কুকুৰৰ মেতেলখিনি গিলি জিৰাফৰ ঠেংখন চোবাই চোবাই শেষ কৰি পেলালে। এটা এঘন্টীয়া উগাৰ মাৰি আকৌ দুই চামুচ কলা কুকুৰৰ ৰস বানবাতিটোত ভৰাই মানুহজনে মুখেৰে ভোৰভোৰাই আছে “চাল্লা য়ে ভি কয়ি জীনা হে জিচকে জীৱন মে চিৰ্ফ পীনা হে …….মুঝে উঠা লে ৰে বাবা ….মুঝকো ভি টো লিফ্ট কৰাদে ……”। হাতত বাতিটো লৈ মানুহজনে হেলনীয়া চকীখনত আওজি পুৰনা দিনলৈ উভতি গ‘ল। …………………………….কি দিন আছিল সেইবোৰ? সকলোবোৰ কলা-বগা। টি.ভি.টোও কলা বগা, জেঠীৰ বৃষ্ঠাখিনিও কলা-বগা, নিজৰ দাঁত, মাহ-কড়াই আনকি জেব্ৰাবোৰ ও কলা বগা আছিল। তেতিয়া বোধহয় খুবসম্ভৱ তৃতীয় শ্ৰেণীত পঢ়ি আছিল। তেতিয়াই আকাৰ ইকাৰ নোহোৱাকৈ এটা কবিতা লিখি উলিয়াইছিল তেখেতে আৰু স্কুলৰ শিক্ষক সকলৰ উপৰিও সাহিত্য চফাৰ পৰা প্ৰশংসা পাইছিল। অকল কবিতা বুলিয়েই নহয় আন আন দিশটো তেখেতৰ প্ৰতিভা সমগ্ৰ ভাৰতবৰ্ষত জিলিকি উঠিছিল। প্ৰবাদ অনুসৰি এবাৰ ভৰ বাৰিষাত কচু পাত এখিলাত জমা হোৱা কোবাল সোতত সাঁতুৰি পাৰ হৈ ঘৰৰ চোতালত এটা প্ৰকাণ্ড এনোফিলিচ মহৰ লগত তৈয়া মৈয়া ৰণ লাগি তেজে তুমৰলি হৈ ঘৰ পাইছিল। আৰু বহুতো কাণ্ড আছিল কিন্তু সেইবোৰৰ কোনো ভিডিঅ’ ৰেকৰ্ডিং নথকা বাবে কোনেও বিশ্বাস নকৰে। তেখেতৰ এই সুনামবোৰ কিছুমানে সহ্য কৰিব পৰা নাছিল। এবাৰ বাটত অপুৰ্ব বুলি বদমাচ এজনে তাৰ লগৰীয়া য়ুনিকোড বন্ধু কেইজনমানৰ লগ হৈ তেখেতৰ কপালত লিখি দিছিল “মই এজন সম্পাদক”। হাজাৰটা অপাৰেচন কৰিও তেখেতৰ কপালৰ সেই লিখন সলাব নোৱাৰিলে। কাঠপেন্সিলৰ আখৰ মোচা ৰবৰ এডোখোৰ লৈ চেষ্টা কৰাত “সম” আখৰটো নোহোৱা হ‘ল কিন্তু হৈ পৰিল “মই এজন পাদক”। সেই তেতিয়াৰ পৰাই যি টেনশ্যন আৰম্ভ হ‘ল আজি ১৫৬ বয়সটো মুক্ত নহল। এইবুলি বাতিটোৰ পৰা এক ঘোত খাই ললে আৰু টেবুলখনৰ ইফালে সিফালে চালে, নাই নাস্টা একোয়েই নাই। হঠাৎ তেখেত বহাৰ পৰা উঠি স্ক্ৰু দ্ৰাইভাৰ এটা লৈ পেটত থকা স্ক্ৰু কেইটা খুলি লিভাৰটো উলিয়াই ললে আৰু প্লাস্টিকৰ থোঙা এটা তাতে ৰছীৰে গাঠি মাৰি থৈ দিলে। আকৌ স্ক্ৰু কেইটা মাৰি লিভাৰটো ফ্ৰীজত থৈ দিলে। অ.ক.ব নামৰ ফেচবুকৰ উপ-কোম্পানী এটাত থকা ডাক্তৰবোৰে তেখেতক হেনো কৈছিল ড্ৰীংকচ কৰিলে লিভাৰ বেয়া হয় আৰু এই প্ৰতিকাৰটো দিছিল। পাকঘৰৰ পৰা সিজাই থৈ দিয়া ছাগলীৰ কণী কেইটামান নিমখ লগাই লগাই পাগুলি আকৌ বহি পৰিল চকীখনত মিষ্টাৰ ভট্ট ……….য়ুনিভাৰচিটিৰ দিনবোৰ যে কি ৰঙীন আছিল! ৰঙীন টি.ভি., ৰঙীন চশমা, জাহানাৰাক দেখিলেই বাজি উঠা গানটোৰ তালে তালে নচা নৰ্তক-নৰ্তকী কেইজনীৰ কাপোৰবোৰো ৰঙীন আছিল। য়ুনিভাৰচিতিত সকলোৱে ধূনীয়া ধুনীয়া ৰঙীন কাপোৰ পিন্ধি আহিছিল। কিন্তু তেখেতক দেখিলেই সকলোৱে পেটত ধৰি ধৰি হাঁহি মাৰি মাৰি জপিয়াইছিল। জপিয়াবইতো, য়ুনিভাৰচিতিত পঢ়া মানে ডাঙৰ হোৱা বয়সতো, মনেৰেও। সেই বয়সটো দিগন্ট ভট্টই খাকী হাফপেন্ট, কলা বাটাৰ জোতা, বগা চাৰ্টত ইলাচতিক ফিটাৰ ৰঙা টাই, গ’লত পানীৰ ফ্লাক্স আৰু হাতত এলুমিনিয়ামৰ কিতাপ – বহী ৰখা বাকচটো লৈ গৈছিল। ও আৰু এটা ৰৈ গ‘ল … নজৰৰ কলা ফোঁটটো কপালৰ একাষত। এবাৰ টিনা নামৰ ধুনীয়া ছোৱালী এজনীক প্ৰেমপত্ৰ এখনো দিছিল এনেকৈ “মৰমৰ টিনা বাইদেউ, মই আপোনাক ভাল পাওঁ”। টিনায়ো ৰিপ্লাই দিছিল ” মৰমৰ দিগু, দিগ দিগ দিব পৰা হ’লা যে ভাল পালো, আৰু অকণমান ডাঙৰ হলে ভাল পাম দেই”। সেই দুখতেই তেখেতে লিখি উলিয়াইছিল সম্পুৰ্ণ তিনি বাল্টিং চকুপানীৰ চিঁয়াহিৰে “দিগুদাস” খন। সেইখন উপন্যাসৰ আধাৰত কেইবাখনো চিনেমাও বনোৱা হৈছিল আৰু এতিয়াও বনাই থকা হৈছে। কিন্তু শৰৎ চন্দ্ৰ বুলি মানুহজনে সেইখন ৭টা লজেনৰ বিনিময়ত তেখেতৰ পৰা কিনি লৈছিল সেই সময়ত সেয়ে দিগন্ট ভট্টৰ নাম নাহিল কাহানিওঁ। টেনশ্যনেই টেনশ্যন …………!\n” ধুই লাইফটোৱেই গোটেই টেনশ্যনত গ‘ল। অ’ মোৰ আপোনাৰ দেশ অ মোৰ চিকুনি দেশ ……….” ডাঙৰ ডাঙৰকৈ চিঞৰি গান আৰম্ভ কৰি দিলে এইবাৰ দিগন্ট ভট্টই। অ মোৰ আপোনাৰ… পৰা গৈ জনগনমন’ত লাগে আৰু কেতিয়াবা শীলা কি জাৱানী‘ত ধৰে গানটোৱে। আৰু মাজে মাজে ভাবুক হৈ চিঞৰে ” টেনশ্যন ….টেনশ্যন …”।\n…..কিলিলিং কিং কিলিলিং কিং কিলিলিং কিং কিলিলিং কিং ………পেন্টৰ পকেটত থকা লেণ্ডলাইন ফোনটোৰ শব্দত টোপটি ভাঙিল তেখেতৰ। ফোনটো উঠালে …….’হেল্ল মই নাগালেণ্ড লটাৰীৰ পৰা কৈছিলো। আপোনাৰ DB5678798 নং লটাৰীৰ টিকটটোত আপুনি প্ৰথম পুৰস্কাৰ পাইছে। প্ৰথম পুৰস্কাৰ হিচাপে আপুনি অসম সাহিত্য সভাৰ সভাপতিৰ আসন পাইছে এইবাৰ পেৰিচ অধিবেশনৰ বাবে। কংগ্ৰেচুলেচন ছাৰ। আমাৰ অফিচত আহি আপুনি ১০ লাখ টকা প্ৰচেচিং ফীজ হিচাপে দি এই পুৰস্কাৰটো গ্ৰহন কৰক।\n……………………হঠাৎ কাণৰ কাষলৈকে হাঁহি মাৰি দিগন্ট ভট্টই তাণ্ডৱ নৃত্য দিবলৈ ধৰিলে আৰু হুৰুম্বা হুৰুম্বা কৈ চিঞৰিবলৈ ধৰিলে। অৱশেষত তেখেতৰ টেনশ্যন দূৰ হ‘ল আৰু কপালৰ লিখন সলনি হ‘ল।


চুলি সৰা সমস্যাৰ সৈতে যুঁজি থকা অভিনেত্ৰী অনুষ্কা শৰ্মাই কি কৰিলে ? Anushka Sharma hair fall problem !– News18 assam\nHair Fall: চুলি সৰা সমস্যাৰ সৈতে যুঁজি আছিল অভিনেত্ৰী অনুষ্কা শৰ্মা ! এতিয়া নতুন 'Hair Cut' ৰে লাভ কৰিছে চৰ্চা...\nঅভিনেত্ৰী অনুষ্কা শৰ্মাই ইনষ্টাগ্ৰামত কিছুমান শেহতীয়া ফটো শ্বেয়াৰ কৰিছিল, য'ত তেওঁ ভামিকাৰ জন্মৰ পিছত হোৱা পৰিৱৰ্তনৰ বিষয়ে উল্লেখ কৰে, বিশেষকৈ চুলিৰ।\nLast Updated : June 26, 2021, 12:11 IST\nচলিত বছৰৰ আৰম্ভণিতে অভিনেত্ৰী অনুষ্কা শৰ্মা আৰু ক্ৰিকেটাৰ বিৰাট কোহলীৰ জীৱনলৈ আহে এগৰাকী কন্যা সন্তান । যাৰ নাম ৰখা হৈছে ভামিকা, বিৰাটে নিজেই অনুৰাগীসকলৰ সৈতে শ্বেয়াৰ কৰিছিল পিতৃত্বৰ গৌৰৱ অৰ্জনৰ কথা । আনফালে অনুষ্কাইও গৰ্ভৱতী হোৱাৰ সময়ৰ পৰাই সন্তান জন্ম দিয়ালৈকে নিজৰ অনুৰাগীসকলৰ বাবে ছ'চিয়েল মিডিয়াত ভিন্ন ফটো আৰু ভিডিঅ' শ্বেয়াৰ কৰি আহিছে। এতিয়ালৈকে অনুষ্কা-বিৰাটে অনুৰাগীসকলক তেওঁলোকৰ কন্যা ভামিকাৰ মুখ দেখুওৱা নাই যদিও ভামিকাক লৈ ভিন্ন কথা কৈ আহিছে ছ'চিয়েল মিডিয়াত । শেহতীয়াকৈ অনুষ্কাই ইনষ্টাগ্ৰামত তেওঁৰ কিছুমান লেটেষ্ট ফটো শ্বেয়াৰ কৰিছে, য'ত তেওঁ ভামিকাৰ জন্মৰ পিছত হোৱা পৰিৱৰ্তনৰ বিষয়ে উল্লেখ কৰিছে ।\nঅনুষ্কাই এই নতুন পোষ্টত তেওঁৰ নতুন হেয়াৰ কাটৰ কথা উল্লেখ কৰিছে। একেলগে নতুন লুকৰ ফটোও আপলোড কৰিছে । দৰাচলতে, মহিলাসকলে সন্তান জন্ম দিয়াৰ পিছত চুলি সৰাৰ সমস্য়াৰ সৈতে সন্মুখীন হ'বলগীয়া হয় । অনুষ্কাইও এই সমস্যাৰ সন্মুখীন হ'বলগীয়া হৈছে আৰু নিশ্চিতভাৱে অভিনেত্ৰীগৰাকীয়ে এই সমস্যাটো দূৰ কৰিবলৈ এনেদৰে হেয়াৰ কাট কৰিছিল । ইনষ্টাগ্ৰামত এই পোষ্ট দিয়াৰ পিছতে অনুৰাগীৰ কমেন্ট, লাইকেৰে ভৰি পৰে অনুষ্কাৰ পোষ্টটো । ইতিমধ্যে ৮ লাখৰো অধিক লোকে লাইক কৰিছে অনুষ্কাৰ এই পোষ্টত\nফটোবোৰত অনুষ্কাক যথেষ্ট ধুনীয়া দেখাইছে। অনুৰাগীসকলৰ লগতে চেলিব্ৰেটীসকলে তেওঁলোকৰ ফটোত যথেষ্ট মন্তব্য কৰিছে। তেওঁ লিখিছে, 'যেতিয়া কেঁচুৱাটো জন্ম হোৱাৰ পিছত চুলি সৰাৰ সমস্যাই আপোনাক ভালদৰে চুলি কাটিবলৈ অনুপ্ৰাণিত কৰে। তাৰ বাবে জৰ্জ নৰ্থউডক ধন্যবাদ। আপুনি চমৎকাৰ। সোনম কাপুৰক ধন্যবাদ, আমাৰ সৈতে যোগদান কৰাৰ বাবে।' অনুষ্কাই ১১ জানুৱাৰীত কন্যা ভামিকাৰ জন্ম দিছিল।\nকামৰ ক্ষেত্ৰত অনুষ্কাক শেষবাৰৰ বাবে 'জিৰো' (জিৰো) বোলছবিখনত দেখা গৈছিল। তেওঁ প্ৰযোজক হিচাপে নিজৰ চাপ ৰাখিবলৈ সক্ষম হৈছে। তেওঁ 'বুলবুল', 'পাটল লোক' আৰু 'কালা'ৰ সৈতে জড়িত। ইৰফান খানৰ পুত্ৰ বাবিল খানে তেওঁৰ চলচ্চিত্ৰত আত্মপ্ৰকাশ কৰিছে হিন্দীছবি 'কালা'।\nFirst published: June 26, 2021, 12:09 IST\nAnushka sharmabollywoodHair care tipsHair Cutinstagram post


Cefadroxil + Probenecid - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Cefadroxil + Probenecid in Assamese\nCefadroxil + Probenecid in Assamese\nCefadroxil + Probenecid ৰ লাভ আৰু ব্যৱহাৰসমূহ - Cefadroxil + Probenecid Benefits & Uses in Assamese- Cefadroxil + Probenecid ar laabh aaru byavaharsamuh\nCefadroxil + Probenecid ৰ পালি আৰু সেয়া কেনেদৰে ল'ব - Cefadroxil + Probenecid Dosage & How to Take in Assamese - Cefadroxil + Probenecid ar paali aaru xeya kenedore lobo\nCefadroxil + Probenecid ৰ পাৰ্শ্চক্ৰিয়াসমূহ - Cefadroxil + Probenecid Side Effects in Assamese- Cefadroxil + Probenecid ar parshwakriyasamuh\nCefadroxil + Probenecid সংক্ৰান্ত সতৰ্কতাবাণীসমূহ - Cefadroxil + Probenecid Related Warnings in Assamese- Cefadroxil + Probenecid xonkranta xatarkatabanisamuh\nঅইন দৰৱৰ সৈতে Cefadroxil + Probenecidৰ গুৰুতৰ ক্ৰিয়া-প্ৰতিক্ৰিয়া - Severe Interaction of Cefadroxil + Probenecid with Other Drugs in Assamese- Oinor xoite Cefadroxil + Probenecid ar gurutor kriya-pratikriya\nCefadroxil + Probenecid মতভেদসমূহ - Cefadroxil + Probenecid Contraindications in Assamese- Cefadroxil + Probenecid nishedhsamuh\nCefadroxil + Probenecid ৰ বিষয়ে সততে সোধা প্ৰশ্নসমূহ - Frequently asked Questions about Cefadroxil + Probenecid in Assamese- Cefadroxil + Probenecid ar bikhoye satate xodha prashnasamuh\nখাদ্য আৰু মদৰ সৈতে Cefadroxil + Probenecid ক্ৰিয়া-প্ৰতিক্ৰিয়া - Cefadroxil + Probenecid Interactions with Food and Alcohol in Assamese- khadya aaru modor xoite Cefadroxil + Probenecid kriya-pratikriya\nCefadroxil + Probenecid ৰ লাভ আৰু ব্যৱহাৰসমূহ - Cefadroxil + Probenecid Benefits & Uses in Assamese - Cefadroxil + Probenecid ar laabh aaru byavaharsamuh\nCefadroxil + Probenecid তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCefadroxil + Probenecid-ৰ উপাদানসমূহ - Cefadroxil + Probenecid Active Ingredients in Assamese - Cefadroxil + Probenecid-ar upadaansamuh\nCefadroxil + Probenecid ৰ পাৰ্শ্চক্ৰিয়াসমূহ - Cefadroxil + Probenecid Side Effects in Assamese - Cefadroxil + Probenecid ar parshwakriyasamuh\nগৱেষণাৰ ভিত্তিত, Cefadroxil + Probenecid ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCefadroxil + Probenecid সংক্ৰান্ত সতৰ্কতাবাণীসমূহ - Cefadroxil + Probenecid Related Warnings in Assamese - Cefadroxil + Probenecid xonkranta xatarkatabanisamuh\nCefadroxil + Probenecid-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nCefadroxil + Probenecid ৰ গৰ্ভৱতী মহিলাৰ ওপৰত থকা প্ৰভাবৰ বিষয়ে জনা নযায় কাৰণ এইটোৰ ওপৰত এতিয়ালৈকে গৱেষনা কৰা হোৱা নাই।\nCefadroxil + Probenecid-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nCefadroxil + Probenecid এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Cefadroxil + Probenecid কি প্ৰভাৱ দেখা গৈছে?\nআপোনাৰ বৃক্ক ত Cefadroxil + Probenecidৰ সুতীব্ৰ পাৰ্শ্ব-প্ৰতিক্ৰিয়া হব পাৰে। চিকিতসকে নোকোবাকৈ গ্ৰহণ নকৰিব।\nযকৃতত Cefadroxil + Probenecid কি প্ৰভাৱ দেখা গৈছে?\nCefadroxil + Probenecid গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Cefadroxil + Probenecid ৰ কি প্ৰভাৱ দেখা গৈছে?\nCefadroxil + Probenecidএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Cefadroxil + Probenecidৰ গুৰুতৰ ক্ৰিয়া-প্ৰতিক্ৰিয়া - Severe Interaction of Cefadroxil + Probenecid with Other Drugs in Assamese - Oinor xoite Cefadroxil + Probenecid ar gurutor kriya-pratikriya\nCefadroxil + Probenecid তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCefadroxil + Probenecid মতভেদসমূহ - Cefadroxil + Probenecid Contraindications in Assamese - Cefadroxil + Probenecid nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Cefadroxil + Probenecid লোৱা অনুচিত যাতে -\nCefadroxil + Probenecid ৰ বিষয়ে সততে সোধা প্ৰশ্নসমূহ - Frequently asked Questions about Cefadroxil + Probenecid in Assamese - Cefadroxil + Probenecid ar bikhoye satate xodha prashnasamuh\nএই Cefadroxil + Probenecid-এ অভ্য়াস বা নিচাৰ সৃষ্টি কৰে নেকি?\nনহয়, Cefadroxil + Probenecid লোৱাটোৱে কোনো আসক্তিৰ সৃষ্টি নকৰে।\nCefadroxil + Probenecid আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, চিকিত্সা পৰামৰ্শ অনুসাৰেহে Cefadroxil + Probenecid লওক।\nনহয়, Cefadroxil + Probenecidয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Cefadroxil + Probenecid ক্ৰিয়া-প্ৰতিক্ৰিয়া - Cefadroxil + Probenecid Interactions with Food and Alcohol in Assamese - khadya aaru modor xoite Cefadroxil + Probenecid kriya-pratikriya\nখাদ্য আৰু Cefadroxil + Probenecidৰ ক্ৰিয়া-প্ৰতিক্ৰিয়া\nCefadroxil + Probenecidৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Cefadroxil + Probenecidৰ মাজৰ প্ৰতিক্ৰিয়া\nCefadroxil + Probenecidৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।


Episol in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Episol ar byavahar, ppali, parshwakriya, upkaar, kriya-pratikriya aaru satarkatabani\nEpisol के सारे विकल्प देखें\nEpisol की जानकारी\nEpisol ৰ লাভ আৰু ব্যৱহাৰসমূহ- Episol Benefits & Uses in Assamese\nEpisol ৰ পালি আৰু সেয়া কেনেদৰে ল'ব- Episol Dosage & How to Take in Assamese\nEpisol-ৰ উপাদানসমূহ- Episol Active Ingredients in Assamese\nEpisol ৰ পাৰ্শ্চক্ৰিয়াসমূহ- Episol Side Effects in Assamese\nEpisol সংক্ৰান্ত সতৰ্কতাবাণীসমূহ- Episol Related Warnings in Assamese\nঅইন দৰৱৰ সৈতে Episolৰ গুৰুতৰ ক্ৰিয়া-প্ৰতিক্ৰিয়া- Severe Interaction of Episol with Other Drugs in Assamese\nEpisol মতভেদসমূহ- Episol Contraindications in Assamese\nEpisol ৰ বিষয়ে সততে সোধা প্ৰশ্নসমূহ- Frequently asked Questions about Episol in Assamese\nখাদ্য আৰু মদৰ সৈতে Episol ক্ৰিয়া-প্ৰতিক্ৰিয়া- Episol Interactions with Food and Alcohol in Assamese\nEpisol ৰ লাভ আৰু ব্যৱহাৰসমূহ - Episol Benefits & Uses in Assamese\nEpisol তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nEpisol ৰ পালি আৰু সেয়া কেনেদৰে ল'ব - Episol Dosage & How to Take in Assamese\nEpisol-ৰ উপাদানসমূহ - Episol Active Ingredients in Assamese\nEpisol ৰ পাৰ্শ্চক্ৰিয়াসমূহ - Episol Side Effects in Assamese\nগৱেষণাৰ ভিত্তিত, Episol ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nEpisol সংক্ৰান্ত সতৰ্কতাবাণীসমূহ - Episol Related Warnings in Assamese\nEpisol-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nEpisol গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nEpisol-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Episol ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Episol কি প্ৰভাৱ দেখা গৈছে?\nEpisolৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Episol কি প্ৰভাৱ দেখা গৈছে?\nEpisolৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Episol ৰ কি প্ৰভাৱ দেখা গৈছে?\nEpisolৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Episolৰ গুৰুতৰ ক্ৰিয়া-প্ৰতিক্ৰিয়া - Severe Interaction of Episol with Other Drugs in Assamese\nEpisol তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nEpisol মতভেদসমূহ - Episol Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Episol লোৱা অনুচিত যাতে -\nEpisol ৰ বিষয়ে সততে সোধা প্ৰশ্নসমূহ - Frequently asked Questions about Episol in Assamese\nএই Episol-এ অভ্য়াস বা নিচাৰ সৃষ্টি কৰে নেকি?\nনহয়, আপনি Episolৰ প্ৰতি আসক্ত নহয়।\nনহয়, Episol লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, আপুনি ডাক্তৰৰ পৰামৰ্শৰ পিছতহ Episol লোৱাটো নিৰাপদ।\nমানসিক ৰোগ থকা ৰোগীৰ ক্ষেত্ৰত Episol ৰ যোগাত্মক প্ৰভাৱ থকা দেখা গৈছে।\nখাদ্য আৰু মদৰ সৈতে Episol ক্ৰিয়া-প্ৰতিক্ৰিয়া - Episol Interactions with Food and Alcohol in Assamese\nখাদ্য আৰু Episolৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে Episol খোৱাটোৱে হানিকাৰক প্ৰভাৱ পেলাব পাৰে। এইবিষয়ে আপোনাৰ ডাক্তৰৰ পৰামৰ্শ লওক।\nমদ আৰু Episolৰ মাজৰ প্ৰতিক্ৰিয়া\nEpisol আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nEpisol से जुड़े सवाल और जवाब\nक्‍या डॉक्‍टर की सलाह के बिना Episol ले सकते हैं?\nEpisol एक प्रिस्क्रिप्‍शन दवा है इसलिए इसे डॉक्‍टर की सलाह पर ही लेना चाहिए। डॉक्‍टर की सलाह के बिना Episol लेना नुकसानदायक हो सकता है।\nक्‍या Episol गर्भ निरोधक गोलियों को प्रभावित करती है?\nजी हां, Episol गर्भ निरोधक गोलियों के प्रभाव को कम कर सकती है और इससे गर्भनिरोध रुक सकता है। Episol और गर्भ निरोधक गोली को एक साथ लेने से पहले डॉक्‍टर से जरूर बात कर लें। गर्भनिरोधक के अन्‍य तरीकों जैसे कॉन्‍डम और अनचाही प्रेग्‍नेंसी से बचने के अन्‍य उपायों को आज़माना ज्‍यादा बेहतर रहेगा।\nक्‍या Episol के कारण वजन बढ़ सकता है?\nEpisol की वजह से वजन नहीं बढ़ता है। हालांकि, लंबे समय तक Episol की ज्‍यादा खुराक लेने से वजन कम हो सकता है। अगर Episol को लेने के बाद वजन कम या ज्‍यादा हो रहा है तो तुरंत डॉक्‍टर से संपर्क करें।\nकितने समय तक Episol लेना सुरक्षित रहता है?\nडॉक्‍टर के निर्देशानुसार लंबे समय तक Episol ले सकते हैं। अचानक से Episol लेना बंद ना करें या निर्धारित समय से ज्‍यादा Episol ना लें।\nEpisol कैसे काम करती है?\nEpisol मस्तिष्‍क में दौरे पड़ने वाले आवेगों को धीमा करने का काम करती है। Episol दौरे पड़ने की तीव्रता को भी कम करती है।\nEpisol ৰ অনুকল্প - Substitutes for Episol in Assamese\nআপুনি বা আপোনাৰ পৰিয়ালৰ কোনোবাই Episol লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Episol ব্যৱহাৰ কৰিছিল নেকি?\nআপুনি কিমান পৰিমাণে Episol সেৱন কৰিছিল?\nআপুনি Episol ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Episol সেৱন কৰে?


চিন্তনঃ জাতিৰ জটিল সন্ধিক্ষণঃ অসমীয়াই কি কৰা উচিত? :: অজয় লাল দত্ত - অসমীয়াৰ সুখ-দুখ\nHome AJOY LAL DUTTA ARTICLE CHINTAN RECENT অজয় লাল দত্ত চিন্তন চিন্তনঃ জাতিৰ জটিল সন্ধিক্ষণঃ অসমীয়াই কি কৰা উচিত? :: অজয় লাল দত্ত\nচিন্তনঃ জাতিৰ জটিল সন্ধিক্ষণঃ অসমীয়াই কি কৰা উচিত? :: অজয় লাল দত্ত\nxukhdukh.com January 11, 2019 AJOY LAL DUTTA, ARTICLE, CHINTAN, RECENT, অজয় লাল দত্ত, চিন্তন,\nঅসমৰ প্ৰতিবাদী ইতিহাসৰ পৰা শিকনিৰ ভেটিত আজি আকৌ অসমীয়া জাতীয়তাবাদ মেৰুদণ্ড পোন কৰি থিয় হৈ উঠিছে। সাম্প্ৰতিক সময়ত, অসমীয়া জাতি যি কেইটা প্ৰত্যাহ্বানৰ সন্মুখীন হৈছে, সেয়া হৈছে মূলত-\nক. ভাষিক গোষ্ঠী হিচাবে সংখ্যালঘু হোৱাৰ সম্ভাৱনা\nখ. অবৈধ বিদেশীৰ প্ৰব্ৰজনৰ ফলত জাতি-মাটি-ভেটিৰ ভৱিষ্যতলৈ শংকা\nগ. খিলঞ্জীয়াৰ বাবে সাংবিধানিক সুৰক্ষাৰ প্ৰশ্ন\nঘ. আন্তঃগাঁথনি আৰু সামগ্ৰিক উন্নয়ন।\nএই কেইটা বিষয়ত সমাধান সূত্ৰ বিচাৰি অসম চুক্তি সম্পাদিত হৈছিল অসমৰ ৰাইজ আৰু ভাৰত চৰকাৰৰ মাজত, আৰু ইয়াৰ ৰূপায়ণৰ বাবে অসম চৰকাৰে এক বিভাগো খুলি ৰাখিছে। কিন্তু দুখৰ কথা যে, যোৱা ৩৩টা বছৰেও অসম চুক্তিৰ সকলো দফাৰ সমভাৱে তথা সফলভাৱে ৰূপায়িত নহ’ল। শেহতীয়াকৈ উচ্চতম ন্যায়ালয়ৰ প্ৰত্যক্ষ তত্ত্বাৱধানত ৰাষ্ট্ৰীয় নাগিৰকপঞ্জীৰ উন্নীতকৰণৰ কামো সম্পন্ন কৰা হ’ল আৰু ই অসমবাসীলৈ লৈ আহিছিল বিদেশী সমস্যা সমাধানৰ বাবে এক কাৰ্যকৰী ৰূপ হিচাবে আশাৰ বতৰা।\nৰাইজে আশা কৰিছিল যে, এই নাগৰিকপঞ্জীৰ পৰা বাদ পৰা লোকসকলক বিদেশী হিচাবে চিনাক্ত কৰা হব আৰু প্ৰতিবেশী ৰাষ্ট্ৰৰ সৈতে প্ৰত্যাপৰ্ণ চুক্তি কৰি তেওঁলোকক ঘূৰাই পঠোৱাৰ ব্যৱস্থা হব। সেয়া সম্ভৱ নহলেও মানৱীয় কাৰণত অন্ততঃ সেই সকল লোকক শৰণাৰ্থী মৰ্যদাৰে ভাৰত তথা অসমৰ ভূমিতো বসবাসৰ বাবে অনুমতি দিয়া হব। কিন্তু, কেন্দ্ৰীয় আৰু ৰাজ্য চৰকাৰৰ শাসনত থকা বিজেপি দলে এই আশালৈ চেঁচাপানীহে ঢালিলে। আৰু তাৰ বিপৰীতে অসমক গিনিপিগ কৰি ‘হিন্দু-ৰাষ্ট্ৰ গঠনৰ এক সম্পৰীক্ষা’ স্বৰূপ নাগৰিকত্ব সংশোধনী বিধেয়ক-২০১৬ৰ অৱতাৰণা কৰিলে। যুটীয়া সংসদীয় কমিটিৰ ওচৰত অসমৰ জাতীয় সংগঠন সমূহে কৰা প্ৰতিবাদ-আপত্তিক নস্যাত কৰি কমিটিয়ে সংসদত প্ৰতিবেদন দিলে। লোকসভাতো শাসকীয় দলে এই বিধেয়ক উত্থাপন কৰিলে। ভাৰতৰ সংবিধানৰ প্ৰস্তাৱনাত থকা ধৰ্মনিৰপেক্ষ দেশৰ সংজ্ঞাক নস্যাত কৰি ‘হিন্দু-ৰাষ্ট্ৰ’ গঠনৰ প্ৰথমটো খোজ হিচাবে ধৰ্মৰ ভিত্তিত দেশৰ নাগৰিকত্ব প্ৰদানৰ এই সংশোধনীত শংকৰ-মাধৱ-আজান ফকীৰৰ প্ৰদেশ অসমৰ ৰাইজে মাৰ বান্ধি থিয় দিলে। যিটো দেশৰ আন ৰাজ্যই দেশৰ ধৰ্ম-নিৰপেক্ষতালৈ অহা ভাবুকিক নুবুজি নিস্পৃহ হৈ থকাৰ বিপৰীতে অসমৰ ৰাইজে এক ৰাজনৈতিক পৰিপক্কতাৰ নিদৰ্শন দাঙি ধৰিলে। শিল্পী সমাজে, হিন্দু-কি মুছলমান একে আইৰ সন্তান, আমাৰ মনত ভেদ ভাৱ নাই গাই গুৱাহাটীৰ ৰাজপথত এক সৱল সাংগীতিক প্ৰতিৰোধ গঢ়ি তুলিলে। আটাইতকৈ ডাঙৰ কথা যে, অসম তথা উত্তৰ-পূৱেই যে এই সংশোধনী বিধেয়কৰ দ্বাৰা আটাইতকৈ ক্ষতিগ্ৰস্ত হব, সেয়া জনমানসত প্ৰতিষ্ঠা হ’ল। আনকি অসম আন্দোলনৰ দৰে এক সৰ্বব্যাপী গণ-জাগৰণৰ স্তৰ লাভ কৰিবলৈ সক্ষম হ’ল এই প্ৰতিবাদে। তাৰ বাবে অখিল গগৈৰ নেতৃত্বত ৭০টা গণ সংগঠন, আছুৰ নেতৃত্বত ৩০টা গণসংগঠন আৰু বৌদ্ধিক সমাজৰ নেতৃত্বত অসম নাগৰিক সমাজ গণতান্ত্ৰিক প্ৰতিবাদৰ মাজেৰে অনা প্ৰতিৰোধৰ বাবে ধন্যবাদৰ পাত্ৰ। অসম গণ পৰিষদে শাসনৰ গাদী প্ৰতিবাদকল্পে এৰি আহিও এক আদৰ্শ প্ৰতিষ্ঠা কৰিলে। ক’লা-পতাকাৰ ভয়ত শাসকে যেতিয়া মেল-মিটিঙ বৰ্জন কৰে, বাট-পথ এৰি আকাশমাৰ্গ লব লগা হয়, তাতকৈ আৰু গণতান্ত্ৰিক প্ৰতিবাদৰ কি শীৰ্ষস্তৰ হব পাৰে, সেয়া ৰাইজেই বিচাৰ কৰক। এই সৱল প্ৰতিৰোধত সেও মানিয়ে ৰাজ্য সভাত এই সংশোধনী বিধেয়ক উপস্থাপন কৰিবলৈ সাহস নকৰিলে শাসক বাহিনীয়ে। এয়াও এক অনন্য উদাহৰণেই।\nএই সন্ধিক্ষণত অসমীয়া জাতিয়ে কি কৰিব লাগিব বুলি ক’লে প্ৰথমেই এটা কথাই মনলৈ আহে, সেয়া হৈছে ঐক্যবদ্ধ সংগ্ৰাম আৰু প্ৰতিৰোধ। অসমীয়া জাতিৰ ভৱিষ্যত সুদৃঢ় কৰিবলৈ তাৰ বাবে প্ৰয়োজন হব, সকলো জাতীয়-দল-সংগঠনৰ ঐক্যমতৰ ভিত্তিত এক ‘উমৈহতীয়া কৰ্মসূচী’ৰ। ভাষিক গোষ্ঠী হিচাবে অসমতে অসমীয়া সংখ্যালঘু নহবৰ বাবে সকলো জাতি-জনগোষ্ঠী তথা নৃগোষ্ঠীয় লোককে এক উমৈহতীয়া ভাষাৰ ৰূপত অসমীয়া ভাষাক পুনৰবাৰ গ্ৰহণযোগ্য কৰাৰ বাবে কাৰ্যকৰী ব্যৱস্থা লব লাগিব। পুৰণি অসমীয়া আৰু ন-অসমীয়া সকলক ভাষাৰ ভিত্তিত অসমীয়াৰ দোলেৰ বান্ধি সুনিশ্চিত কৰিব লাগিব। অসমীয়া মাধ্যমৰ বিদ্যালয় সমূহৰ সৱলীকৰণ, কেন্দ্ৰীয় বৰ্ডৰ স্কুলতো বাধ্যতামূলক অসমীয়া ভাষাৰ প্ৰৱৰ্তন হব লাগিব। উত্তৰ-পূৱৰ বাকী কেইখন ৰাজ্যৰ দৰেই অসমৰ খিলঞ্জীয়াৰ মাটি-ভেটিৰ সুৰক্ষাৰ বাবে অসমকো জনজাতীয় ৰাজ্যৰ মৰ্যদা প্ৰদান কৰাৰ বাবে পদক্ষেপ লব লাগিব। ছয় জনগোষ্ঠীৰ জনজাতিকৰণৰ জৰিয়তে এয়া সম্ভৱপৰ হব। পুৰণি জনজাতি সকলৰ স্বাৰ্থ সুৰক্ষিত কৰাৰ নিশ্চিতি প্ৰদান কৰিহে অ’বিচিৰ পৰা ওলাই অহা জনসংখ্যাৰ ভিত্তিত অন্য এক কেটেগৰীৰ জনজাতি সৃষ্টিৰ বাস্তৱিক ধাৰণাক সৰ্বগ্ৰহণযোগ্য কৰাৰ বাবে জাতীয় সংগঠন সমূহে চেষ্টা কৰিব লাগিব। খিলঞ্জীয়া অসমীয়াৰ সংজ্ঞা নিৰূপণ আজিৰ তাৰিখৰ এক গুৰুত্বপূৰ্ণ প্ৰত্যাহ্বান। ইয়াৰ বাবে হিমাচলী আৰু ছিমিকিজ মানুহৰ খিলঞ্জীয়াৰ সংজ্ঞাৰ মডেল আমি গ্ৰহণ কৰিব লাগিব। বিদেশীৰ পৰিচয় ধৰ্মৰ ভিত্তিত নহয়, ১৯৭১ চনৰ ২৪ মাৰ্চৰ সময়ৰেখাৰ ভিত্তিত হব লাগিব আৰু অসম চুক্তিৰ সকলো দফাৰ দ্ৰুত ৰূপায়ণ কৰিব লাগিব। পূৱ-পাকিস্তানী হিন্দু-মুছলিম সকলো অসমৰ বাসিন্দা তথা ভাৰতীয় হব। কিন্তু বাংলাদেশ গঠনৰ পাছত অহা যিকোনো প্ৰৱজনকাৰী বহিস্কাৰৰ বাস্তৱিক পদক্ষেপ লব লাগিবই। ধৰ্মৰ ভিত্তিত পূৱ-পাকিস্তানৰ পৰা অহা তাৰো পূৰ্বৰে পৰা অসমত থকা মুছলিম লোকক বাংলাদেশী আখ্যা দিয়াতো বন্ধ কৰিব লাগিব। বাংলাদেশীৰ পৰিচয় হব লাগিব, ডকুমেণ্টৰ ভিত্তিত, দাড়ি-টুপি দেখিলেই মুছলমানভীতি তাৰ ভিত্তি কেতিয়াও হব নোৱাৰে। সাংবিধানিক সুৰক্ষাৰ বাবে অনুচ্ছেদ ৩৭১ৰ অধীনত ব্যৱস্থা কৰাৰ কথা আলোচনা হৈ আছে, কিন্তু একেই দলে কাশ্মীৰত ৩৭১ অনুচ্ছেদ বাতিল কৰাৰ কথা কয়। গতিকে এনে দ্বি-চাৰিতাৰ ৰাজনীতিৰ বিৰুদ্ধে জাতীয় ঐক্যমত গঢ়ি বাস্তৱিক ৰূপৰেখা তৈয়াৰ কৰিব লাগিব। অসমত এনেকুৱা ব্যৱস্থা গ্ৰহণ কৰিব লাগিব যাতে, অসমৰ মুখ্যমন্ত্ৰী হ’লে প্ৰতিবেশী বাংলাদেশত বৰ্তমানেও বাসিন্দা মাক-দেউতাকে তাত মিঠাই বিলোৱাৰ দৰে ত্ৰিপুৰাকেন্দ্ৰিক ঘটনাৰ পুনৰাবৃত্তি নহয়। আন্তঃগাঁঠনি আৰু উন্নয়ণৰ ক্ষেত্ৰত অসমৰ সকলো কেন্দ্ৰীয় আৰু ৰাজ্যিক ৰাজহুৱা খণ্ডৰ উদ্যোগৰ পুনৰীজ্বীৱিকৰণৰ বাবে পদক্ষেপ লৈ নিয়োগৰ সম্ভাৱনা বৃদ্ধি কৰিব লাগে তথা ব্যক্তিগত খণ্ডকো সমান্তৰালকৈ গঢ়ি তুলিব লাগে। কৃষি-পশুপালন আদিৰে আনকি ইউৰোপৰ বজাৰ দখল কৰা বাংলাদেশৰ কৃষকৰ সফলতাৰ মডেল অসমৰ বাবেও এক আৰ্হি হব পাৰে। এই বিষয়ে জাতীয় ঐক্যমঞ্চৰ গঠন আৰু অৰ্থনৈতিক ভাৱে জাতিটোক স্বাৱলম্বী কৰাৰ বাবেও এক সুচিন্তিত কৰ্ম-আঁচনি যুগুত কৰি ৰূপায়ণৰ বাবে চেষ্টা কৰিব লাগে। এনে ঐক্যবদ্ধ প্ৰচেষ্টাই অসমীয়া জাতিক সমৃদ্ধ কৰিব, সৱল কৰিব আৰু ৰাষ্ট্ৰীয়তাবাদৰ পকনীয়াত পৰাৰ আজিৰ দৰে দুৰৱস্থাৰ পৰা যে উদ্ধাৰ কৰিব পাৰিব সেই কথাও কিন্তু নিশ্চিত।\nপ্ৰশ্ন হয়, জাতিৰ এই সংগ্ৰাম বিজেপি বিৰোধী এখন সংগ্ৰাম বুলি সীমাবদ্ধ কৰা উচিত হব নে জাতীয় শত্ৰু সকলোৰে কাৰণে এইখন এখন আপোচবিহীন যুঁজ হব? ইয়াৰ উত্তৰ বিচাৰিলে ইয়াকেই কব পাৰি যে, সময়ে সকলোকে বিচাৰ কৰিবই। এই সন্ধিক্ষণত কোন অসমীয়া অসমৰ জাতীয় স্বাৰ্থৰ পক্ষে আছে কোনে খাৱৈলৈ ঠেলিবলৈ উদ্যত হৈছে, কোনো সুবিধাবাদী নিৰপেক্ষ অৱস্থান লৈছে, সেয়া ৰাইজে লিখি ৰখাটো ভাল। আজি এই কথা স্পষ্ট হৈ পৰিছে যে ৰাষ্ট্ৰীয় স্বয়ং সেৱক সংঘৰ হিন্দু-ৰাষ্ট্ৰৰ সপোনৰ সৈতে অসমীয়াৰ সপোন একেসুৰৰ নহয়। আনকি উত্তৰ-পূৱৰ কোনো ৰাজ্যয়েই এই ৰাষ্ট্ৰীয়তাবাদী গেৰুৱা সপোনৰ অংশ নহয়। উত্তৰ-পূৱ ভৌগোলিক আৰু ঐতিহাসিক ভাৱেই স্বাধীন আৰু আত্ম-নিৰ্ভৰশীল সত্তা। গতিকে বহুত্ববাদী ভাৰতৰাষ্ট্ৰত স-সন্মানে সম-মৰ্যদাৰে স্থান পালেহে আৰু সম-বিকাশৰ গতিৰে উন্নতিৰ চিৰি বগোৱা সপোনৰ অংশীদাৰ হবলৈহে অসম তথা উত্তৰ-পূৱৰ ৰাজ্য ভাৰতীয় ৰাষ্ট্ৰৰ সৈতে আছে। নিজস্বতা বিক্ৰী কৰি বা নিজৰ জাতীয় অস্তিত্বৰ পৰিচয়ক অস্তিত্বৰ সংকটলৈ ঠেলি ‘ভাৰতীয়’ হোৱাৰ বাসনা নাই! সকলোৰে বাবে বিকাশৰ প্ৰতিশ্ৰুতি দি শাসন লৈ, এতিয়া অস্তিত্বৰ সংকটৰ সময়তো সহানুভূতি প্ৰদৰ্শন নকৰা শাসকক পৰাভূত কৰাটোৱেই আজিৰ তাৰিখত হ্বস্ৰম্যাদী লক্ষ্য হোৱা উচিত। চন্দ্ৰবাবু নাইডুৰ দৰে বিকশিত অন্ধ্ৰৰ বাবে সহযোগিতা কৰা ৰাজনৈতিক শক্তিৰ সৈতেহে কেন্দ্ৰীয় শাসনৰ অংশ লোৱাৰ মডেল কথাও এই ঐক্যবদ্ধ শক্তিয়ে অসম আৰু অসমীয়াৰ স্বাৰ্থত দীৰ্ঘদিনৰ বাবে লক্ষ্য কৰি লব লাগিব।\nতৃতীয়তে, ‘স্বাধীন অসম’ৰ যি প্ৰসংগ এক অৱধাৰিত পৰিণতি হিচাবে উচ্চাৰিত হৈছে তাৰ প্ৰাসংগিকতা কিমান, তাৰো বিচাৰ কৰিব লাগিব। স্বাধীনোত্তৰ ভাৰত একে দিনাই বিকশিত হোৱা নাই, মংগলাযানৰ দৰে সফলতা কোনো এটা ৰাজনৈতিক দলৰ একক ক্ৰেডিট নহয়, এই বিকাশ এক নিৰত্তৰ প্ৰক্ৰিয়া, যাৰ অংশ হৈছে ভাৰতৰ প্ৰতিজন শ্ৰমজীৱি, বৌদ্ধিক সমাজ, বিজ্ঞানী-অভিযন্তা আৰু দিকদৰ্শী ৰাজনীতিবিদ সকল। অসম আজিৰ তাৰিখত ১৯৭৯ৰ স্বাধীন অসমৰ দাবীৰ পৰা কেইবাযোজন আঁতৰি আহিছে, বিকশিতও হৈছে। ভিন্নজন অসমীয়াই এতিয়া ৰাষ্ট্ৰৰ বিকাশত ভিন্ন ৰূপত সৱল অৰিহণা আগবঢ়াইছে। সমৃদ্ধশালী ৰূপত গঢ় লোৱাৰ দিশত থকা ভাৰতৰ সৈতে অধিক সমৃদ্ধিশালী অসম গঢ়াৰ সপোন এক অংশীদাৰ। এখন বিধেয়কৰ যেতিয়া ৰাজ্য সভাৰ লক্ষ্ণণৰেখা পাৰ হবলৈ ৰৈ আছে, তাৰ পাছতো ধৰ্ম-নিৰপেক্ষাতৰ প্ৰশ্নত উচ্চতম ন্যায়ালয়ৰ সাংবিধানিক বেন্সৰ সন্মুখীন হবলৈ বাকী আছে। এই ক্ষণত চলা ৰাজনীতিয়ে অসম আৰু অসমীয়াৰ স্বাৰ্থতকৈ কাৰ ‘ধৰ্ম-ভিত্তিক ৰাষ্ট্ৰৰ সপোন’ বেছি গুৰুত্বপূৰ্ণ তাকেহে প্ৰতীয়মান কৰিছে। এনে সাম্প্ৰদায়িক শক্তিয়ে বিকাশৰ মুখা পিন্ধি কিছুদিন ভাওনা কৰিলেও যে, প্ৰকৃততে সাধাৰণ ৰাইজৰ ইচ্ছা-অনুভূতিক যে সন্মান কৰিবলৈ অপাৰগ সেয়া প্ৰমাণিত হৈছে। এনে ৰাজনৈতিক অপশক্তিক দেশ আৰু জাতিৰ স্বাৰ্থত ৰাজনৈতিক ভাৱেই পৰাভূত কৰিব লাগিব। এই জটিল ক্ষণত অসম আৰু অসমীয়াই ঐক্যবদ্ধ হৈ এক কল্যাণকামী বাস্তৱিক কৰ্মসূচীৰে অসমীয়াৰ ভৱিষ্যত সুনিশ্চিত কৰাৰ এক বিকল্প ৰাজনীতিৰ পাতনি মেলাৰ শুভ-ক্ষণ যে সমাগত হৈছে, সেই কথাহে কিন্তু সুনিশ্চিত হৈ পৰিছে।\n(লেখাটি আজি দৈনিক জনমভূমিতো প্ৰকাশ পাইছে)\nTags # AJOY LAL DUTTA # ARTICLE # CHINTAN # RECENT # অজয় লাল দত্ত # চিন্তন\nBy xukhdukh.com on January 11, 2019\nLabels: AJOY LAL DUTTA, ARTICLE, CHINTAN, RECENT, অজয় লাল দত্ত, চিন্তন


শিক্ষকতা জীৱনৰ কিছু অনুভৱ-৭ (- নিবেদিতা বৰি) - সাহিত্য ডট অৰ্গ\nশিক্ষকতা জীৱনৰ কিছু অনুভৱ-৭ (– নিবেদিতা বৰি)\nজুপিতৰাক প্ৰধান আর্চাযই মাতি পঠালে আপত্তি এটা আহিছে বুলি;কালি তাই সপ্তম শ্ৰেণীৰ ছয়মাহিলী পৰীক্ষাৰ বহী ঘূৰাই দিছিল;নিশ্চয় সেই বিষয়ৰে আপত্তি আহিছে।তাই মনত অলপ শংকা লৈ প্ৰধান আর্চাযৰ কোঠা পালেগৈ আৰু তাই ভবাটোৱেই হয়,ছাত্ৰ পীয়ূষ কলিতাৰ দেউতাকে উগ্ৰমূর্তি ধৰি প্ৰধান আর্চাযৰ আগত পুতেকৰ বহীখন দেখুৱাই গৰজি আছে,জুপিতৰাক সোমাই অহা দেখি পীয়ূষৰ দেউতাক শান্ত হ’ল। প্ৰধান আর্চাযই পীয়ূষৰ বহীখন জুপিতৰাক দি ক’লে—“নম্বৰ হিচাপ কৰোঁতে কিবা গন্ডগোল হৈছে,চাই দিয়ক” তাই বহীখন লৈ ক’লে—“মই ভালদৰে চাব লাগিব,পীয়ূষৰ হাততে বহীখন দি পঠাম”। “হ’ব” বুলি কৈ পীয়ূষৰ দেউতাক গ’লগৈ।\nজুপিতৰাই কমনৰূমলৈ বহীখন আনি শিৱানীক লগত লৈ নম্বৰ হিচাপ কৰিলে;সঁচা তাই নম্বৰ দিছে ৬০ আৰু পীয়ূষে পাব লাগে ৭২। তাই পৰীক্ষাৰ বহীত দিয়া নম্বৰ সদায় দুবাৰ-তিনিবাৰ হিচাপ কৰিহে লিখে;পৰাপক্ষত আজিলৈকে ভুল হোৱা নাই,পিছা এইবাৰ কিয় এনে হ’ল বাৰু?এনেতে সঞ্জয় আর্চায সোমাই আহিল;তাই বহীখন সঞ্জয় আর্চাযকো দেখুৱালে; সঞ্জয় দাই বহীখন মেলি চাই এটা কথা আৱিস্কাৰ কৰিলে,কেইবাটাও প্ৰশ্নৰ উত্তৰৰ নম্বৰত ঘঁহাই তিনি চাৰি যোগ দিয়া হৈছে আৰু সেই কাম কৰা ৰঙা কলমৰ চিঁয়াহীৰ পার্থক্য আছে। জুপিতৰাই ব্যৱহাৰ কৰা ৰঙাকলমৰ ৰঙটোতকৈ নম্বৰ যোগ দিয়া ৰঙটো গাঢ ৰঙা। কেইবাজনো আর্চাযই ভালদৰে বহীখন পৰীক্ষা কৰি পীয়ূষৰ বদমাচি ধৰিব পাৰিলে আৰু প্ৰধান আর্চাযক বহীখন দেখুৱালে।প্ৰধান আর্চাযৰ খং চৰিল কাৰণ পীয়ূষৰ বহীখন দেখুৱাই দেউতাকে যিমান খিনি তাগিদা দিছিল খং উঠা কথাই। প্ৰধান আর্চাযই পীয়ূষক ক্লাছৰ পৰা মতাই আনি জেৰা কৰিলে;দুই তিনিবাৰ জেৰা কৰোঁতেই সি সঁচা কথা কবলৈ বাধ্য হ’ল, কলমৰ ৰঙৰ বাবেই সি ধৰা পৰিল।\nপ্ৰধান আর্চাযই বেতেৰে তাক ভালদৰে পিটন দিলে আৰু দেউতাকক ফোন কৰি ল’ৰাৰ বদমাচিৰ কথা ক’লে আৰু বহীখন নিবলৈ মাতিলে। ফোন পাই দেউতাকৰ ঠাইত মা’ক উধাতু খাই আহিল; ৰঙা,ক’লা পৰি অহা মা’কে প্ৰথমে প্ৰধান আর্চাযৰ কোঠাত সোমাবলৈ আফচোচ কৰি কমনৰূমলৈ আহিল আৰু কন্দনামুৱা হৈ শিৱানীক ক’লে—“কি হ’ব এতিয়া, প্ৰধান আর্চাযই মোৰ ল’ৰাটোক এতিয়া ভালদৰে পিটিব নহয়? তাক আজিলৈকে আমি চাট এটাকে দি পোৱা নাই!” তেওঁ ইমানেই নার্ভাছ হৈছে যে শিৱানীক জুপিতৰা বুলি মাতিছে আৰু জুপিতৰাক শিৱানী বুলি মাতিছে। মা’কৰ তেওঁৰ ল’ৰাটোৱে কৰা ভুলতকৈ প্ৰধান আর্চাযই যে ল’ৰাটোক শাস্তি দিব সেইটোহে চিন্তা কৰা দেখা গ’ল; ভাগ্যে মা’ক অহাৰ আগতেই আর্চাযই ল’ৰাটোক পিটিলে।\nআজি শিৱানীয়ে মৰনৈগুৰিত বিয়া খাবলৈ গৈছিল। বিয়া ঘৰৰ কাষৰ ঘৰখন জিজ্ঞাসা নেওগৰ ঘৰ। জিজ্ঞাসা প্রথম শ্রেণীৰ ছাত্ৰী। ওচৰতে অভিভাৱকৰ ঘৰ বুলি গম পাই শিৱানীয়ে মাত এষাৰ দি যাওঁ বুলি জিজ্ঞাসাৰ ঘৰত সোমাল। মাকে আথে বেথে চাহ-তামোল যাচি ক’লে, কথা এটা কব লগা আছিল, আপুনি বেয়া পাব নেকি? “নাই নাপাওঁ”- শিৱানীয়ে ক’লে। মানুহ গৰাকীয়ে জিজ্ঞাসাৰ ছয়মাহিলী পৰীক্ষাৰ বহীখন উলিয়াই আনি আচাৰ্যৰ আগত মেলি ধৰিলে। এই বহীখনত মোৰ ছোৱালীয়ে ৪৫ নম্বৰ পাব লাগে কিন্ত্ত আচাৰ্যই ৫0 ৰ ভিতৰত ৫0 দিছে। তাই ভুল কৰা উত্তৰতো আচাৰ্যই নম্বৰ দি শুদ্ধ কৰি থৈছে। আমাক নম্বৰ নালাগে নহয়,ৰোল নম্বৰ ১ বা2য়ো হ’ব নালাগে। তাইক প্রকৃত শিক্ষাহে দিয়াব বিচাৰিছোঁ। তাই ভুল কৰাটো যাতে প্রকৃত নিৰ্দ্ধাৰণ হৈ উপলব্ধি কৰক, আমি সেয়াহে বিচাৰিছো। বহীখনত যদি প্রকৃত মূল্যাংকন নহয় তেন্তে ভৱিষ্যতে ছাত্ৰী গৰাকীৰ হে লোকচান। আচাৰ্যই হয়তো অমনোযোগিতাৰে বহীখন চোৱাৰ বাবেই এনে হ’ল;স্কুলত গৈ আপত্তি কৰিবলৈও ভয় লাগে কাৰণ দুয়োটা ল’ৰা-ছোৱালী তাতে পঢ়া। আপত্তি দিয়া বুলি মোৰ ল’ৰা-ছোৱালী হালক যদি অৱহেলাৰ চকুৰে চাই; শিৱানীয়ে নিজে বহীখন চালে- হয়, তিনিটা প্রশ্নোত্তৰ ভুল যদিও শুদ্ধ চিন দি থোৱা আছে। তাই ক’লে, “সকলো অভিভাৱক যদি আপোনাৰ মানসিকতাৰ হোৱা হ’লে! আপোনাৰ সন্তান আগলৈ বহুত ভাল হ’ব। আপুনি নিৰ্ভয়ে স্কুললৈ গৈ বিষয় আচাৰ্যৰ লগত কথা পাতিব পাৰে। মানুহ মাত্ৰেই ভুল থাকেই। এনে ধৰণৰ আপত্তি আহিলে আমি বহুত ভাল পাওঁ আৰু এনেদৰে ভুলবোৰ দেখুৱাই দিলে আচাৰ্যসকলৰ বাবেই মঙ্গল কাৰণ এনেধৰণৰ ভুল ভ্রান্তি কৰিবলৈ হ’লে ছাত্রজনৰ প্রকৃত মূল্যাংকন কেনেদৰে হ’ব? তথাপিও জিজ্ঞাসাৰ মাকে নিজে স্কুললৈ নাহি শিৱানীৰ হাততে বহীখন দি বিষয় আচাৰ্যজনক দেখুৱাবলৈ ক’লে।\n← মাটি (নয়নমণি শৰ্মা ৰিকু)\nদুটি অনুবাদ কবিতা (মূল:ৰবীন্দ্ৰনাথ ঠাকুৰ, অনুবাদ:মাখনলাল দাস) →


how-to-hide-your-personal-photos-and-videos-from-othersgoogle-introduced-the-facility-to-hide-photos-in-this-way-gh– News18 assam\nHow To Hide Your Personal Photos: ব্যক্তিগত ফটো বা ভিডিঅ'ক লৈ আৰু চিন্তিত নহ'ব ! এনেকৈ Googleৰ Locked Folderএ লুকুৱাই ৰাখিব সকলো, জানক সবিশেষ\nএতিয়াৰ পৰা Google ব্যৱহাৰকাৰীসকলে নিজৰ সংবেদনশীল ফটো বা ভিডিঅ'বোৰ পাছক'ড বা ফিংগাৰপ্ৰিণ্টৰ (Pass code or Fingerprint)ৰ সহায়ত সুৰক্ষিত স্থানত ৰাখিব প?\nLast Updated : June 15, 2021, 11:41 IST\nপ্ৰযুক্তিবিদ্যাৰ প্ৰতিষ্ঠান গুগলে (Google) যোৱা মাহত Google I/O সন্মিলনৰ সময়ত গুগল ফটোৰ বাবে কেইবাটাও নতুন সুবিধা ঘোষণা কৰিছিল। ইয়াৰ অধীনত কোম্পানীটোৱে গুগল ফটোৰ বাবে লকড্ ফ'ল্ডাৰ ফিচাৰ (Locked Folder Feature) সুবিধা মুকলি কৰিছে যাতে ব্যৱহাৰকাৰীসকলে নিজৰ সংবেদনশীল ফটো বা ভিডিঅ'বোৰ পাছক'ড বা ফিংগাৰপ্ৰিণ্টৰ (Passcode or Fingerprint)ৰ সহায়ত সুৰক্ষিত স্থানত ৰাখিব পাৰিব।\nলকড্ কৰা ফ'ল্ডাৰত সংৰক্ষিত ফটো বা ভিডিঅ'বোৰ ফটো গ্ৰিড, সন্ধান, এলবাম আৰু স্মৃতি আদি শিতানত প্ৰদৰ্শিত নহ'ব। সেইবোৰ আনকি তৃতীয় পক্ষৰ এপতো দেখা পোৱা নাযাব। অৱশ্যে লুকুৱাই ৰখা ফটোবোৰ ক্লাউডত বেক আপ কৰিব নোৱাৰি। যদি ইতিমধ্যে সেই ফটো/ভিডিঅ' বেক আপ কৰা হৈছে, তেতিয়া গুগলে সেইবোৰ ক্লাউডৰ পৰা আঁতৰাই দিব আৰু সেইবোৰ কেৱল স্থানীয়ভাৱে ফ'ল্ডাৰত মজুত থাকিব।\nএইদৰে কৰিব পাৰিব ব্যৱহাৰ\nব্যৱহাৰকাৰীসকলে এই নতুন লকড্ কৰা ফ'ল্ডাৰটো ব্যৱহাৰ কৰিবৰ বাবে লাইব্ৰেৰী> ইউটিলিটি> লকড্ ফ'ল্ডাৰলৈ গৈ সুবিধা গ্ৰহণ কৰিব পাৰে। ব্যৱহাৰকাৰীসকলে ইয়াক ছেট আপ কৰাৰ পিছত, আপোনাৰ ফটো বা ভিডিঅ'সমূহ লাইব্ৰেৰীত যোগ দিয়া আৰম্ভ কৰিব পাৰে।\nগুগল কেমেৰা এপো ছেট কৰিব পাৰে\nব্যৱহাৰকাৰীসকলে নতুন ফটো বা ভিডিঅ' পোনপটীয়াকৈ লকড্ কৰা ফ'ল্ডাৰত সংৰক্ষণ কৰিবলৈ গুগল কেমেৰা এপো ছেট আপ কৰিব পাৰে। ব্যৱহাৰকাৰীসকলে এই সুবিধাটো গ্ৰহণ কৰিবলৈ কেমেৰা এপটো খুলিব লাগিব। ওপৰৰ সোঁফালে কোণত থকা গেলেৰী আইকনটো টেপ কৰক আৰু তালিকাৰ পৰা 'লকড্ ফ'ল্ডাৰ' বাচনি কৰক।\nবৰ্তমান কেৱল Google Pixel স্মাৰ্টফোনত উপলব্ধ হ'ব এই সুবিধা\nএই সুবিধাটো কেৱল গুগল পিক্সেল স্মাৰ্টফোনৰ (Google Pixel) বাবে মুকলি কৰা হৈছে, যাৰ ভিতৰত আছে গুগল পিক্সেল ৩ শৃংখলা, পিক্সেল ৪ শৃংখলা আৰু পিক্সেল ৫। অৱশ্যে, এই সুবিধাটো এতিয়া কেৱল পিক্সেল স্মাৰ্টফোনৰ বাবেই একচেতিয়া হৈ আছে। কোম্পানীটোৱে কৈছে যে ই অন্যান্য এণ্ড্ৰইড ডিভাইচৰ বাবেও লকড্ ফ'ল্ডাৰবোৰ মুকলি কৰিব আৰু সকলোৱে এই বছৰৰ ভিতৰতে ইয়াক ব্যৱহাৰ কৰিবলৈ সক্ষম হ'ব।\nFirst published: June 15, 2021, 11:41 IST\nGooglehide photosLocked Folder Feature


অসমৰ ঐশ্বৰ্য সম্পদ ৰাজি - অনা-অসমীয়াক গতোৱাত কাৰ লাভ ! - Dainandin Barta- দৈনন্দিন বাৰ্তা\nঅসমৰ ঐশ্বৰ্য সম্পদ ৰাজি – অনা-অসমীয়াক গতোৱাত কাৰ লাভ !\nলক্ষী প্ৰসাদ ডেকা\nভাৰতবৰ্ষৰ অন্যান্য ৰাজ্যৰ তুলনাত অসমৰ অৰ্থনীতি কিমান টনকীয়াল আৰু উদ্যোগ ,অনুষ্ঠান-প্ৰতিষ্ঠান ,বা বানিজ্য , পৰ্যটন আদি কিমান উন্নত লগতে কোন দিশত আগুৱাই গৈছে । তাক দ’কৈ পৰ্যালোচনা কৰিলে সকলোবোৰ গম পোৱা যাব ।অসমত কি নাই অসমৰ মাটি সোন,পলসুৱা ,প্ৰাকৃতিক সম্পদ ৰাজি ঐশ্বৰ্য বিভূতিয়ে পৰিপূৰ্ণ ।অসমত যিমান ধৰণৰ সম্পদৰে ভৰপুৰ সেইবোৰ সৎ ব্যৱহাৰ আৰু তাৰ লগত জড়িত ব্যৱসায় ভিত্তিত উদ্যোগ অনুষ্ঠান- প্ৰতিষ্ঠান লগতে পৰ্যটন আদিত সঠিক নিয়োজিত হয়, নিশ্চয় অৰ্থনীতি দিশত হাহাকাৰ কৰিব লগীয়া নহব চাগে ! কৰ্ম সংস্থাপনৰ বাবে যুৱক-যুৱতী সকলে হাহাকাৰ কৰি অন্যান্য ৰাজ্যলৈ ঢাপলি মেলিব নেলাগিব নিশ্চয় ।আজি অসমৰ নদ-নদী পৰ্বত-পাহাৰ , প্ৰাকৃতিক সম্পদ ৰাজি আদি প্ৰচুৰ পৰিমানে থাকিলেও ইয়াত বস-বাস কৰা জনগণ আৰু চৰকাৰ আদিয়ে সদিচ্ছা আগ্ৰহ আদি নথকা যেন অনুমান হয় ।মাথো নিজৰ স্বাৰ্থ, সুবিধা আৰু মুনাফাৰ বাবেই যেন চিৰ বিনন্দীয়া প্ৰাকৃতিক সম্পদ ৰাজি ধ্বংস যজ্ঞ কৰিছে তেনে অনুমান হয় ।\nবৰ্তমান সমগ্ৰ বিশ্বত ক’ভিড-১৯ কৰ’নাৰ মহা আতংকই সকলো দিশত জন-জীৱন স্তদ্ধ ,জীৱন-জীৱিকাকে আদি কৰি সকলো ক্ষেত্ৰত মানুহৰ হাহাকাৰ । ফলত বিশ্ব-দেশ আৰু ৰাজ্য সমূহৰ অৰ্থনীতিত ব্যাপক প্ৰভাব পৰিছে ।কিয়নো অৰ্থনীতিয়ে হল চালিকা শক্তি অৰ্থনীতি টনকীয়া নহলে উন্নয়ন প্ৰগতি আৰু বিকাশ সম্ভৱ নহয় ।বিশেষকৈ আমাৰ দৰে উন্নয়শীল দেশ সমূহৰ অৱস্থা কোন দিশে ধাৱিত হব কল্পনা অতীত ।দেশৰ অৰ্থনীতি মোকা-বিলা কৰিবলৈ বিভিন্ন পন্থা অৱলম্বন কৰিছে ।যি কোনো উপায়েৰে অৰ্থনীতি দিশত আগুৱাই নিব লাগে ,লাগিলে দেশৰ মূল্যবান সন্পদ ৰাজ্যৰ স্বাভিমান তথা জনসাধাৰণৰ অনিষ্ট ,চৰম অসুবিধা হওঁক ।মুঠতে ৰাজহ আৰু অৰ্থনীতিৰ সকাহ কৰিব লাগে । ইয়াক লৈ নানা প্ৰতিবাদ ,আন্দোলন আদি কৰিলেও কৰক ।মুঠতে যি কোনো প্ৰকাৰে অৰ্থনীতি সবল কৰি তুলিব লাগে ।কৰ’নাৰ পাছত দেশ-ৰাজ্যৰ জনগণৰ অৱস্থা কি হব ভাবিলে আচৰিত লাগে ।ক’ভিড-১৯ নোহোৱা হলেও মানুহৰ আৰ্থিক অভাব অনাটন অন্ন, বস্ত্ৰ ,বাসস্থান আদিৰ অভাবৰ সংখ্যা সৰ্বাধিক ।যি নেকি মানুহে নিতৌ হাহাকাৰ কৰিব লগীয়া পৰিৱেশে বিৰাজ কৰিছিল ।এতিয়া তাতে আকৌ অৰ্থনীতি আদি ক্ষেত্ৰত মহা সংকট তেনে স্থলত কি হব ।\nদেশৰ অৰ্থনীতি মোকা-বিলা কৰিবলৈ অ’এন জি চিয়ে অসমকে ধৰি দেশৰ মুঠ ৪৯ খন প্ৰান্তীয় তৈল আৰু গেছ ক্ষেত্ৰ আদি ব্যক্তিগত কোম্পানীৰ হাতত অতি সংগোপনে গতাই দিয়াৰ এক তথ্য পোহৰলৈ আহিছে ।অ’এন জি চি অসম সম্পদৰ আঠখন তৈল ক্ষেত্ৰ ব্যক্তিগত কোম্পানীক চমজাই দি অত্যাধিক উৎপাদনৰ দ্ধাৰা লাভৰ পৰিকল্পনা কৰিছে । অধিক উৎপাদনৰ লক্ষ্যৰে অসমৰ সম্পদৰ ডিমুৱাল ,চাংমাই গাঁও ,চফ্ৰাই ,পানীদিহিং ,দিচাংমুখ ,সোণাৰি আৰু নাহৰবাৰী আদি তৈলক্ষেত্ৰ আন্তঃৰাষ্ট্ৰীয় নিবিদাৰ জৰিয়তে ওড়িশাৰ “ষ্টেভ ড’ৰছ লিমিটেড আৰু দুৰ্গান্ত অইল এণ্ড গেছ নামৰ কোম্পানী দুটাক গতাই দিছে ।এই তৈল ক্ষেত্ৰ সমূহৰ ভিতৰত ডিমুৱাল তৈলক্ষেত্ৰ আজিও অ’এন জি চি য়ে সম্পদৰ উৎপাদন অব্যাহত ৰাখিছে ।অন্যহাতে অসম নবীকৰণ প্ৰকল্প (এ আৰ পি) ৰ সৰ্ব বৃহৎ পুঁজি বিনিয়োগ কৰি ডিমুৱাল তৈল ক্ষেত্ৰৰ আন্তঃগাঁথনি উন্নয়ন আৰু উৎপাদন মুখী আদি কৰি নানা নিৰ্মান কাৰ্য অ’ এন জি চি অসম সম্পদে সম্পন্ন কৰিছে ।তদুপৰি দিচাংমুখ ,পানীদিহিং তৈল ক্ষেত্ৰ দুখন তেল ,গেছ উৎপাদনৰ সম্ভাৱনা পূৰ্ণ বুলি ইতিম্যে অ’ এন জি চি ৰ বিভিন্ন অন্ষেষণত প্ৰকাশ পাইছে ।বৰ্তমান সময়ত বৃহৎ প্ৰশ্ন হৈছে অসমৰ লগতে খিলঞ্জীয়া অসমীয়াই নানান সময়ত অ’এন জি চি অসম সম্পদৰ তৈল ক্ষেত্ৰ সমূহ ব্যক্তিগত কৰণৰ ওপৰত চৰম বিৰোধিতা কৰি বিগত সময়ত নানা অভিযোগ দাখিল কৰি আন্দোলন ,প্ৰতিবাদ সাব্যস্ত কৰাৰ পাছতো কিয় ব্যক্তিগত কোম্পানীক গতাই দিয়াৰ পথ ললে ।অতি উল্লেখ যোগ্য বিষয় যে পানীদিহিং আৰি দিচাংমুখ ৰ তৈল ক্ষেত্ৰ ভাৰতৰ শীৰ্ষ ৰাজনৈতিক নেতা ওড়িশাস্থিত কোম্পানীক প্ৰদান কৰিছে ।যি সময়ত নেকি অ’ এন জি চি ৰ সম্পদৰ সামাজিক দায়বদ্ধতা শিতানত বিনিয়োগ বন্ধ কৰা বুলি অসম সম্পদৰ পৰা জানিব পৰা গৈছে ।তেনে সময়তে থলগিৰি খিলঞ্জীয়া অসমীয়া ব্যক্তি কৰ্মৰত হৈ থকাৰ লগতে এই সমূহ তৈল ক্ষেত্ৰ আৰু গেছ সমূহৰ পৰা উৎপাদনৰ বিপৰীতে অসম চৰকাৰে যথেষ্ট ৰয়েল্টী লাভ কৰি আহিছে ।তেনে সময়তে অ’এন জি চি কেন্দ্ৰীয় নেতৃ বৃন্দই অৰ্থাৎ শীৰ্ষ কৰ্তৃপক্ষই কিয় ব্যক্তিগত কোম্পানীৰ হাতত গতাই অসমৰ থলগিৰি খিলঞ্জীয়াক ভাতে মৰাৰ চক্ৰান্ত আৰু ষড়যন্ত্ৰ কৰা নাইনে ? বা কৰিলে ,কৰিছে ! মানি লৈছো দেশ-ৰাজ্য অৰ্থনীতি বিধস্ত ।হয়তু অৰ্থনীতিৰ জোৰা টাপলি মাৰিবলৈকে কৰিছে ।কিন্তু সেই বুলি তৈলক্ষেত্ৰ ,গেছৰ প্ৰকল্প সমূহ ব্যক্তিগত কোম্পানীক গতাই দিব ।ইয়াক গতাই নিদি অধিক উন্নত পৰ্যায়লৈ নিয়ক বা অধিক উৎপাদনৰ সু ব্যৱস্থা কেন্দ্ৰীয় চৰকাৰে কৰিব নোৱাৰেনে ! নিজা ববীযাকৈ , কিন্তু তাকে নকৰে এই ক্ষেত্ৰত আগ্ৰহ -সদিচ্ছা নাই ।মাথোন পুঁজি পতি গোষ্ঠী ,বহুজাতিক কোম্পানী আৰু বনিক গোষ্ঠী আদিক সন্তোষ্ট কৰাত ব্যস্ত ।\nদেশৰ অৰ্থনীতি সবল কৰাত উদ্দেশ্যেই সামাজিক আন্তঃগাঁথনি উন্নয়নৰ বাবেও কেতবোৰ নতুন নতুন ঘোষনা কৰে ,কেন্দ্ৰীয় মাননীয় বিত্ত মন্ত্ৰীয়ে ।চিকিৎসালয় ,স্কুল আদিৰ দৰে সামাজিক অনুষ্ঠান -প্ৰতিষ্ঠান বোৰৰ প্ৰতি ব্যক্তিগত বিনিয়োগ কাৰীক আকৰ্ষিত কৰাৰ উদ্দেশ্যে চৰকাৰে “ভায়েবিলিটি গেপ ফাণ্ডি ” ( ভি জি এফ ) ৰ পৰিবৰ্তন কৰা হৈছে ।ঠিক একেদৰে তৃতীয় বৃহৎ কয়লা ভাণ্ডাৰ ভাৰত বৰ্ষত আছে ইয়াৰে অসমৰ কয়লা উৎকৃষ্ট ।৫০ টা কয়লা খণ্ডৰ নতুন খনিৰো নিলাম কৰা আৰু বিদুৎ বিতৰণ কোম্পানী বোৰ ব্যক্তিগত কৰণৰ আদিৰ কথাৰো অৱগত কৰে সংবাদ মেলত ।তদুপৰি বিভিন্ন শক্তিশালী উদ্যোগ ,অনুষ্ঠান-প্ৰতিষ্ঠান আদিও ব্যক্তিগত কৰণ কৰি কৰ সংগ্ৰহ তথা দেশৰ অৰ্থনীতি শক্তিশালী কৰা চিন্তা চৰ্চা কৰি ইতিমধ্যেই ব্যক্তিগত কৰণৰ সিদ্ধান্ত লৈছে । কেন্দ্ৰীয় চৰকাৰৰ গুৰুত্ব পূৰ্ণ বিভাগ সমূহৰ কৰ্মচাৰী সমূহ ভি আৰ এচ নতুবা চাতাই অভিযান কৰিছে ।ফলত কিমান সংখ্যক লোক কৰ্মবিমুখ হব ঠিকনা বিহীন ।এই ক্ষেত্ৰত পুনৰ আন্দোলন ,প্ৰতিবাদ নহবনে ? ইতিমধ্যেই কিছু কিছু বিভাগে ল’ক ডাউনৰ মাজতো আন্দোলন , প্ৰতিবাদ আদিৰ দিন ঘোষনা কৰিছে ।বিদুৎ বিভাগৰ শক্তি বিতৰণ কোম্পানী অসম শাখা বিজুলী ভৱনেও আন্দোলন প্ৰতিবাদৰ দিন ঘোষনা কৰিছে ।ইয়াৰ মূলতে ব্যক্তিগত কৰণত সকলো বাধা আৰু প্ৰতিবাদ সাব্যস্ত ।কিন্তু কেন্দ্ৰ -ৰাজ্য চৰকাৰ সমূহে পুঁজি পতি গোষ্ঠী ,বনিক আৰু বহুজাতিক কোম্পানী আদিক তোষামোদ ,সন্তোষ্ট কৰিবলৈ হতকাৰী সিদ্ধান্তবোৰ লৈছে ।ৰাজ্যখৰ অৰ্থনীতি দিশত একেবাৰে উন্নত নহয় ।অথচ প্ৰচুৰ পৰিমানে কেঁচামাল ,সম্পদ আদি থকা স্বত্বেও ইয়াত সৰু-বৰ প্ৰকল্প আদিৰ অভাব ।এইটো ঠিক যে ,পূৰ্বৰ তুলনাত অসমত সৰু -বৰ প্ৰকল্প আদিয়ে উজ্বলি উঠিছে ।স্থানীয় উদ্যোগী সকলে অধীৰ আগ্ৰহেৰে ইতিমধ্যেই শিক্ষিত যুৱক -যুৱতীয়ে চৰকাৰী চাকৰি বাদ দি সৰু বৰ উদ্যোগী আদিৰ মনোভাৱ লৈ হাতে কামে আগবাঢ়িছে ।তাৰ বাস্তৱ উদাহৰণ অসমৰ চুকে কোনে বহুত নিবনুৱা যুৱক -যুৱতী ,ব্যক্তি আদিয়ে কামবোৰ আৰম্ভ কৰি আগবাঢ়িছে ।ইয়াত চৰকাৰে যথেষ্ট পৰিমানৰ মূলধন ,প্ৰশিক্ষণ ,সুপৰিকল্পনা কৰা উপৰিও বজাৰ আদিৰো ব্যৱস্থা কৰিব লাগিব ।তেতিয়া নিশ্চয় অধিক আগবাঢ়িব ।কিন্তু এইবোৰ ক্ষেত্ৰত কোনো গুৰুত্ব নিদি ইয়াক কেনেকৈ ধ্বংস কৰিব পাৰি তাৰ চিন্তা চৰ্চাতহে মগ্ন ।মুঠতে স্থানীয় উদ্যোগী তথা আগ্ৰহী ব্যক্তিক ভাতে মৰা চিন্তাত ব্যস্ত ।কিয়নো বনিক ,পুঁজিপতিৰ ওচৰত বিক্ৰী হৈছে চৰকাৰৰ মূৰৰ্বী সকল আৰু বাধ্য হৈ বৰঞ্চ ৰাজ্য-দেশৰ ঐশ্বৰ্য পূৰ্ণ সম্পদ ৰাজি বিক্ৰী কৰি বাঃবাঃ লৈ জয় গান গাইছে ।মাথোন সেইবোৰক তৈলমন্দন নহয়নে !\nঅসম তথা উত্তৰ পূৰ্বাঞ্চলত প্ৰাকৃতিক সম্পদ আৰু সাংস্কৃতিক আদিৰ ক্ষেত্ৰত অতি চহকী । বিশেষকৈ অসমৰ সম্পদ আৰু কৃষ্টি -সাংস্কৃতিক আদিৰ বাবে বিশ্ব বিখ্যাত ।এইবোৰ চাবলৈ দেশ- বিদেশৰ পৰ্যটকৰ আকৰ্ষণৰ কেন্দ্ৰ বিন্দু অসম অন্যতম ।অসমত যথেষ্ট পৰিমানৰ দেশ-বিদেশৰ পৰ্যটনৰ স্থলী আছে ।আমি বিশ্ব ঐতিৰ্য স্থলী কাজিৰঙাক কৈছো যদিও অসমত আৰু নানা স্থলী নথকা নহয় ।এইবোৰতো সৰ্বাধিক গুৰুত্ব দিব লাগিব ।কিয়নো ৰাজহ সংগ্ৰহ তথা অৰ্থনীতিৰ মান উন্নত কৰাত পৰ্যটনে যথেষ্ট অৰিহনা আগবঢ়াই আহিছে ।তাৰ উদাহৰণ ভাৰত বৰ্ষৰ অন্যতম জনপ্ৰিয় পৰ্যটন ক্ষেত্ৰ “কেৰালা” ৰাজ্যখনে কিমান ধৰণে ৰাজহ আৰু অৰ্থনীতিত আগবঢ়া নকলেও হব ।অসমত সম্ভাৱনাময় ক্ষেত্ৰ থকা স্বত্বেও ইয়াৰ ওপৰত উন্নত চিন্তা চৰ্চা আৰু গুৰুত্ব নিদিয়া ফলতো অসম পিছপৰি থাকিব লগীয়া পৰিৱেশ পৰিস্থিতিয়ে বিৰাজ কৰিছে ।সেয়ে অসম তথা উত্তৰ -পূৰ্বাঞ্চলৰ যথেষ্ট পৰ্যটন ক্ষেত্ৰ আদি নথকা নহয় ।বিশেষকৈ অসম এক প্ৰকাৰ প্ৰকৃতি ৰাণী সাদৰি জীয়ৰী অসমত কি নাই সকলো আছে ।ইয়াৰ সম্পদ মাটি, পানী আদিয়ে হল প্ৰকৃত মূলধন ।ইয়াক সৎ ব্যৱহাৰ কৰিলে নিশ্চয় অৰ্থনীতিৰ অৰ্থনীতি পথাৰ খনত যথেষ্ট সকাহ আৰু উন্নত নিশ্চয় হব ।সেয়ে ঐতিৰ্য পূৰ্ণ যাউতি যুগীয়া সম্পদ ,মাটি ,পানী আদি অনা-অসমীয়া, বিদেশী বনিক ,পুঁজিপতি গোষ্ঠী আদিৰ হাতত গতাই নিদি থলুৱা শিক্ষিত যুৱক-যুৱতী আৰু থলগিৰি খিলঞ্জীয়াক উন্নত প্ৰশিক্ষণ লগতে মূলধন বিনিয়োগ কৰি সুন্দৰৰ পৰা অধিক সুন্দৰতালৈ নিয়াত অধিক আগ্ৰহেৰে কামবোৰ কৰক ।তেতিয়া নিশ্চয় সকলো সমস্যাৰে অন্ত নপৰিবনে ? কিন্তু তাকে নকৰি অসমৰ সম্পদৰাজি এপদ এপদকৈ অৰ্থাৎ এদেও দুদেও কৈ লোটা নিয়া চলেৰে অনা- অসমীয়া, বিদেশী ,বনিক গোষ্ঠী আদিক গতোৱাতহে ব্যস্ত ।শেহতীয়াকৈ দিহিং পাটকাই যাক সৰ্ববৃহৎ বৰ্ষাৰণ্য বা পূবৰ আমাজান বুলি কয় অথচ সেই অভৰাণ্যক কয়লা খননৰ বাবে গতাইছে ।যত কিন্তু বিভিন্ন প্ৰজাতি চৰাই- চিৰিকতি,অৰ্কিড ,স্তন্য প্ৰাণী ,সোনালী বান্দৰ ,হলৌ বান্দৰকে আদি কৰি বিখ্যাত অভয়াৰণ্য খন গতোৱা ফলত কিমান বিস্তৰ ক্ষতি হব ঠিকনা বিহীন ।দিহিংপাটকাই থলগিৰি খিলঞ্জীয়াৰ হৃদপিণ্ড স্বৰূপ । ইয়াক বিনিষ্ট কৰা মানে কি হব পাৰে সকলোৱে এবাৰ গভীৰ ভাবে ভাবক ।এই বৰ্ষাৰণ্যত গড়ে প্ৰায় ৪০০০ কিঃমিঃ বৰষুণ হোৱা উপৰি প্ৰায় ১২০ বিধ দুস্প্ৰাপ্য অৰ্কিড ,৫০ বিধ স্তন্য প্ৰাণী ,৬০ বিধ প্ৰজাতি সাপ ,১৫ বিধ জেঠী ৩৫০ বিধ ভিন্ন ৰঙী পখিলা ,কেইবা বিধ প্ৰজাতিৰ কাছ লগতে বহু পৰিমানৰ প্ৰাণীৰ ৰম্যভূমি ।তদুপৰি ৪০০ শৰো অধিক নানা চৰাইৰ বাবে বিলুপ্ত পথলৈ অতিক্ৰম কৰিব ।সেয়ে ইয়াৰ খনন কাৰ্যৰ অনুমতি বাতিল কৰক ।আমাক কয়লা নালাগে,লাগে আমাক প্ৰচুৰ পৰিমানে অক্সিজেন ,গছ থাকিলে ,মানুহ তথা জীৱ কুল জীয়াই থাকিব সুস্থিৰ ভাবে । প্ৰকৃতিও এক নতুন ৰূপত গতি লব ।আজি সকলোৱে ঐক্যবদ্ধ ভাবে চিৰ ঐতিহ্য ,,চিৰ বিনন্দীয়া দিহিং পাটকাইক ৰক্ষা কৰা সময় ।ইয়াকে নকৰিলে আমাৰ যাউতি যুগীয়া ঐতিহ্যক ম্লান নকৰিবনে……… !\nলেখকৰ ফোন নং- ৯৪০১৬৭৮২০৩ ।\nটিংখাঙত কেন্সাৰ আক্ৰান্ত কৃষকৰ মৃত্যু\nনগাঁৱৰ বটদ্ৰৱাত কোৱাৰেণ্টেইন অৱস্থাত থকা এজনৰ দেহত কোভিড ১৯ পজিটিভ


এন্ ফ্ৰাঙ্কৰ ডায়েৰি || পাঠ ৩ || অসমীয়া || অষ্টম শ্ৰেণীৰ প্ৰশ্নোত্তৰ || Class 8 Question & Answers || Assamese || Lesson3- Estudent-corner-Your Online Home Tutor\nএন্ ফ্ৰাঙ্কৰ ডায়েৰি || পাঠ ৩ || অসমীয়া || অষ্টম শ্ৰেণীৰ প্ৰশ্নোত্তৰ || Class 8 Question & Answers || Assamese || Lesson 3\nRohit Chetry August 29, 2021 SCERT Class 8 Assamese ,0Comments\nClass 8 Assamese Solutions\nএন্ ফ্ৰাঙ্কৰ ডায়েৰি\nঅষ্টম শ্ৰেণীৰ অসমীয়া সমাধান\n১।পাঠটো মনোযোগেৰে পঢ়া আৰু তলৰ প্ৰশ্নবিলাকৰ উত্তৰ লিখা।\nক) জন্মসূত্ৰে এন ফ্ৰাংক কোন সম্প্ৰদায়ৰ ছোৱালী আছিল?\nউত্তৰ:- ইহুদী সম্প্ৰদায়ৰ ছোৱালী আছিল।\nখ) এন ফ্ৰাংকৰ দেউতাকৰ নাম কি আছিল?\nগ) নাজীবাহিনীৰ হাতৰ পৰা ৰক্ষা পাবলৈ তেওঁলোক ক'ত লুকাই আছিল?\nউত্তৰ:- এটা পণ্যাগাৰত লুকাই আছিল।\nঘ) এন ফ্ৰাংক কেতিয়াৰ পৰা কেতিয়ালৈকে দিনলেখা লিখিছিল?\nউত্তৰ:- এন ফ্ৰাংকে ১৯৪২ চনৰ জুন মাহৰ পৰা ১৯৪৪ চনৰ ১ আগষ্টলৈকে দিনলেখা লিখিছিল।\nঙ) দ্বিতীয় বিশ্বযুদ্ধৰ সময়ত থকা জাৰ্মান সেনাধ্যক্ষজনৰ নাম কি?এই সেনাধ্যক্ষজনে ইহুদীসকলক কি কৰিছিল?\nউত্তৰ:- এডলফ হিটলাৰ। এই সেনাধ্যক্ষজনে ইহুদীসকলক নিজে আৰু সেনাৰ হতুৱাই নৃংশসভাৱে হত্যা কৰিছিল।\nচ) এন ফ্ৰাংকে কিয় দিনলেখা লিখিবলৈ ইচ্ছা কৰিছিল?\nউত্তৰ:- এন ফ্ৰাংকে দিনলেখা লিখিবলৈ ইচ্ছা কৰিছিল কাৰণ তেওঁৰ কোনো বন্ধু নাছিল।\nজ) অট' ফ্ৰাংকে পৰিয়ালসহ কিয় পণ্যাগাৰত আত্মগোপন কৰি আছিল?\nউত্তৰ:- নাজী বাহিনীৰ পৰা নিজৰ লগতে পৰিয়ালটোক ৰক্ষা কৰিবলৈ দুবছৰকাল অট'ফ্ৰাংকে পৰিয়ালসহ পণ্যাগাৰত আত্মগোপন কৰি আছিল।\nঝ) মানুহতকৈ কাগজৰ ধৈৰ্য বেছি বুলি এন ফ্ৰাংকে উপলব্ধ কৰিছিল। কিয়? বুজাই লিখা।\nউত্তৰ:- মানুহতকৈ কাগজৰ ধৈৰ্য বেছি বুলি এন ফ্ৰাংকে সেইদিনা বৰকৈ অনুভৱ কৰিছিল যিদিনা তেওঁৰ কৰিবলৈ একো কাম নথকাৰ বাবে হতাশাত ভুগিছিল। তেওঁৰ এজন প্ৰকৃত অভাৱ বাৰুকৈয়ে অনুভৱ কৰিছিল যাৰ লগত অন্তৰ উজাৰি সকলো কথা আদান প্ৰদান কৰিব পাৰি। তেওঁৰ মনৰ ভিতৰত অহা ভাৱবোৰ কাৰো আগত প্ৰকাশ কৰিব নোৱাৰি ভাবিছিল যে-মানুহতকৈ কাগজৰ ধৈৰ্য বেছি, আৰু যেতিয়ালৈ এগৰাকী প্ৰকৃত বন্ধু নাপায় তেতিয়ালৈকে তেওঁৰ নিজৰ ভাৱনা চিন্তাবোৰ ডায়েৰিত লিখি যাবলৈ থিৰাং কৰিছিল।\nঞ) এন ফ্ৰাংকে কিয় নিজকে অকলশৰীয়া বুলি অনুভৱ কৰিছিল?\nউত্তৰ:- অন্তৰ উজাৰি সকলো কথা আদান প্ৰদান কৰিব পৰাকৈ এজন বন্ধুৰ অভাৱ অনুভৱ কৰিছিল।\n২। নিজৰ শব্দসমূহৰ অৰ্থ শব্দ-সম্ভাৰত চাই নিজৰ বহীত লিখা।\nগণ্য - লেখত লবলগীয়া।\nবৰ্বৰ - নীচ।\nঅধীগৃহীত - আইনৰ সহায়েৰে দখল কৰা।\nআড়ম্বৰ - জাক-জমকতা।\nপুঞ্জীভূত - থূপ খাই থকা।\nগতানুগতিক - নতুনত্ববিহীন।\nপৰিত্যক্ত - ত্যাগ কৰা।\nথিৰাং - নিশ্চিত।\nপ্ৰত্যাশিত - আশা কৰা।\nশামকটা - উপশম হোৱা।\nঅস্ত্ৰোপচাৰ - অপাৰেচন।\nপ্ৰবাদ - প্ৰবচন।\nউৎসৰ্গা - দান কৰা।\nভাবমূৰ্তি - কোনো ব্যক্তিৰ জনমানসত থকা ছবি।\nসন্নিবিষ্ট - অন্তৰ্ভুক্ত।\n৩।‘কিটি’কোন? এন ফ্ৰাংকে কিটিক বন্ধু হিচাপে কিয় গণ্য কৰিছিল বুজাই লিখা।\nউত্তৰ:- কিটি হৈছে এন ফ্ৰাংকৰ ডায়েৰিখনৰ নাম।\nএন ফ্ৰাংকে তেওঁৰ জীৱনত এজন প্ৰকৃত বন্ধুৰ অভাৱ অনুভৱ কৰিছিল। তেওঁৰ বহুতো লগ- লগৰীয়া আছিল যদিও হিয়া উজাৰি ভাৱৰ আদান প্ৰদান কৰিবলৈ এজন বন্ধু নাছিল। সেয়েহে তেওঁৰ মনৰ কথাবোৰ ডায়েৰিখনত লিপিবদ্ধ কৰিছিল আৰু ডায়েৰিখনক প্ৰকৃত বন্ধু বুলি গণ্য কৰি নাম ৰাখিছিল কিটি। কিটি নামৰ কাল্পনিক বন্ধু গৰাকীলৈ সম্বোধন কৰি ডায়েৰিৰ পাততে হিয়া উজাৰি মনৰ কথা প্ৰকাশ কৰি থৈ গৈছে।\n৪। এন ফ্ৰাংকৰ ডায়েৰিখন পুথি আকাৰে প্ৰকশ হোৱাত কোনে আগভাগ লৈছিল? তেখেতে এই ডায়েৰিখন কিয় পুথি আকাৰে প্ৰকাশ কৰিছিল?\nউত্তৰ:- দেউতাক অট ফ্ৰাংকে।\nএন ফ্ৰাংকে ডায়ৰি লিখিছিল কাৰণ তেওঁৰ কোনো বন্ধু নাছিল। যুদ্ধ শাম কটাৰ পাছত তেখেতে জীয়েকৰ সেই দিনলেখামান পৰিত্যক্ত অৱস্থাত উদ্ধাৰ কৰে আৰু সম্পাদনা কৰি পুথি আকাৰে প্ৰকাশ কৰে।\n৫। এন ফ্ৰাংক আৰু আইতাকৰ সম্বন্ধ কেনে আছিল? আইতাকৰ স্মৃতিৰ বাবে তেওঁ কি কৰিছিল?\nউত্তৰ:- এন ফ্ৰাংক আৰু আইতাকৰ সম্বন্ধ মধুৰ আছিল। তেওঁ আইতাকক খুব ভাল পাইছিল।\nআইতাকৰ স্মৃতিৰ বাবে তেওঁৰ স্মৃতিৰ বাবে তেওঁৰ নিজৰ জন্ম দিনত জ্বলোৱা মমবাতি বোৰৰ লগত আইতাকৰ বাবেও এডাল মমবাতি জ্বলাইছিল।\n৬।পাঠটো পঢ়ি এন ফ্ৰাংকৰ সেই সময়ত হোৱা মনৰ ভাবৰ বিষয়ে লিখা।\nউত্তৰ:- ১৯২৯চনতৰ জুন মাহত জন্ম লাভ কৰা এই গ্ৰন্থৰ ৰচয়িতা এন ফ্ৰাংকে মাত্ৰ তেৰ বছৰ বয়সতে দিনলেখা লিখি পৰৱৰ্তী জীৱনত খ্যাতি লাভ কৰে। এন ফ্ৰাংকৰ চিন্তাৰ পৰিধি বিশাল আছিল। তেওঁ নিজৰ মনৰ ভাব-চিন্তাবোৰ ডায়েৰিৰ পাতত হিয়া উজাৰি লিপিৱদ্ধ কৰিছিল। তেওঁ ডায়েৰিৰ পৰাই নাজীবাহিনীৰ ইহুদীসকলৰ বৰ্বৰ অত্যাচাৰৰ বিষয়ে বিশ্বাসীয়ে জানিবলৈ পাইছিল।\nBy Rohit Chetry at August 29, 2021\nLabels: SCERT Class 8 Assamese


ইণ্ডিয়ান ৰিভাইচ ভাৰচন (IRV) আচামিচ - 2019 লেবীয়া পুস্তক 1 অধ্যায়\nএই পুস্তকৰ উপসংহাৰৰ সৈতে দিয়া পদত লিখকৰ সম্পর্কে থকা বিতর্কৰ সমাধানৰ অনুমোদন কৰা হৈছে, “এয়া হ’ল সেই আদেশ, যি চিনয় উপত্যকাত ইস্রায়েলৰ সন্তানসকলক পালন কৰিবৰ বাবে মোচিক দিয়া হৈছিল” (27:34; 7:38; 25:1; 26:46)। এই পুস্তকখন বিধান সংক্রান্তীয় বিভিন্ন ঐতিহাসিক তথ্যৰ ইতিহাস (8:10; 24:10-23)। লেবীয়া পুস্তক শব্দটো লেবী গোষ্ঠীৰ পৰা আহৰণ কৰা, এই গোষ্ঠীৰ সদস্যসকলৰ যোগেদিয়ে প্রভুৰ পুৰোহিতসকল আৰু আৰাধনা কৰ নেতাসকল আহিছিল। এই পুস্তক হ’ল লেবীয়াসকলৰ বিষয়ে, তেওঁলোকৰ দায়িত্ববোৰৰ বিষয়ে সৌজন্য প্রদর্শন কৰা, ইয়াতকৈ অধিক উল্লেখযোগ্যভাবে, পুৰোহিতসকলে কিদৰে তেওঁলোকৰ পূজা-অর্চনা মানুহৰ সাহায্য কৰাৰ কাৰণে হয়, তাৰ বিষয়ে নির্দেশ কৰা, আৰু মানুহক কিদৰে এটা পবিত্র জীৱন যাপন কৰিবলৈ হয়, সেই সম্পর্কে জনোৱা।\nৰচনা কৰাৰ সম্ভাব্য সময় 1446 - 1405 খ্রীষ্টপূর্বৰ মাজভাগত।\nলেবীয়া পুস্তকত বিচাৰি পোৱা বিধান সমূহ ঈশ্বৰৰ যোগেদি চিনয় পর্বতৰ ওচৰত মোচিক কৈছিল, আৰু সেই ঠাইত ইস্রায়েলীসকলে কিছু সময়ৰ বাবে তম্বু তৰি আছিল।\nএই পুস্তকখন লিখা হৈছিল পুৰোহিত আৰু লেবীয়াসকলৰ কাৰণে; আৰু ইস্রায়েলৰ লোকসকলৰ আহিবলগীয়া বংশধৰসকলৰ কাৰণে।\nএই লেবীয়া পুস্তকৰ আৰম্ভণি হৈছে যজ্ঞবেদীৰ পৰা মোচিৰ প্রতি ঈশ্বৰৰ আহ্বানৰ দ্বাৰা। লেবীয়া পুস্তকত সংজ্ঞায়িত কৰা আছে, যিজনা ঈশ্বৰ এতিয়া আমাৰ মাজত আছে, সেইজনা মহিময় ঈশ্বৰৰ সৈতে উদ্ধাৰ হৈ অহা লোকসকলে কেনেকৈ সঠিক সম্পর্ক বজায় ৰাখিব, তাৰ নিয়ম। এই জাতিটোৱে এইমাত্র মিচৰৰ পৰা বাহিৰ হৈ আহিছে আৰু সেই ঠাইৰ সংস্কৃতি আৰু ধর্ম ত্যাগ কৰিছে, আৰু কনান দেশত প্রবেশ কৰিবলৈ গৈছে, যি ঠাইত অন্যান্য সংস্কৃতি আৰু ধর্ম জাতিৰ প্রভাৱ পৰিব পাৰে। লেবীয়া পুস্তকে মানুহক এই সংস্কৃতিৰ পৰা পৃথক কৰে আৰু যিহোৱাৰ প্রতি বিশ্বস্ত থাকিবৰ বাবে মানুহৰ সৈতে চুক্তি প্রদান কৰে।\n1. বলিদানৰ বাবে নির্দেশাবলী – 1:1-7:38\n2. ঈশ্বৰৰ পুৰোহিতসকলৰ বাবে উপদেশ – 8:1-10:20\n3. ঈশ্বৰৰ লোকসকলৰ বাবে নির্দেশ – 11:1-15:33\n4. বেদীৰ কাৰণে নির্দেশ আৰু প্রায়চিত্তৰ দিন – 16:1-34\n5. প্রায়োগিক পবিত্রতা – 17:1-22:33\n6. বিশ্রামবাৰ, উৎসৱ আৰু লেবীয়াসকলৰ ভোজ – 23:1-25:55\n7. ঈশ্বৰৰ আশীর্বাদ লাভৰ চর্ত – 26:1-27:34\nহোম বলিৰ নিয়ম\n1 যিহোৱাই মোচিক মাতিলে, আৰু সাক্ষাৎ কৰা তম্বুৰ পৰা তেওঁ এই কথা ক’লে,2“তুমি ইস্ৰায়েলৰ সন্তানসকলক এই কথা কোৱা, ‘তোমালোকৰ মাজৰ কোনোৱে যদি যিহোৱাৰ উদ্দেশ্যে উপহাৰ উৎসৰ্গ কৰে, তেন্তে সেয়ে ষাঁড়-গৰু আৰু মেৰ বা মেৰ-ছাগ হ’ব লাগিব।\n3 যদি তেওঁৰ উপহাৰ ষাঁড়-গৰুৰ জাকৰ পৰা অনা হোম বলি হয়, তেন্তে নিৰ্ঘূণী মতা গৰু উৎসৰ্গ কৰিব লাগিব। যিহোৱাৰ আগত গ্ৰাহ্য হ’বৰ কাৰণে, সাক্ষাৎ কৰা তম্বুৰ দুৱাৰ মুখত ইয়াক উৎসৰ্গ কৰিব লাগিব।4পাছত তেওঁ হোম-বলিৰ মূৰত হাত দিব; তেতিয়া সেই বলি তেওঁৰ প্ৰায়শ্চিত্তৰ অৰ্থে তেওঁৰ পক্ষত গ্ৰাহ্য হ’ব।\n5 আৰু তেওঁ যিহোৱাৰ সন্মুখত সেই দমৰা ষাঁড়-গৰুটো কাটিব। তেতিয়া হাৰোণৰ পুত্ৰ পুৰোহিত সকলে তাৰ তেজ আনিব, আৰু সাক্ষাৎ কৰা তম্বুৰ দুৱাৰৰ সন্মুখত থকা যজ্ঞবেদীৰ চাৰিওফালে সেই তেজ ছটিয়াই দিব।6তেতিয়া সেই বলিৰ ছাল বখলিয়াই তাক খণ্ড খণ্ড কৰা হ’ব।\n7 আৰু হাৰোণ পুৰোহিতৰ পুত্ৰসকলে বেদীৰ ওপৰত জুই ৰাখিব আৰু জুইৰ ওপৰত কাঠ জাপি দিব। 8 আৰু হাৰোণৰ পুত্ৰ পুৰোহিতসকলে সেই বেদীৰ ওপৰত থকা জুই আৰু কাঠৰ ওপৰত সেই খণ্ডবোৰ, মূৰ আৰু তেল ঠিক মতে ৰাখিব।9কিন্তু তেওঁ তাৰ নাড়ী-ভুৰু আৰু ঠেং পানীত ধুব লাগিব। তেতিয়া পুৰোহিতে বেদীৰ ওপৰত সেই সকলোকে দগ্ধ কৰিব। সেয়ে হোম-বলি, যিহোৱাৰ উদ্দেশ্যে সুঘ্ৰাণ দিয়া অগ্নিকৃত উপহাৰ হ’ব।\n10 আৰু যদি তেওঁৰ উপহাৰ মেৰ-ছাগ বা ছাগলীৰ জাকৰ পৰা অনা হোম-বলি হয়, তেন্তে তেওঁ নিৰ্ঘূণী মতা পশু উৎসৰ্গ কৰিব। 11 আৰু যজ্ঞবেদীৰ কাষত উত্তৰফালে যিহোৱাৰ সন্মুখত তাক কটা হ’ব; তেতিয়া হাৰোণৰ পুত্ৰ পুৰোহিত সকলে বেদীৰ চাৰিওফালে তাৰ তেজ ছটিয়াব।\n12 পাছত তেওঁ তাক খণ্ড খণ্ড কৰি কাটিব; আৰু পুৰোহিতে তাৰ মূৰ আৰু তেলেৰে সৈতে তাক বেদীৰ ওপৰত থকা জুই আৰু কাঠৰ ওপৰত ঠিকমতে সজাই ৰাখিব। 13 কিন্তু তাৰ নাড়ী-ভুৰু আৰু ঠেং পানীৰে ধুব লাগিব; তাৰ পাছত পুৰোহিতে সেই সকলো উৎসৰ্গ কৰিব আৰু বেদীৰ ওপৰত দগ্ধ কৰিব; সেয়ে হোম-বলি, যিহোৱাৰ উদ্দেশ্যে সুঘ্ৰাণ দিয়া অগ্নিকৃত উপহাৰ।\n14 যদি যিহোৱাৰ উদ্দেশ্যে দিয়া তেওঁৰ উপহাৰ পক্ষীবোৰৰ মাজৰ পৰা অনা হোম-বলি হয়, তেন্তে তেওঁ কপৌবোৰৰ বা পাৰ পোৱালিবোৰৰ মাজৰ পৰা নিজ উপহাৰ উৎসৰ্গ কৰিব। 15 পাছত পুৰোহিতে তাক বেদীৰ ওপৰলৈ আনি, মূৰটো মুচৰি চিঙি, তাক বেদীত দগ্ধ কৰিব; আৰু তাৰ তেজ বেদীৰ কাষেৰে উলিয়াই দিব লাগিব।\n16 পাছত পুৰোহিতে তাৰ নাড়ী-ভুৰু আৰু আমঠুটো লৈ, বেদীৰ কাষত থকা পূবফালৰ ছাঁই পেলোৱা ঠাইত পেলাই দিব লাগিব। 17 তাৰ পাছত পুৰোহিতে তাৰ ডেউকা দুখন কাটিব, কিন্তু সম্পূৰ্ণৰূপে তাক দুভাগ নকৰিব, আৰু বেদীত জুই আৰু কাঠৰ ওপৰত তাক দগ্ধ কৰিব; সেয়ে হোম-বলি, যিহোৱাৰ উদ্দেশ্যে সুঘ্ৰাণ দিয়া অগ্নিকৃত উপহাৰ।


এলিজা মাইৰি - অসমীয়া ৱিকিপিডিয়া\nউইলিয়ামছ্ মহাবিদ্যালয় - বি.এ\nনৰ্থওৱেষ্টাৰ্ন বিশ্ববিদ্যালয় - এম.এফ.এ\nহোৱাইটনী স্বতন্ত্ৰ শিক্ষা আচঁনি\nএলিজা মাইৰি (ইংৰাজী: Eliza Myrie, জন্ম: ১৯৮১) এগৰাকী দৃশ্যমান শিল্পী। তেওঁ বৰ্তমান চিকাগো চহৰত বাস কৰে। তেওঁ বিভিন্ন দৃশ্যমান কলা যেনে ভাস্কৰ্য, অংশগ্ৰহণকাৰী স্থাপনা কলা, ৰাজহুৱা কলা আৰু ছপা কলা আদিৰ লগত জড়িত।\n2 শিল্প জীৱন\n2.2 নিৰ্বাচিত প্ৰদৰ্শনীসমূহ\nমাইৰিৰ পিতৃ এগৰাকী শিলৰ মিস্ত্ৰী। মাইৰিয়ে নৰ্থওৱেষ্টাৰ্ন বিশ্ববিদ্যালয়ৰ পৰা এম.এফ.এ ডিগ্ৰী আৰু উলিয়ামছ্ মহাবিদ্যালয়ৰ পৰা বি.এ ডিগ্ৰী লাভ কৰে। তেওঁ স্ক'হেগেন স্কুল আৰু হোৱাইটনী স্বতন্ত্ৰ শিক্ষা আঁচনিৰো শিক্ষাৰ্থী আছিল।\nশিল্প জীৱন[সম্পাদনা কৰক]\nমাইৰিয়ে চলোৱা ব্লেক আৰ্টিষ্টছ্ ৰিট্ৰিট (২০১৩) নামৰ পাৰম্পৰিক কলা প্ৰতিষ্ঠানৰ বাহিৰত কাম কৰা কৃষ্ণ দৃশ্যমান শিল্পীৰ আন্তঃপ্ৰজন্ম গোটক একত্ৰিত কৰা প্ৰচেষ্টাৰ সহপ্ৰতিষ্ঠাপক। ২০১৬ চনত মাইৰিক মেকডৱেল ফেল'শ্বিপ প্ৰদান কৰা হয়। ২০১৭-১৮ চনত তেওঁ চাণ্টা ফে আৰ্ট প্ৰতিষ্ঠানৰ সমন্যায় আৱাসিক ফেল'শ্বিপ লাভ লাভ কৰে। মায়ৰি ব্লেক লান্স টেবুলৰ ৱিকি প্ৰকল্প পৰিচালক।\nমাইৰিয়ে স্কুল অফ আৰ্ট ইনষ্টিটিউট অফ চিকাগো আৰু উইলিয়ামছ্ মহাবিদ্যালয়ৰ শিক্ষা গ্ৰহণ কৰিছে।\nনিৰ্বাচিত প্ৰদৰ্শনীসমূহ[সম্পাদনা কৰক]\nহেড পাৰ্ক আৰ্টচ চেণ্টাৰ, চিকাগো (২০১০)\nনিউ মিউজিয়াম অফ কনটেম্পোৰাৰি আৰ্ট, নিউয়ৰ্ক (২০১১)\nমিউজিয়াম অফ কনটেম্পোৰাৰি আৰ্ট চিকাগো, চিকাগো (২০১২)\nমূল আৰু সংস্কৃতি, চিকাগো (২০১৪)।\nছেন কেম্পবেল, চিকাগো (২০১৬)\nভক্স প'পুলি, ফিলাডেলফিয়া (২০১৬)\nলেৰয় নেইমেন আৰু জেনেট বাইৰ্নি নেইমেন আৰ্টাডিয়া বঁটা, চিকাগো, ২০২০\n↑ 1.0 1.1 1.2 "eliza myrie" (en-US ভাষাত). https://chicagoartistscoalition.org/artists/eliza-myrie.\n↑ 2.0 2.1 "Eliza Myrie". https://artadia.org/artist/eliza-myrie/.\n↑ "Tie Up: Eliza Myrie & Yasmin Spiro in Conversation". http://www.thevisualist.org/2019/08/tie-up-eliza-myrie-yasmin-spiro-in-conversation/.\n↑ "Eliza Myrie". https://www.artslant.com/global/artists/show/138978-eliza-myrie.\n↑ Myrie, Eliza. "BuildingaWall Through My Father" (en ভাষাত). https://3arts.org/projects/building-wall-through-my-father/.\n↑ 6.0 6.1 6.2 "Eliza Myrie" (en-US ভাষাত). https://sfai.org/alumni/eliza-myrie/.\n↑ Simchak, Courtney; Myrie, Eliza. "Visual Arts: Eliza Myrie | Newfound" (en-US ভাষাত). https://newfound.org/archives/volume-10/issue-2/visual-arts-eliza-myrie/.\n↑ "eliza myrie - Artist" (en ভাষাত). https://www.macdowell.org/artists/eliza-myrie.\n↑ Valentine, Jina; Myrie, Eliza. "The myth of the comprehensive historical archive" (en ভাষাত). https://wikipedia20.pubpub.org/pub/d26b3c1u/release/2.\n↑ 10.0 10.1 Reichert, Elliot (2016-09-15). "Art 50 2016 | Newcity Art - Part 5" (en-US ভাষাত). https://art.newcity.com/2016/09/15/art-50-2016/5/.\n↑ "Eliza Myrie | Artist Profile with Bio" (en ভাষাত). https://www.mutualart.com/Artist/Eliza-Myrie/402027E5EB92FDF0.\n↑ "Exhibitions" (en ভাষাত). https://archive.newmuseum.org/exhibitions/1393.\n↑ "Skyscraper" (en ভাষাত). 2012-01-01. https://mcachicago.org/Publications/Books/Skyscraper.\n↑ Darby, Angela (2012-06-01). "Aesthetica Magazine - Humanising A Modernist Icon" (en-GB ভাষাত). https://aestheticamagazine.com/humanising-a-modernist-icon/.\n↑ Morris, Matt (2014-09-29). "Review: Daniel Giles and Eliza Myrie/Roots & Culture | Newcity Art" (en-US ভাষাত). https://art.newcity.com/2014/09/29/review-daniel-giles-and-eliza-myrieroots-culture/.\n↑ "SHANE CAMPBELL GALLERY — Chicago and Vicinity - 2016" (en-US ভাষাত). https://www.shanecampbellgallery.com/chicago-and-vicinity-2016.\n↑ Populi, Vox. "Vox Populi > Eliza Myrie" (en ভাষাত). http://voxpopuligallery.org/exhibitions/eliza-myrie/.\n↑ Rockett, Darcel. "Uptown, Garfield Park artists Eliza Myrie and Caroline Kent win $10K from national arts nonprofit Artadia". https://www.chicagotribune.com/entertainment/ct-ent-artadia-chicago-winners-0708-20200708-sjllylsbxjcmngcgojngeijrii-story.html.\n"https://as.wikipedia.org/w/index.php?title=এলিজা_মাইৰি&oldid=258737"ৰ পৰা অনা হৈছে\nএই পৃষ্ঠাখন ১১ জানুৱাৰী, ২০২১ তাৰিখে ১০:১৫ বজাত অন্তিম সংশোধন কৰা হৈছিল।


তোৰে-মোৰে আলোকৰে যাত্ৰা | Assamese Short Story by Purabi\nHomeচুটিগল্পতোৰে-মোৰে আলোকৰে যাত্ৰা | Assamese Short Story by Purabi\nতোৰে-মোৰে আলোকৰে যাত্ৰা\n“তোৰে-মোৰে আলোকৰে যাত্ৰা; অব্যৰ্থ... অব্যৰ্থ,\nআমি পালোঁ জীৱনৰ অৰ্থ অভিনৱ...।”\nপ্ৰথমে লাজ লাজকৈ মাইক্ৰ’ফ’নটো হাতত লৈ কোকিলে চোন বৰ সুন্দৰকৈয়েই জ্যোতি সংগীতটো গালে। আছে; সুৰ শব্দোচ্চাৰণত জঠৰতা আছে, তথাপিও ভালেই গালে। বিশিষ্ট অতিথিৰ আসনৰ পৰাই মধুসূদন দত্তই গীতটো উপভোগ কৰিলে। তেওঁ ভালকৈ নাজানে সি ক’ত, কেনেকৈ শিকিলে! অৱশ্যে পৰিবাৰ আৰতিয়ে মাজে-সময়ে পুৰণি গীতবোৰ গুণগুণাই থাকে বুলি তেওঁ জানে। হয়তো সি তেওঁৰপৰাই শিকিব পাৰে! ঘোষিকাগৰাকীয়ে তাৰ গীতক প্ৰশংসাও কৰিলে। মনটো তেওঁৰ অজানিতে ভাল লাগি গ’ল। ঘৰত আজি কথাটো উলিয়াব লাগিব– মনতে ভাবিলে তেওঁ।\nমধুসূদন দত্তৰ ঘৰৰ ওচৰতে থকা ‘মিলন জ্যোতি সংঘ’ই বিভিন্ন দিৱসৰ সৈতে ৰজিতা খুৱাই অনুষ্ঠানাদি অনুষ্ঠিত কৰি আহিছে। ছেগা-ছোৰাকাকে হ’লেও তেৱোঁ এনে অনুষ্ঠানবিলাকত সহযোগিতা আগ নবঢ়োৱাকৈ থকা নাই। বয়স বঢ়াৰ লগে লগে অৱশ্যে এইবিলাকত অলপ ৰাপ কমিছিল। আজিৰ কথাটো অলপ সুকীয়া। আজি ‘শিশু দিৱস’ উপলক্ষে সংঘই অঞ্চলটোৰ শিশু-চেমনীয়াহঁতক লৈ বিভিন্ন গীতমাত,কবিতা আবৃত্তি, চিত্ৰাংকন আদিৰ প্ৰতিযোগিতা অনুষ্ঠিত কৰাৰ লগতে মৌ-মেল এখনো আয়োজন কৰিছে। সেয়ে সংঘৰ বাকৰিৰ ল’ৰা-ছোৱালীৰ কল-কলনিৰে মুখৰ হৈ আছে। দত্তকো এইবাৰ সংঘৰ ডেকা বিষয়া-ববীয়াসকলে বিশিষ্ট অতিথি হিচাপে নিমন্ত্ৰণ কৰি আনিছে। আহিবৰ পৰত কোকিলকো ‘যাবি নেকি·’ বুলি লগ ধৰাত সিও একেষাৰে ‘যাম’ বুলি কৈ গা-পা ধুই ধুনীয়াকৈ সাজি-কাচি ওলালে। ইয়াত আহি ল’ৰাহঁতৰ লগতে শাৰী পুৰাই বহি মৌ-মেলত গীতটোও গালে। অৱসৰৰ পাছত এইবাৰেই এনেকৈ ৰাজহুৱা সভাত সম্বৰ্দ্ধিত হৈ তেওঁ পুলকিত হৈ পৰিল। শিশুহঁতৰ বিভিন্ন কাৰ্যসূচীও তেওঁ বাৰু কৈয়ে উপভোগ কৰিলে;গীত কবিতাৰ পৰা চিত্ৰাংকনলৈ। বিশেষকৈ কোকিলে যে ইয়ালৈ আহি ইমান আনন্দ পাব, তেওঁ ভাবিবই পৰা নাছিল।\nহয়, সি তেওঁলোকৰ ঘৰলৈ অহা আজি প্ৰায় পাঁচ মাহমানেই হ’ল। বেংকৰ লেঠা এটা মাৰিবলৈ তেওঁ সেইদিনা টাউনলৈ যাবলগীয়া হৈছিল। গাড়ীখন চলাবলৈ ড্ৰাইভাৰ নাপাই বাছতেই গৈছিল বাবে ঘূৰি অহাৰ পথত বাছষ্টপত ৰৈ থাকোঁতে প্ৰায় সাত-আঠ বছৰীয়া ল’ৰা এটাই ভোকত কান্দি কান্দি তেওঁৰ কাষত খোৱা-বস্তু বিচাৰি হাত পাতিলে। লগত তেওঁৰ ঘৰুৱা বজাৰৰ বেগটো আছিলেই। তাৰপৰাই খুচৰি ঘৰলৈ বুলি অনা বিস্কুট এপেকেট আগবঢ়াই দিলে। কৌতুহলবশতঃ তাৰ লগত দুআষাৰ কথাও পাতিলে। কথাখিনিৰ সাৰমৰ্ম হ’ল– তাৰ মাক কিবা বেমাৰত ঢুকাল। দাদাকটোৱে সিহঁতৰ গাঁৱৰে গাঁওবুঢ়াৰ ঘৰত কাম কৰে আৰু তাতে থাকে। দেউতাকে এদিন তাক ৰে’লত উঠাই এই টাউনলৈ আনিছিল। ষ্টেচনৰ বেঞ্চত বহুৱাই থৈ তালৈ কিবা খোৱা-বস্তু আনিবলৈ বুলি দেউতাক আঁতৰি গৈছিল। কিন্তু এতিয়ালৈকে আহিয়েই নাপালে। সিও ইঠাই-সিঠাইত দেউতাকক বিচাৰি বিচাৰি আজিলৈকে ঘূৰিয়েই ফুৰিছে। মানুহৰ সমাগম হোৱা ঠাইত দেউতাকক পায় নেকি, সেই বুলিয়েই আজি এইখিনি পাইছেহি। কোনোবাই কিবা দিলে খায়, য’তে ৰাতি হয় তাতে থাকে। ‘দেহি ঐ’ ল’ৰাটোৰ অৱস্থাটো দেখি তেওঁৰ দুখ লাগিল। নিষ্ঠুৰ বাপেকটোৰ প্ৰতি তেওঁ ক্ষোভ উজাৰিলে। ক্ষন্তেক কিবা এটা ভাবি তেওঁ ক’লে– "ব’ল মোৰ লগতে, আমাৰ ফালে পাই যাবও পাৰ, তোৰ দেউতাৰক"– বুলি বাছত তুলি তেওঁ তাক লগতে লৈ আহিল।\nঘৰত আহি পৰিবাৰক সকলো ভাঙি-পাতি ক’লে। তেওঁ বৰ ব্যথিত হ’ল ল’ৰাটোৰ কংকালহেন চেহেৰা আৰু লেতেৰা-পেতেৰা অৱস্থাটো দেখি। ততাতৈয়াকৈ তেওঁ তাক বাথৰুমলৈ নি চাবোনেৰে গা-পা ধুৱাই মানুহহেন কৰিলে। পাছদিনাই তাৰ লাগতিয়াল কানি-কাপোৰ, তেল-ক্ৰীম আদি কিনি আনি তাক বৰ আদৰ সাদৰ কৈ ৰাখিলে। দুয়ো বৰ মৰমেৰে কথাবোৰ বুজালে– লাহে লাহে দেউতাকক নিবিচৰা হ’ল। তেওঁলোকক ককা-আইতা বুলি সম্বোধন কৰিবলৈ শিকালে। নতুন নাম এটাও দিলে তাক ‘কোকিল’। দত্ত-দত্তনীৰ ঘৰখনো যেন এতিয়া পোহৰ পোহৰ হ’ল– জীৱনৰ বিয়লি বেলাত লগ এটা হ’ল। পো-বোৱাৰীয়ে বিদেশত চাকৰি কৰি তাতে নিগাজীকৈ থাকিবলৈ লোৱাৰেপৰা ডাঙৰকৈ সজা ঘৰটোৱে তেওঁলোকক গিলি খোৱা যেন লাগে। ঘৰখনত হো-হো নীৰৱতা। মাজে মাজে অৱশ্যে নাতি-নাতিনীয়ে ফোনতে হাই- হেল্ল’কৈ 'গ্ৰেণ্ডপা-গ্ৰেণ্ডমা'ৰ লগত দুই-চাৰিষাৰ কথা পাতে। পিছে সেইকণে ককাক-আইতাকৰ মন শাঁত পেলাব নোৱাৰে। কৃত্ৰিম-যান্ত্ৰিক, আন্তৰিকতাহীন। চকুৰ আঁতৰ মানেই যেন মনৰো আঁতৰ। এতিয়া এই কেও কিছুহীন ল’ৰাটো তেওঁলোকৰ বৰ আপোন হৈ পৰিল। দুই-এটা কামত সহায় কৰিও দিব পৰা হৈছে। দত্তই পুৱা-গধূলি তাক লিখা-পঢ়াৰ অভ্যাস এটাও গঢ়ি তুলিছে। কিতাপ-বহী-কলম লৈ সিও আগ্ৰহেৰে পঢ়াৰ কামটোত মনোযোগ দিছে। নতুন শিক্ষাবৰ্ষ আৰম্ভ হ’লে তেওঁলোকে তাক ওচৰৰে বিদ্যালয়খনত নামভৰ্তি কৰাই দিবলৈ সিদ্ধান্ত লৈছে।\nহঠাতে ল’ৰা-ছোৱালীবোৰৰ হুলস্থূল বাঢ়ি অহাত তেওঁ সন্বিৎ ঘূৰাই পালে। তাৰ মানে সভা ভংগ হ’ল। এহ্ ! অত’পৰে তেওঁ কোকিলৰ তেওঁলোকৰ ঘৰলৈ আগমনৰ কাহিনী ৰোমন্থনতে মগ্ন হৈ আছিল। সিও আহি তেওঁৰ কাষতে ৰৈ হাতত থকা ছবি অঁকা বহীখন আৰু ৰঙীন পেঞ্চিল এপেকেট দেখুৱাই ক’লে– "এইয়া চোৱা, আজি গধূলি ছবি আঁকিম।" তেওঁৰ ওঁঠেৰেও নীৰৱ হাঁহি এটা বাগৰি গ’ল। শিশু দিৱসৰ উপহাৰ !\nইতিমধ্যে সম্পাদকে আহি তেওঁক চাহ-জলপানৰ আয়োজন কৰা ঠাইলৈ আগবঢ়াই নিলে, লগতে কোকিলো। কিবা এটা ভাল কৰ্ম কৰি পোৱা সন্তোষ্টিখিনি পৰিবাৰৰ সৈতে ভগাই ল’বলৈ বুকুতে আলফুলে সামৰি থ’লে।\nনহিৰা গুইমাৰা আঞ্চলিক হাইস্কুল\nৰামপুৰ ব্লক, কামৰূপ জিলা\nম’বাইল : 9854667506


পি-পি-ই কিট,ছেনিটাইজাৰ কেলেংকাৰী; মুখ্যমন্ত্ৰীয়ে আদালতলৈ যাবলৈ ভয় কৰিছে কিয়?-অজিত কুমাৰ ভূঞা\nJune 9, 2022 5:50 pm\nবৃহস্পতিবাৰে আঞ্চলিক গণ মৰ্চাৰ সভাপতি অজিত কুমাৰ ভূঞাই পি-ই কিট, ছেনিটাইজাৰ কেলেংকাৰীত মুখ্যমন্ত্ৰীয়ে আদালতলৈ যাবলৈ কিয় ভয় কৰিছে বুলি প্ৰশ্ন তুলি প্ৰত্যাহ্বান জনায়।\nতেওঁ কয়, “দেশৰ দুটা সংবাদ গোষ্ঠীয়ে ধাৰাবাহিকভাৱে অসমৰ মুখ্যমন্ত্ৰীয়ে ক’ৰণা মহামাৰীৰ কালত তেওঁৰ নিকট আত্মীয় আৰু বন্ধু বান্ধৱক সা-সামগ্ৰী যোগানৰ চৰকাৰী ঠিকা দিয়া বুলি প্ৰচাৰিত তথ্য সম্বলিত বাতৰিয়ে স্বাভাবিকতে আমাক আচৰিত কৰি তুলিছে। ই বৰ্তমানৰ মুখ্যমন্ত্ৰী গৰাকীৰ চৌপাশৰ এটা নিৰ্দিষ্ট হিতাধিকাৰী গোটৰ মুনাফাৰ বাবে কিদৰে চৰকাৰী ক্ষমতাৰ অপব্যৱহাৰ কৰা হৈছিল সেই কথা উদঙাই দিলে।”\n“প্রকাশিত বাতৰি মতে মহামাৰীৰ কালচোৱাত ৰাষ্ট্ৰীয় স্বাস্থ্য অভিযান, অসমে এক নির্দিষ্ট সময়সীমাৰ ভিতৰত পি-পি-ই কিট যোগানৰ বাবে ঠিকা দিছিল বৰ্তমানৰ মুখ্যমন্ত্ৰী তথা সেই সময়ৰ স্বাস্থ্যমন্ত্ৰীৰ পত্নীৰ মালিকানাধীন এটা ব্যৱসায়িক প্রতিষ্ঠানক। কিন্তু নিৰ্ধাৰিত সময়ৰ ভিতৰত প্ৰতিষ্ঠানটোৱে কিছুসংখ্যক পি-পি-ই কিট যোগান ধৰাৰ পিছত কাম সম্পূৰ্ণ কৰিবলৈ অপাৰগ হৈ পৰিল।পৰিণতিত ৰাষ্ট্ৰীয় স্বাস্থ্য অভিযান, অসমে সেই ঠিকা বাতিল কৰিবলৈ বাধ্য হৈ পৰিল।‘’-ভূঞাই কয়।\nতাৎপৰ্যপূৰ্ণ কথাটো হ’ল যে ঠিকা বাতিল হোৱাৰ পিছত হঠাৎ মুখ্যমন্ত্ৰীৰ পত্নীৰ ঠিকাদাৰী প্রতিষ্ঠানটোৱে ৰাষ্ট্ৰীয় স্বাস্থ্য অভিযান, অসমক অনুৰোধ জনালে তেওঁলোকে ইতিমধ্যে যোগান ধৰা পি-পি-ই কিটখিনিক প্রতিষ্ঠানটোৰ চি এছ আৰ আঁচনিৰ অধীনত ‘দান’ হিচাপে গণ্য কৰিব লাগে।” তেওঁ লগতে কয়।\nসাংসদ আজিত ভূঞাই লগতে প্ৰশ্ন কৰে যে ১) বিভাগীয় মন্ত্ৰীৰ পত্নীৰ প্ৰতিষ্ঠান এটাক ৰাষ্ট্ৰীয় স্বাস্থ্য অভিযান, অসমে এনেদৰে ঠিকা আৱণ্টন দিয়াটো উচিত আছিলনে?\n২) এগৰাকী মন্ত্ৰী বা মন্ত্ৰীৰ পৰিয়ালৰ সদস্যই চৰকাৰী ঠিকাঠুকলি কৰাত বাধা-নিষেধ থকাৰ পিছত এয়া নীতিগতভাবে ভুল নাছিলনে?\nযিটো সময়ত ৰাজ্যত পি-পি-ই কিটৰ সাংঘাতিক অভাৱ আছিল, তেনে এটা সময়ত পি-পি-ই কিট যোগানৰ দায়িত্ব মূৰ পাতি লৈ পিছত তেনে দায়িত্বৰ পৰা মূৰ-পোলোকা মৰা প্ৰতিষ্ঠানটোৰ ক্ষেত্ৰত চৰকাৰে কি কৰা উচিত আছিল? সাধাৰণ অৰ্থত ক’বলৈ হ’লে মন্ত্ৰী পত্নীৰ নহৈ অন্য কোনো সাধাৰণ ব্যক্তি-বিশেষৰ প্ৰতিষ্ঠান হ’লে ৰাষ্ট্ৰীয় স্বাস্থ্য অভিযান, অসমে তেনে প্ৰতিষ্ঠানৰ বিৰুদ্ধে কি ব্যৱস্থা ল’লেহেঁতেন? ৰাজ্য চৰকাৰ আৰু জনগণক প্ৰতাৰণা কৰাৰ অপৰাধত তেনে প্রতিষ্ঠানক তৎক্ষণাত ‘ব্লেক লিষ্টেড’ নকৰিলেহেঁতেন নে?\nকিন্তু বৰ্তমানৰ মুখ্যমন্ত্ৰীৰ পত্নীৰ প্ৰতিষ্ঠানটো সেই অপৰাধত ‘ব্লেক লিষ্টেড’নহ’ল! ‘ব্লেক লিষ্টেড’ কৰাটো দূৰৈৰ কথা, যোগান ধৰা সামান্য পৰিমাণৰ পি-পি-ই কিট খিনিক চি এছ আৰ আঁচনিৰ অধীনত ‘দান’ হিচাপে গ্ৰহণ কৰি চৰকাৰে আশিষধন্য কৰিলে মন্ত্রী-পত্নীক! ইয়াতকৈ দেখদেখ স্বজন-তোষণৰ আৰু কি উদাহৰণৰ প্ৰয়োজন আছে বুলি সাংসদ অজিত কুমাৰ ভূঞাই পুনৰ প্ৰশ্ন কৰে।


গল্পঃ ডালিম / কাৱাবাটা য়াচুনাৰি (জাপান)\nHomeঅনূদিত গল্পগল্পঃ ডালিম / কাৱাবাটা য়াচুনাৰি (জাপান)\nডালিম (The Pomegranate)\nমূল গল্পকাৰ : কাৱাবাটা য়াচুনাৰি (Kawabata Yasunari)\nঅনুবাদঃ অবন্তিকা পৰাশৰ\nযোৱা নিশা মাকৰ ঘৰলৈ বুলি ঢাপলি মেলা বৰদৈচিলা জাকে ডালিমজোপা একেবাৰে লঠঙা কৰি থৈ গ’ল । সৰা পাতবোৰ এতিয়া আলই আথনি হৈ গছজোপাৰ গুৰিতে পৰি আছে ।\nপুৱা শোৱাপাটি এৰাৰ পাছতে গছজোপাৰ লঠঙা ৰূপটো দেখি কিমিকো চক খাই উঠাৰ দৰে হ'ল। সৰা পাতবোৰৰ নিজৰ মাজতে থকা মৰম দেখি তাই তবধ মানিলে। এনেহেন বতাহে আলফুলিয়া পাতবোৰ\nতচ-নছ কৰি পেলাব বুলিয়েই তাই ধৰি লৈছিল ।\nগছজোপাত এতিয়া মুঠেই এটা ডালিমহে বাকি ৰৈছেগৈ। এটা সজীৱ, ৰসাল ডালিম। হ'ব' পাৰে অকলশৰীয়া, কিন্তু পকি ৰসেৰে চপচপিয়া হৈ আছে ।\n“মা বাহিৰলৈ আহি এবাৰ চাই যা চোন” কিমিকোই মাকক চিঞৰিলে ।\n“এৰাতোন, মই পাহৰিয়েই গৈছিলো " ক'ব লাগে কাৰণে কিবা এষাৰ কৈ মাক পাকঘৰলৈ উভটি গ'ল ।\nকথাটোৱে কিমিকোক সিহঁতৰ অকলশৰীয়া অৱস্থাটোৰ কথা আকৌ এবাৰ মনত পেলাই দিলে। বাৰাণ্ডাখনৰ এইখিনিৰ পৰা ডালিমটোক কিমান মৰম আকুলৱা অথচ অকলশৰীয়া যেন লাগিছে ।\nদুসপ্তাহ মান আগতে তাইৰ সাত বছৰীয়া ভতিজাকটো ফুৰিবলৈ আহিছিল। অকলশৰীয়া ডাল এটাত ওলমি থকা এই ডালিমটোত পোনেই চকু গ'ল তাৰ (তেতিয়া অৱশ্যে সেইটো পাতৰ আঁৰত মুখ গুজি লুকাই আছিল)। সময় নষ্ট নকৰি সি গছডাল বগাবলৈ ধৰিলে। কিমিকোৰ এনে লাগিল যেন তাই হঠাতে জীৱন্ত হ'বলৈ আৰম্ভ কৰিছে ।\n"সৌৱা, অলপ ওপৰলৈ । তাত ডাঙৰ এটা ডালিম আছে " তাই বাৰাণ্ডাৰ পৰাই চিঞৰিলে ।\n"সেইটো থাকিলে মই নামি আহিম কেনেকৈ ?"\nকথাটো মিছা নহয়। ডালিমভৰ্ত্তি হাতেৰে বগুৱা বাই নামি অহাটো তাৰ দৰে অকমাণিটোৰ বাবে দুৰুহ কাম। কিমিকোই হাঁহিলে । কেনে মৰমলগা সি, তাইৰ হিয়াৰ আমঠু ।\nসি অহাৰ আগলৈকে কোনেও ডালিমটোৰ কথা ভবাই নাছিল। আৰু এতিয়া সি যোৱাৰ পাছত ডালিমৰ প্ৰসঙ্গটো পুনৰ অলাগতিয়াল হৈ পৰিল ।\nমৰম পাবলৈ টান, পোৱা মৰম পাহৰাটো দুৰূহ।\nহয়তো সেয়ে অভিমানতে ডালিমটো পাতৰ আৰত মুখ গুজি লুকাই আছিল। কিন্তু এতিয়া লাজৰ ওৰণি ফালি পকা ৰসাল ডালিমটোৱে উজ্জ্ৱল আকাশখনৰ বিপৰীতে মিচিকিয়াব ধৰিছে।\nডালিমটোৰ জোৰ দেখি কিমিকোই তবধ মানিলে। চুকতে থকা বাঁহৰ ডাৰিডাল লৈ তাই ওলাই গ'ল আৰু ডালিমটোক খামুছি ধৰি থকা লেহুকা ঠানিটোৰ\nগুৰিতে খুঁচি দিলে ।\nমাটিত পৰাৰ লগে লগে পূৰঠ ডালিমটো সামান্য ফাটি গুটি দুটামান চিটিকি পৰিল। ৰসেৰে টুপটুপিয়া\nকণমানি গুটি কেইটা তেনেকৈ পৰি থকা দেখি কিবা এটা অনামী অনুভৱত কিমিকো সামান্য জিকাৰ খাই\nউঠিল। হয়তো মনে মনে দোষী অনুভৱ কৰিলে তাই ।\nদিনৰ প্ৰায় দহমান বাজিছে। ওপৰৰ কোঠাত বহি চিলাই কৰি আছিল তাই।\nতেনেতে কেইকিচিৰ মাত তাইৰ কাণত পৰিল। মাতটো বাগিছাৰ ফালৰ পৰা আহিছে। কি বা কথা।দুৱাৰখোলা থকা সত্বেও সি ভিতৰলৈ সোমাই অহা নাই, মাততো জড়তাৰ ৰেষ ।\n"কিমিকো , আইজনী " মাকে মাতিলে তাইক "এয়া চাহি কেইকিচি আহিছে ।"\nমনৰ ভিতৰৰ উখল-মাখল বোৰ মনৰ মাজতে থুপাই থৈ কিমিকোই বেজীৰ পৰা সূতাডাল আতৰালে আৰু\nচিলাই বাকচটোৰ এঠাইত গোজা মাৰি থৈ তেনেকৈয়ে বহি ৰ'ল।ডেউকা মেলি উৰিব খোজা তাইৰ মনটোক কিবা এটাই যেন মূহূৰ্তৰ ভিতৰতে জপটিয়াই ধৰিলে ।\nকেইকিচি যুদ্ধলৈ যাবলৈ ওলাইছে।"তুমি গুছি যোৱাৰ আগতে এবাৰ হ'লেও দেখা কৰিবলৈ কিমিকোই\nবৰকৈ ইচ্ছা কৰি আছিল।”\nমাকে কৈ থকা কথাবোৰ তাই ভালদৰে শুনিলে "পাছে আগতিয়া অনুমতি নহ'লে আমি যাব নোৱাৰো।ইমানদিনতো তোমালৈ ৰৈ থাকোতেই গ'ল। আজি আহিছা, ভাল কৰিছা ।"\nমাকে তাক তাতেই দুপৰীয়াৰ ভাতসাজ খাই যাবলৈ ক'লে । পাছে সি নোৱাৰে, বৰ ল'ৰাল'ৰি ।\n“তেনেহ'লে ডালিম এটাকে খোৱা। ঘৰৰে ডালিম" এইবুলি তাৰ হাতত পুৱা চিঙা ডালিমটো গুজি দি তেওঁ আকৌ জীয়েকক মাতিলে ।\nধীৰ খোজেৰে তললৈ নামি অহা কিমিকোলৈ কেইকিচিয়ে পলক নেপেলোৱাকৈ চাই ৰ'ল, মুখেৰে একো\nনেমাতিলে। তাৰ শান্ত্ব চকুজুৰিত অলেখ ভাৱৰ থৌকি-বাথৌ খেলা,তাৰে কিছুমানে আহি ক'ব নোৱা্ৰাকৈ তাইকো খুণ্ডা মাৰি থৈ গ'ল।কিবা এক আৱেগে কিমিক'ক জুৰুলি জুপুৰি কৰি পেলালে- চিৰিটোৰ কাষতে এঠা লাগি ৰ'ল তাই ।\nউমাল হৈ সেমেকি উঠা এয়া তাৰেই চকু নে! কিবা এটা হ'ল কেইকিচিৰ, জিকাৰ মাৰি উঠিল সি আৰু লগে লগে হাতত লৈ থকা ডালিমটোও টুপুককৈ সৰি পৰিল ।\nদুয়োৱে দুয়োলৈ চাই হাঁহিলে। কোমল, মিঠা হাঁহি। লাজতে কিমিকোৰ গাল দুখন পুৰঠ ডালিমগুটিৰ দৰে ৰঙচুৱা হৈ পৰিল ।\n" ভালকৈ থাকিবা । নিজৰ খায়াল ৰাখিবা ।"\nতাৰ পিছত সি গুছি গ'ল ।\nনেদেখা হোৱাৰ পাছতো কেইকিচি যোৱা বাটটোলৈ তাই নিমিষ নকাঢ়াকৈ চাই ৰ'ল ।\n"এনেকৈ বাৰু গুছি যাব লাগেনে ল'ৰাটো" মাকে ভোৰভোৰালে," ভালৰো ভাল ডালিমটো তাক দিছিলো ।"\nডালিমটো বাৰাণ্ডাত তেনেকৈয়েই পৰি আছে ।\nধূলি-বালিৰে লেটি-পেটি হোৱা ডালিমটো ভালদৰে ধূই আনি মাকে তাইক খাবলৈ ক'লে ।\nকিন্তু খাও বুলি ডালিমটো বখলিয়াবলৈ লওতেই কিমিকো সামান্য দোমোজাত পৰিল ।\nকেইকিচিয়ে যোৱাৰ আগমুহূৰ্তত ডালিমটোৰ গুটি দুটামান হাতৰ টিপতে লৈ গৈছে নেকি বাৰু!\nমাকৰ কাঢ়া দৄষ্টিৰ আগত তাই গুটি দুটামান মুখত দিব লগীয়া হ'ল।টেঙা মিঠা সোৱাদ এটাই মূহূৰ্ততে তাইক আবৰি পেলালে।দুখে তাইক ঘেৰি পেলাইছে হয়, পাছে তাৰ মাজতে যেন এধানিমান আনন্দ আৰু আশাই উকমুকাব ধৰিছে । তাইৰ মনৰ মাজৰ ধুমুহাখনৰ উমাম কোনেনো পাব !\nতাইক তেনেকৈয়েই এৰি মাক মুখ চোৱা আইনাখনৰ কাষ পালেগৈ আৰু ক'লে,"চাচোন মোৰ চুলিখিনি।ফণিয়াবলৈও সময় নহ'ল । এনে জাধলীজনী হৈ মই বাৰু ল'ৰাটোৰ আগত ওলাব লাগেনে !"\nদীঘল চুলিকোছা ফণিয়াওতে হোৱা মিহি খচখচনিবোৰে তাইক মাকৰ পুৰণা দিনবোৰৰ কথা সোৱৰাই\n" দেউতাৰে ঢুকুওৱাৰ পাছত চুলি চুবলৈয়েই সাহস কৰিব পৰা নাছিলো মই", মাকে আপোনমনে কৈ গ'ল,"চুলিকোছা চুলেই মই নিজৰ মাজত নোহোৱা হৈ গৈছিলো।\nদেউতাৰে তেতিয়া এইখিনিতে ৰৈ মই মোৰ মাজৰ পৰা ওলাই অহালৈ অপেক্ষা কৰিছিল ।"\nদেউতাকৰ পাতত ৰৈ যোৱা খিনি মাকে চুজি-মাজি খোৱাৰ পুৰণা অভ্যাসটোৰ কথা তাইৰ মনত পৰিল ।\nএক অনামি আনন্দত অকস্মাতে তাইৰ চকুজুৰি সজল হৈ পৰিল ।\nপেলাই দিয়াতকৈ খাই থোৱাই ভাল বুলি মাকে তাইক ডালিমটো দিছিল । তাৰ বাহিৰে আন কোনো কাৰণ হ'বই নোৱাৰে । পতানলৈকে কামত লগোৱাটো তাইৰ মাকৰ অভ্যাস ।\nভালপোৱাৰ আৱেগত থৌকি-বাথৌ কিমিকোৰ মাকৰ আগত ঠিয় হ'বলয়ো লাজ লাগি গ'ল ।\nজানি শুনি বা ক'ব নোৱাৰাকৈ যিয়েই নহওক কিয়,কিমান সুন্দৰকৈ কেইকিচিয়ে তাইৰ পৰা বিদায় ল'লে।এতিয়াতো তাই বিনা দ্বিধাই সি উভটি অহালৈ অপেক্ষা কৰিব ।\nকিমিক'ই মাকলৈ চালে । দুৱাৰৰ কাষত মাকে বহা ঠাইখিনি ৰ'দে ঢৌৱাই পেলাইছে ।\nকোচত পেলাই থোৱা ডালিমটোত আৰু একামোৰ বহুৱাবলৈ ভয় লাগিল তাইৰ ।\nগল্পকাৰৰ পৰিচয় : জন্ম – ১৮৯৯ চনত। এই গৰাকী জাপানী গল্পকাৰ তথা উপন্যাসিকে গদ্য সাহিত্যৰ বাবে ১৯৬৪ চনত নবেল বঁটা লাভ কৰিছিল। The Dancing Girl of Izu, The Scarlet Gang of Asakusa, Snow Country, Snow Country আদি তেখেতৰ উৎকৃষ্ট সংকলন । ১৯৭২ চনত তেওঁ আত্মহত্যা কৰে।\nঅনুবাদকৰ কৰ্মৰাজী : ৰেলপথৰ অকণিহঁত, এডইথ নেছবিট ।\nৰজা চ’ল’মনৰ খনি, এইচ ৰাইজৰ হেগাউ ।\nমাৰ্টিন লুথাৰ কিং জুনিয়ৰৰ আত্মজীৱনী ।\nফিনিক্স আৰু যাদুকৰী দলিছা, এথিউ নেছবিট ।


বিটিচি প্ৰধান হাগ্ৰামা মহিলাৰীৰ পত্নীক আক্ৰমণ! ছিউলি মহিলাৰীৰ লগত আছিল দুই পুত্ৰ জান আৰু জিউ, VIDEO - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nবিটিচি প্ৰধান হাগ্ৰামা মহিলাৰীৰ পত্নীক আক্ৰমণ! ছিউলি মহিলাৰীৰ লগত আছিল দুই পুত্ৰ জান আৰু জিউ, VIDEO\nডিজিটেল সংবাদ, কোকৰাঝাৰঃ বিটিচি পৰিষদীয় নিৰ্বাচনলৈ মাজতে এমাহ বাকী থকা অৱস্থাত বিটিচি প্ৰধান হাগ্ৰামা মহিলাৰীৰ পত্নীৰ গাড়ীত দুৰ্বৃত্তই শিলগুটি দি আক্ৰমণ কৰা ঘটনাই চাঞ্চল্যৰ সৃষ্টি কৰিছে৷ বৃহস্পতিবাৰে ভাৰত-ভূটান সীমান্তৰৰ উল্টাপানী শিৱ মন্দিৰত হাগ্ৰামা মহিলাৰীৰ পত্নী ছিউলি মহিলাৰীয়ে পূজা কৰি অহাৰ সময়তে সন্ধিয়া বাটতে দুৰ্বৃত্তই শিলগুটিৰে আক্ৰমণ কৰে।\nএএছ-১৬-ই-০০০৯ নম্বৰৰ লেণ্ড ক্ৰুইজাৰ ভি এক্স ভি ৮ গাড়ীখনত সন্ধিয়াৰ ভাগত ৰাজপথৰ নিৰ্জম ঠাইত দুৰ্বৃত্তই শিলগুটিৰে আক্ৰমণ কৰাত গাড়ীখনৰ আগফালৰ আইনাৰ অলপ ক্ষতি হয় যদিও গাড়ীখনত থকা হাগ্ৰামা মহিলাৰীৰ পত্নী ছিউলি মহিলাৰী, দুই পুত্ৰ ক্ৰমে- জান মহিলাৰী (৮) আৰু জিউ মহিলাৰী (৮) ৰক্ষা পৰে।\nগাড়ীখনৰ চালক গেমনা মহিলাৰীয়ে জনোৱা মতে, সন্ধিয়া ৫-৩০ বজাত উল্টাপানী শিৱ মন্দিৰৰ পৰা ৭/৮ কিলোমিটাৰ পথ অতিক্ৰম কৰা অহাৰ সময়ত ১৫/১৬ জনীয়া দুৰ্বৃত্তৰ দল এটাই অতৰ্কিতে গাড়ীখনত আক্ৰমণ চলায়৷ সেই সময়ত গাড়ীখনৰ গতিবেগ ৫০/৬০ কিলোমিটাৰ আছিল৷\nএই ঘটনাই কোকৰাঝাৰৰ লগতে সমগ্ৰ বিটিচি অঞ্চলত চাঞ্চল্যৰ সৃষ্টি কৰিছে৷ উক্ত ঘটনাৰ আঁৰত বিপিএফৰ নেতা ৰতনলাল বসুমতাৰীয়ে বিৰোধীপক্ষ জড়িত আছে বুলি দাবী কৰিছে। ইতিমধ্যে আইজি অনুৰাগ আগৰৱাল আৰু আৰক্ষী অধীক্ষক ৰাজেন সিঙে পৰিস্থিতৰ বুজ লৈছে।\nতেজৰ অভাৱত এতিয়াৰ পৰা ওদালগুৰিত মৃত্যু নহয় ৰোগীৰ, মুকলিৰ পাছত প্ৰথমবাৰৰ বাবে ৰক্তদান শিৱিৰ ওদালগুৰি ব্লাড বেংকত


শ্ৰদ্ধাঞ্জলি – দিগন্ত কুমাৰ ভট্টাচাৰ্য – ফটাঢোল\n: বুজিছ নে, বৰ্মন দা যদি ফে’চবুকত থাকিলেহেঁতেন, ফালি দিলেহেঁতেন\nগুটখাৰ পেকেটটো ফালি গুটখাখিনি মুখত ঢালি সংঘৰ এজনে লগৰজনক ক’লে।\n: কৈছ হে নে, নাৰীৰ লাইন লাগি গ’লহেঁতেন। কবিতা লিখা মানুহ ভাই!\nআনজনে এইবাৰ সৰু সৰুকৈ কথাখিনি কৈ ফিচিককৈ হাঁহিলে। গুটখাই মুখখন ভৰাই ৰখা বাবে সেইজনে সশব্দে হাঁহিব নোৱাৰিলে যদিও সি মুখৰ অংগী-ভংগীৰেই বুজালে যে কথাষাৰ শুনি সি হাঁহিত ফাটি পৰিছে।\nঅলপ আঁতৰত বহি থকা বৰ্মন পত্নী হৰবালাই সিহঁতে কিয় হাঁহিলে, বুজি নাপালে, নুশুনিলে।\nনৃপতি বৰ্মন ঢুকোৱাৰ দুদিন হৈ গ’ল। ওচৰৰে যুৱক সংঘৰ সদস্য কেইজনমান আহি বৰ্মনৰ পত্নীক হৰবালাক কথাটো কৈছিল,\n: জীৱিত কালত বৰ্মন ছাৰে একোৱেই নাপালে বুলিয়েই ক’ম। ইমানসোপা কবিতা লিখিলে, কিতাপ ছপালে কিন্তু অসম কিয় আমাৰ এই অঞ্চলৰ বহুতেই তেওঁক নাজানিলে, চিনি নাপায়। সেয়েহে ছাৰৰ আদ্যশ্ৰাদ্ধটো আমাৰ সংঘৰ তৰফৰ পৰাই ইয়াতে ডাঙৰকৈ পাতিম বুলি ভাবিছোঁ। দিনযোৰা কাৰ্য্যসূচী হ’ব। ইয়াৰে এমএলএ দত্তদাতো আমাৰেই মানুহ, আহিব তেখেত। টিভি চেনেলৰ মানুহ মাতিম, এমএলএ আহিলে সিহঁতো দৌৰি আহিব। টিভিত নেদেখুৱালে এইবোৰৰ একো প্ৰচাৰ নাই। আপোনালোকৰ কিবা অসুবিধা?\nহৰবালা বৰ্মনৰ না কোৱাৰ কোনো কাৰণেই নাছিল। তেওঁৰ দুচকুৰে দুটোপাল অশ্ৰু নিগৰি আহিল।\nহয়, মানুহজনে জীৱনত একোৱেই নাপালে। প্ৰাইমেৰী স্কুলখনতো পোন্ধৰবছৰ বিনা পইচাতে খাতিছিল। এতিয়া অৱসৰলৈ দুবছৰ বাকী থাকোঁতেই ঢুকাল। দুটা ৰূমৰ ঘৰটোৰ মজিয়াকেইখন পকী কৰা নহ’লেই। ল’ৰা-ছোৱালী দুটিও সৰু হৈয়ে আছে। দুয়োটি কলেজতে পঢ়ে। জমা পইচা বুলিবলৈ খুব বেছি পাঁচ-দহহাজাৰ টকা। পইচানো কেনেকৈ জমা কৰিব। কবিতা লিখাতো তেওঁৰ বিৰাট চখ আছিল। দুই-এখন কাকত-আলোচনীতো তেওঁৰ কবিতা প্ৰকাশ পাইছিল। বছৰেকত দুখনকৈ কবিতাপুথি প্ৰকাশ কৰে। দোকানত কিতাপবোৰ দিবলৈ গ’লে দোকানীয়ে হেনো কয়,\n: আজিকালি সকলোৱে কবিতা লিখে আৰু কিতাপ উলিয়ায়। আমাৰ ৰাখিবলৈ ঠাই নাই। আমাৰ ষ্ট’ৰ ৰূমটোত গৈ চাওকচোন, হাজাৰ-হাজাৰ কবিতাপুথি পৰি আছে। নিগনিয়েও নুকুটা হৈছে আজিকালি।\nতেওঁ দুখ পায়। ঘৰৰ এটা ৰূম অকল তেওঁৰ কিতাপেৰেই ভৰি আছে। এতিয়া মৃত্যুৰ পিছত যুৱক সংঘৰ ল’ৰাবোৰ আগবাঢ়ি অহা দেখি মনত খুব সন্তোষ পালে হৰবালাই।\n: আচলতে বাইদেউ, আমি এইবাৰ সংঘৰ এনুৱেল মিটিঙত তেওঁক সম্বৰ্ধনা জনোৱাৰ কথা ভাবিছিলোঁৱেই। তাৰ আগতেই ছাৰে সিপু্ৰীলৈ ‘টিকেট’ কাটি দিলে নহয়! যিয়েই নহওক কাইলৈ আহি আমি আকৌ আলোচনা কৰিম বাৰু। এমএলএ ছাৰকো আজি কথাটো ফোন কৰি জনাই থ’ম।\nপাছদিনা যুৱক সংঘৰ সভাপতি আৰু সম্পাদক আন সদস্যকেইজনমানৰ লগত নৃপতি বৰ্মনৰ ঘৰলৈ আহিল।\n“বাইদেউ, এমএলএ ছাৰ অহাটো কনফাৰ্মড কৰিলে। আমি কৈছিলোঁৱেই নহয়, আমাৰ কথা নেপেলায়। বাৰু, বৰ্মন ছাৰৰ ফ’টো একপি দিবচোন। কাপোৰত এনলাৰ্জ কৰি বন্ধাব লাগিব। দীঘলে-বহলে কমেও একমিটাৰ মান হ’ব লাগিব।” তামোলৰ পিকখনি পেলাই সভাপতিয়ে হৰবালাক ক’লে।\n: ইমান ডাঙৰ ফ’টো লাগিব জানো?\n: লাগিব, মানুহে দূৰৈৰপৰাই দেখিব লাগিব। টিভিতো দেখুৱাব নহয়। সৰু হ’লে ভাল নালাগিব। অলপ খৰচ আছে অৱশ্যে।\nহৰবালাই বিচাৰি বিচাৰি ট্ৰাংকৰ ভিতৰত গিৰিয়েকৰ পাছপ’ৰ্ট ফ’টো এখন পালে। বহু পুৰণি ফ’টো, ব্লেক এণ্ড হোৱাইট। কিছু অংশ উৱলি গৈছে। কিমান বছৰ চাগে হৈ গৈছিল মানুহজনৰ ষ্টুডিঅ’ত গৈ ফ’টো এখন উঠা! হৰবালাৰ চকুযুৰি আকৌ সেমেকি উঠিল। ফ’টোখন আনি তেওঁ সংঘৰ সভাপতিৰ হাতত দিলে।\n: ইমান পুৰণি ফ’টোখন এনলাৰ্জ কৰিবলৈ অলপ অসুবিধা হ’ব পাৰে। বেলেগ ফ’টো নাই যদি আমি কিবা এটা কৰিম বাৰু। আৰু, আমাৰ সংঘৰে এজনৰ টেণ্ট-হাউচ আছে। সিয়েই টেবুল-চকী, পেণ্ডেলৰ কাম কৰি দিব। পেণ্ডেলটো অলপ ভাল নহ’লে বেয়া দেখিব, এমএলএ ছাৰো অহাৰ কথা আছে যে। তাক আপোনালোকে দহ পাৰ্ছেন্ট কমকৈ দিলেও হ’ব।\n: এমএলএ ছাৰ আকৌ সিদিনা ইয়াৰপৰাই বাহিৰে বাহিৰে ধুবুৰীলৈ যাব। ইয়াতে জলপান কৰি যাম বুলিছে। বেছি একো নালাগে। সৰভোগৰপৰা দৈ, মিঠাই, কোমল চাউল অৰ্ডাৰ দিলে হ’ল। লুচী-পনীৰ আদি আমাৰ শৰ্মা ৰান্ধনীয়ে কৰি দিব। তেওঁক আমি কম পইচাতে বন্দোবস্ত কৰি দিম বাৰু।\nসম্পাদকজনে কাগজ এখিলাত প্ৰয়োজনীয় সামগ্ৰীৰ তালিকা এখন প্ৰস্তুত কৰিলে। হিচাপ-নিকাচৰ সেই দীঘলীয়া তালিকাখন হৰবালাৰ হাতত দি সংঘৰ যুৱককেইজন গ’লগৈ। হৰবালা বৰ্মনে পুতেকক মামাকৰ ঘৰলৈ পঠিয়ালে সেই ৰাতিয়েই। মামাকহঁতে টকা পাঁচহেজাৰ দিলে। পেহীয়েক দুজনীয়ে মিলি দহহেজাৰ গোটাই দিলে। নৃপতি বৰ্মনৰ নামমাত্ৰ সাঁচতীয়া ধনখিনিও বেংকৰপৰা উলিওৱা হ’ল। বজাৰ-সমাৰ সকলোবোৰ তালিকামতেই কৰা হ’ল।\nআদ্যশ্ৰাদ্ধৰ দিনা পুৱাৰেপৰাই ধাৰাসাৰ বৰষুণ। সংঘৰ যুৱক এজন দৌৰাদৌৰিকৈ আহিল।\n: বাইদেউ, বৰ বেয়া কথা হ’ল। ৰাষ্টাৰপৰা আপোনালোকৰ ঘৰলৈ সোমাই অহা আগফালৰ ঠাইখিনিত বোকা হৈছে। এমএলএ ছাৰ আহিবলৈ কষ্ট পাব। তাতে পেলাবলৈ শ্যাম ঠিকাদাৰক এক ট্ৰাক সৰু শিলৰ কথা কৈছোঁ। আমি ক’লে পি.ডব্লিউ.ডি-ৰ মানুহে বিনা পইচাতে কৰি দিলেহেঁতেন, কিন্তু এতিয়া সময় নাই। এমএলএ ছাৰো কিছুদেৰি পিছতেই আহি পাব।\nহৰবালাই তাক টকা দুহেজাৰ দিলে।\nদুপৰীয়ালৈ বৰষুণ কমিল। শ্ৰাদ্ধৰ কাম পূৰ্ণগতিত চলি আছে। শৰ্মা ৰান্ধনীয়ে ৰন্ধা মটৰ-পনীৰৰ সুগন্ধি দূৰলৈ বিয়পিছে। কবি নৃপতি বৰ্মনৰ প্ৰায় একমিটাৰমান আহল-বহল ডাঙৰ ফ’টো এখন মেজৰ ওপৰত আনি ৰাখিলেহি সংঘৰ এজনে।\n: বাইদেউ, সৰু বিপদ এটা হ’ল। চেনেলৰ মানুহকেইটাৰ হেনো আন এটা এপ’ইণ্টমেণ্ট আছে। টাউনলৈ যাব লাগে। মই জোৰ দি কৈছোঁ। টকা তিনিশমান আছে যদি দিবচোন। সিহঁতৰো মনটো ভাল লগাওঁ আৰু অহাটোও একেবাৰে কনফাৰ্মড কৰি দিওঁ।\n: টকা দুহেজাৰেই আছিল। অলপ আগতে এজনক দিলোঁ। এতিয়া এপইচাও নাই নহয় হাতত,\nহৰবালাৰ উপা নোহোৱা হ’ল।\nঅৱশেষত পুতেকে বুধি এটা উলিয়ালে। নৃপতি বৰ্মনৰ কবিতাপুথিবোৰ ঠেলাত তুলি ওচৰৰ মহেন দোকানীৰ ওচৰলৈ নিলে। পাঁচ টকা দৰত আশী কিলো কিতাপ বিক্ৰী কৰি চাৰিশ টকা পালে। হৰবালা বৰ্মনে সকাহ পালে তেতিয়াহে।\nএমএলএ আহিল। মানুহেৰে ভৰি পৰিল নৃপতি বৰ্মনৰ চোতাল। টিভি চেনেলৰ কেমেৰা দেখি বহুতে ফূৰ্ত্তিতে হাত জোঁকাৰিলে। এমএলএ দত্তই ভাষণ আৰম্ভ কৰিলে,\n“নৰহৰি বৰ্মনে লিখা কবিতাৰ মান বহুত ওপৰত। আমাৰ যুৱক সংঘই এনে এগৰাকী ব্যক্তিৰ আদ্যশ্ৰাদ্ধ ইমান ডাঙৰকৈ অনুষ্ঠিত কৰা দেখি খুউব সন্তোষ পাইছোঁ। অসমীয়া সাহিত্যত লক্ষ্মীনাথ বেজবৰুৱাৰ পিছতে মই তেখেতক স্থান দিম….।”\nকোনোবা এজনে এমএলএ-ৰ কাণে কাণে কৈ গ’ল,\n: ছাৰ, নৰহৰি নহয়। নৃপতি বৰ্মন। নৰহৰি তেওঁৰ ককায়েক, আজিৰ সভাৰ সভাপতি। আপোনাৰ কাষতে বহি আছে!\nসন্ধিয়ালৈ মিটিং শেষ হ’ল। এমএলএ দত্তই সৰভোগৰ দৈৰ প্ৰশংসা কৰি কৰি ভাগৰি পৰিল। মনৰ আনন্দত হৰবালাই পুতেকক দৈৰ টেকেলী এটি দত্তৰ গাড়ীত উঠাই দিবলৈ ক’লে। দত্ত যোৱাৰ পিছত সকলো ঘৰাঘৰি গ’লগৈ। যুৱক সংঘৰ দুজনমানে মৎস্যস্পৰ্শলৈ অনা খাহী দুটাৰ ওজন কিমান হ’ব পাৰে অনুমান কৰি বাজী মাৰিছে।\nকোনোবা এজনে নৃপতি বৰ্মনৰ ফ’টোখন ডাঙি আনি চ’ৰাঘৰৰ মেজখনৰ ওপৰতে থ’লে। সন্মুখত চাকি এগচিও জ্বলালে। চৰাঘৰৰ মাটিতে আহি বহিল হৰবালা। সকলোৰে মুখত স্বামীৰ গুণগান শুনি চকুপানী ৰখাব পৰা নাই তেওঁ, হয়তো সেয়া আনন্দৰ অশ্ৰু।\nজোৰেৰে বতাহ বলিছে। খিৰিকীৰ দুখন গ্লাছ ভগা। সেইফালেৰে বতাহ সোমাইছে।\n: এইমাহৰ দৰমহা পালে এই গ্লাছবোৰ লগাব লাগিব। মজিয়াখনো পকা কৰিবলৈ আছে। ৰঙো দিব লাগিব ঘৰটোত। বহুত কাম আছে।\nনৃপতি বৰ্মনে কোৱা কথাবোৰ মনত পৰিল হৰবালাৰ।\nসোমাই অহা বতাহচাটিৰ বাবে চাকিগচি নুমাও নুমাও হ’ল। নৃপতি বৰ্মনৰ পুতেকে আহি দেউতাকৰ ডাঙৰ ফ’টোখন ডাঙি নি খিৰিকীখনৰ সন্মুখতে থ’লে।\n“ফ’টোখন ইয়াতেই ৰাখিলে হ’ল। বতাহ আৰু নোসোমায়!”\n« ক্লাছিক উদাহৰণ -ড° আৰমান উল্লাহ মুজাদ্দাদী\nসদায়েই ভাললগাৰ দৰে, এটা সুন্দৰ গল্প\nতীক্ষ্ণ ব্যংগ, সদায়েই ইউনিক৷\nমজা লাগিল দিগন্ত\nব্যংগৰে সমাজৰ বাস্তৱ ছবি এখন..ভাল লাগিল দাদা।